एक साल में बाइबल - ইণ্ডিয়ান ৰিভাইচ ভাৰচন - जून 11\n২ রাজাবলি 9:1-37\n1. ইলীচা ভাৱবাদীয়ে শিষ্য ভাববাদীসকলৰ মাজৰ এজনক মাতি ক’লে, “যাত্রাৰ বাবে সাজু হোৱা আৰু ৰামোৎ-গিলিয়দলৈ যোৱা। তেলৰ এই সৰু বটলটো তোমাৰ লগত লোৱা।”\n2. সেই ঠাই পালে তুমি নিমচীৰ নাতি অর্থাৎ যিহোচাফটৰ পুত্ৰ যেহূক বিচাৰিবা; তেওঁৰ ওচৰলৈ গৈ তেওঁক তেওঁৰ সঙ্গীসকলৰ মাজৰ পৰা আঁতৰাই এটা ভিতৰৰ কোঁঠালিলৈ লৈ যাবা।\n3. তাৰ পাছত এই বটলটোৰ পৰা অলপমান তেল লৈ তেওঁৰ মূৰত ঢালি দি ক’বা যে, “যিহোৱাই এই কথা কৈছে, ‘ইস্ৰায়েলৰ ৰজা হিচাবে মই তোমাক অভিষেক কৰিলোঁ।’ তাৰ পাছত তুমি দুৱাৰখন মেলি দৌৰ মাৰিবা, পলম নকৰিবা।”\n4. সেইদৰেই সেই যুৱক ভাববাদীজন ৰামোৎ-গিলিয়দলৈ গ’ল।\n5. সেই ঠাই পাই তেওঁ দেখিলে সেনাবাহিনীৰ সেনাপতিসকল এঠাইত বহি আছে। যুৱক ভাৱবাদীজনে ক’লে, “সেনাপতি মহাশয়, মই আপোনাৰ বাবে এটা খবৰ লৈ আহিছোঁ।” যেহূৱে উত্তৰ দি সুধিলে, “সেই খবৰ আমাৰ মাজৰ কোনজনৰ কাৰণে?” তেওঁ ক’লে, “সেনাপতি মহাশয়, আপোনাৰ কাৰণেই।”\n6. তাতে যেহূ উঠি ঘৰৰ ভিতৰলৈ গ’ল। তেতিয়া সেই ভাৱবাদীয়ে যেহূৰ মূৰত তেল ঢালি দি ক’লে, “ইস্ৰায়েলৰ ঈশ্বৰ যিহোৱাই এই কথা কৈছে: ‘যিহোৱাৰ লোকসকলৰ ওপৰত অর্থাৎ ইস্ৰায়েলৰ ওপৰত ৰজা হিচাবে মই তোমাক অভিষেক কৰিলোঁ।\n7. তোমাৰ প্ৰভু আহাবৰ বংশক তুমি বিনষ্ট কৰিবা। ঈজেবলৰ হাতেৰে মোৰ দাসবোৰৰ অর্থাৎ ভাববাদীসকলৰ আৰু যিহোৱাৰ আন সকলো দাসবোৰৰ যি ৰক্তপাত কৰা হ’ল, তাৰ প্ৰতিশোধ মই যেন লব পাৰোঁ।\n8. আহাবৰ বংশৰ সকলোৱেই বিনষ্ট হ’ব; দাস হওঁক বা স্বাধীন হওঁক, আহাবৰ বংশৰ প্ৰতিজন ল’ৰা শিশুক মই বিনষ্ট কৰিম।\n9. মই তেওঁৰ বংশক নবাটৰ পুতেক যাৰবিয়ামৰ বংশৰ নিচিনা আৰু অহিয়াৰ পুতেক বাচাৰ বংশৰ নিচিনা কৰিম।\n10. কুকুৰবোৰে ঈজেবলক যিজ্ৰিয়েলৰ এলেকাত খাই পেলাব আৰু তাইক মৈদাম দিবলৈ কোনো নহ’ব।’” এইবুলি কৈ যুবক ভাৱবাদীজনে দুৱাৰ খুলি দৌৰি পলাল।\n11. যেহূৱে বাহিৰলৈ আহি যেতিয়া তেওঁৰ সঙ্গী প্ৰভুৰ সেনাপতিসকলৰ ওচৰলৈ গ’ল, তেতিয়া তেওঁলোকৰ এজনে তেওঁক সুধিলে, “সকলো ঠিকেই আছে নে? সেই বলীয়াটো আপোনাৰ ওচৰলৈ কিয় আহিছিল?” যেহূৱে ক’লে, “আপোনালোকেতো সেই মানুহক চিনি পায় আৰু তেওঁ কেনে ধৰণৰ প্রলাপ বকে, তাকো জানে।”\n12. তেওঁলোকে ক’লে, “নহয়, আমি সেইবোৰ একো নাজানো। আমাক সকলো কথা খুলি কওঁক।” যিহূৱে তেতিয়া ক’লে, “তেওঁ মোক এই কথা ক’লে যে, যিহোৱাই এইদৰে কৈছে: “ইস্ৰায়েলৰ ওপৰত ৰজা হিচাবে মই তোমাক অভিষেক কৰিছোঁ।”\n13. তেতিয়া সেই সেনাপতিসকলৰ প্রত্যেকেই লগে লগে নিজৰ গাৰ পৰা ওপৰৰ কাপোৰখন লৈ খটখটিৰ ওপৰত যেহূৰ ভৰিৰ তলত পাৰি দিলে। তাৰ পাছত তেওঁলোকে শিঙা বজাই চিঞঁৰি ক’বলৈ ধৰিলে, “যেহূ ৰজা হ’ল।”\n14. এইদৰে নিমচীৰ নাতি, অর্থাৎ যিহোচাফটৰ পুত্ৰ যেহূৱে যোৰামৰ বিৰুদ্ধে ষড়যন্ত্র কৰিলে। সেই সময়তে ৰজা যোৰাম আৰু সমগ্র ইস্ৰায়েলবাসীয়ে অৰামৰ ৰজা হজায়েলৰ হাতৰ পৰা ৰামোৎ-গিলিয়দ ৰক্ষা কৰিবলৈ চেষ্টা কৰিছিল।\n15. কিন্তু অৰামৰ ৰজা হজায়েলৰ সৈতে যুদ্ধ কৰাৰ সময়ত অৰামীয়াসকলে যোৰামক যি আঘাত কৰিছিল, তাৰ পৰা সুস্থ হ’বলৈ ৰজা যোৰাম যিজ্ৰিয়েললৈ উভটি আহিছিল। তাৰ পাছত যেহূৱে যোৰামৰ দাস, সঙ্গী সেনাপতি সকলক ক’লে, “আপোনালোকৰো যদি এয়ে মত হয়, তেন্তে যিজ্ৰিয়েলত এই কথা জনাবলৈ কোনো লোকক নগৰৰ পৰা ওলাই যাব নিদিব।”\n16. তাৰ পাছত যেহূৱে এখন ৰথত উঠি যিজ্ৰিয়েললৈ গ’ল; কিয়নো সেই ঠাইত যোৰাম শয্যাত পৰি আছিল। সেই সময়ত যিহূদাৰ ৰজা অহজিয়াও যোৰামক চাবৰ কাৰণে তালৈ নামি গৈছিল।\n17. যেহূৰ সৈন্য দলক অহা দেখি যিজ্ৰিয়েলৰ ওখ দুৰ্গৰ ওপৰত থিয় হৈ পহৰা দিয়া প্রহৰীজনে চিঞঁৰি উঠিল, “মই এদল মানুহ অহা দেখিছোঁ।” তেতিয়া যোৰামে ক’লে, “এজন অশ্বাৰোহীক তেওঁলোকৰ ওচৰলৈ পঠাই দিয়া আৰু তেওঁ গৈ তেওঁলোকক সুধিবলৈ ক’বা, ‘আপোনালোক শান্তিভাৱেৰে আহিছে নে’?”\n18. পাছত সেইদৰে এজন অশ্বাৰোহী যেহূৰ সাক্ষাৎ হ’বলৈ ওলাই গ’ল আৰু তেওঁক ক’লে, “ৰজাই সুধিছে, আপোনালোক শান্তিভাৱেৰে আহিছে নে?” তাতে যেহূৱে ক’লে, “শান্তিৰে অহাটো তোমাক কিয় লাগে? তুমি ঘূৰি মোৰ পাছে পাছে আহাঁ।” সেই প্রহৰীজনে তেতিয়া ৰজাক খবৰ দিলে, “সেই বার্তাবাহকজন গৈ তেওঁলোকৰ ওচৰ পালে, কিন্তু তেওঁ এতিয়ালৈকে উভটি অহা নাই।”\n19. তেতিয়া ৰজাই দ্বিতীয় আন এজন অশ্বাৰোহীক পঠালে; তেওঁ সেই সৈন্য দলৰ ওচৰলৈ গৈ ক’লে, “ৰজাই এই কথা কৈছে, ‘আপোনালোক শান্তিভাৱেৰে আহিছে নে’?” যেহূৱে উত্তৰ দি’লে, “শান্তিৰে অহাটো তোমাক কিয় লাগে? তুমি ঘূৰি মোৰ পাছে পাছে আহা।”\n20. সেই প্রহৰীজনে পুনৰায় খবৰ দিলে, “সেই বার্তাবাহক জনেও গৈ তেওঁলোকক লগ পালে, কিন্তু তেৱোঁতো এতিয়ালৈকে উভটি অহা নাই। ৰথ চলোৱাটো দেখি ভাব হৈছে নিমচীৰ নাতিয়েক যেহূৱে ৰথ চলাইছে। কিয়নো তেওঁ বলিয়াৰ দৰে ৰথ চলাইছে।”\n21. তেতিয়া যোৰামে ক’লে, “মোৰ ৰথ যুগুত কৰা।” তেওঁলোকে তেওঁৰ ৰথ যুগুত কৰাৰ পাছত ইস্ৰায়েলৰ ৰজা যোৰাম আৰু যিহূদাৰ ৰজা অহজিয়াই নিজৰ নিজৰ ৰথত উঠি যেহূক লগ পাবলৈ ওলাই গ’ল। তেওঁলোকে যেহূক যিজ্ৰিয়েলীয়া নাবোতৰ এলেকাত লগ পালে।\n22. যোৰামে যেহূক দেখামাত্ৰকে সুধিলে, “যেহূ, তুমি শান্তিভাৱেৰে আহিছা নে?” তেওঁ ক’লে, “আপোনাৰ মা ঈজেবলৰ ব্যভিচাৰী কার্যৰ প্রতিমাপূজা আৰু মায়াকর্মৰ কাম যেতিয়া ইমান বেছিকৈ হৈছে তেন্তে তাত আৰু কি শান্তি থাকিব পাৰে?”\n23. এই কথা শুনি যোৰামে নিজৰ ৰথ ঘূৰাই পলাবলৈ ধৰিলে আৰু অহজিয়াক ক’লে, “অহজিয়া, ই বিশ্বাসঘাতক।”\n24. তেতিয়া যেহূৱে নিজৰ সমস্ত বলেৰে সৈতে ধনুৰ জোঁৰ টানি, যোৰামৰ দুই কান্ধৰ মাজত কাঁড়ডাল মাৰি পঠালে। সেই কাঁড় গৈ ৰজা যোৰামৰ হৃদপিণ্ডৰ মাজেদি সৰকি গ’ল আৰু তেওঁ কুঁজা হৈ ৰথতে পৰি গ’ল।\n25. তেতিয়া যেহূৱে তেওঁৰ সেনাপতি বিদকৰক ক’লে, “তেওঁক তুলি নি যিজ্ৰিয়েলীয়া নাবোতৰ এলেকাত পেলাই দিয়া। মনত পেলোৱাছোন! মই আৰু তুমি যেতিয়া একেলগে তেওঁৰ পিতৃ আহাবৰ পিছত ৰথেৰে গৈছিলোঁ, তেতিয়া যিহোৱাই আহাবৰ বিৰুদ্ধে এই ভাৱবাণী কৈছিল:\n26. ‘মই যিহোৱাই কৈছো, যোৱাকালি মই নাবোতৰ আৰু তেওঁৰ পুতেকসকলৰ তেজ দেখিলোঁ আৰু এই মাটিতেই মই নিশ্চয়কৈ তোমাক তাৰ প্ৰতিফল দিম।’ এই হেতুকে তুমি এতিয়া যিহোৱাৰ কথা অনুসাৰে তেওঁক তুলি লৈ সেই মাটিত পেলাই দিয়া।”\n27. যি ঘটিল, তাকে দেখি যিহূদাৰ ৰজা অহজিয়াই বৈৎ-হাগগানৰ পথেদি পলাই গ’ল। যেহূৱে তেওঁৰ পাছে পাছে খেদি গৈ চিঞৰিলে, “তেওঁকো ৰথৰ ভিতৰত বধ কৰা।” তেতিয়া তেওঁলোকে যিব্লিয়ামৰ ওচৰৰ গূৰলৈ উঠি যোৱা পথত তেওঁক আঘাত কৰিলে। অহজিয়াই মগিদ্দোলৈ পলাই গ’ল আৰু তাতে তেওঁ মৰিল।\n28. তেওঁৰ দাসবোৰে তেওঁক ৰথত তুলি যিৰূচালেমলৈ লৈ গ’ল আৰু দায়ুদৰ নগৰত তেওঁৰ ওপৰ-পিতৃসকলৰ লগত তেওঁৰ মৈদামত তেওঁক মৈদাম দিলে।\n29. আহাবৰ পুত্ৰ যোৰামৰ ৰাজত্ব কালৰ একাদশ বছৰত অহজিয়া যিহূদাৰ ৰজা হৈছিল।\n30. তাৰ পাছত যেহূ যিজ্ৰিয়েললৈ গ’ল। ঈজেবলে এই বাতৰি পাই চকুত কাজল লগালে আৰু কেশ-বিন্যাসেৰে নিজক শোভিত কৰি খিড়িকিয়েদি চালে।\n31. যেহূ যেতিয়া দুৱাৰেদি সোমাই আহিল, তেতিয়া ঈজেবলে তেওঁক ক’লে, “তুমি শান্তিৰে আহিলা নে জিম্ৰী, নিজৰ প্রভুৰ হত্যাকাৰী?”\n32. তেতিয়া যেহূৱে ওপৰলৈ খিড়িকিৰ ফালে চাই ক’লে, “মোৰ পক্ষত কোন আছে? কোন কোন আছে?” তাতে দুই তিনিজন নপুংসকে ওপৰৰ পৰা বাহিৰলৈ চালে।\n33. যেহূৱে ক’লে, “তেওঁক তললৈ পেলাই দিয়া।” তেতিয়া তেওঁলোকে ঈজেবলক তললৈ পেলাই দিলে; তাতে ঈজেবলৰ কিছু তেজ দেৱালত আৰু ঘোঁৰাবোৰৰ গাত ছিটিকি পৰিল আৰু যেহূৰ ৰথৰ ঘোঁৰাবোৰে তেওঁক ভৰিৰে গচকিলে;\n34. তাৰ পাছত যেহূ ৰাজগৃহৰ ভিতৰলৈ গৈ ভোজন-পান কৰিলে; তেতিয়া তেওঁ ক’লে, “এই শাও পোৱা মহিলাগৰাকীক এতিয়া চোৱা; তাইক লৈ মৈদাম দিয়াগৈ; কিয়নো তাই ৰজাৰ জীয়েক।”\n35. লোকসকলে যেতিয়া ঈজেবলক মৈদাম দিবৰ কাৰণে ওলাই গ’ল, তেতিয়া মূৰৰ লাউখোলা, ভৰি আৰু হাতৰ বাহিৰে তেওঁৰ একোকে নাপালে।\n36. সেয়ে তেওঁলোকে উভটি গৈ যেহূক এই বাতৰি দিলে; তাতে তেওঁ ক’লে, “যিহোৱাই তেওঁৰ দাস তিচবীয়া এলিয়াৰ দ্বাৰাই ঠিক এই কথাই কৈছিল যে, ‘যিজ্ৰিয়েলৰ মাটিত কুকুৰবোৰে ঈজেবলৰ মঙহ খাব,\n37. আৰু সেই মাটিত ঈজেবলৰ শৱ গোবৰৰ দৰে পৰি থাকিব; তাতে কোনেও ক’ব নোৱাৰিব যে, ‘এইটো ঈজেবলৰ দেহ’।”\n২ রাজাবলি 10:1-36\n1. চমৰিয়াত আহাব ৰজাৰ সত্তৰ জন বংশধৰ আছিল; যেহূৱে চমৰিয়া, যিজ্ৰিয়েলৰ শাসনকর্তাসকল, পৰিচাৰক আৰু আহাবৰ বংশধৰৰ অভিভাৱকসকললৈ এই পত্ৰ লিখি পঠালে,\n2. “আপোনালোকৰ প্ৰভুৰ বংশধৰসকল আপোনালোকৰ লগত আছে আৰু ৰথ, ঘোঁৰা, গড়েৰে আবৃত এখন নগৰ আৰু অস্ত্ৰ-শস্ত্ৰবোৰো আছে; এই হেতুকে এই পত্ৰ পোৱা মাত্রেই,\n3. আপোনালোকৰ প্ৰভুৰ সকলোতকৈ উত্তম আৰু যোগ্য বংশধৰক বাচি লৈ আহাবৰ সিংহাসনত বহুৱাওক; তাৰ পাছত প্ৰভুৰ ৰাজবংশৰ কাৰণে যুদ্ধ কৰক।”\n4. কিন্তু তেওঁলোকে অতিশয় ভয় খাই ক’লে, “চাওঁক, দুজন ৰজায়েই যেতিয়া যেহূৰ আগত থিয় হ’ব নোৱাৰিলে, তেন্তে আমিনো কেনেকৈ থিয় হ’ব পাৰিম?”\n5. এই হেতুকে ৰাজপৰিয়ালৰ পৰিচালক, নগৰৰ শাসনকর্তা, পৰিচাৰকসকল আৰু আহাবৰ বংশধৰসকলক প্রতিপাল কৰাসকলে যেহূক এই কথা কৈ পঠালে, “আমি আপোনাৰ দাস। আপুনি যি আজ্ঞা দিব, আমি সেই সকলোকে কৰিম। আমি কাকো ৰজা নাপাতোঁ; আপুনি যি ভাল দেখে, তাকেই কৰক।”\n6. তেতিয়া যেহূৱে তেওঁলোকলৈ দ্বিতীয় বাৰ পত্ৰ লিখিলে, “আপোনালোক যদি মোৰ পক্ষত থাকে আৰু মোৰ কথামতে চলে, তেন্তে আপোনালোকৰ প্ৰভুৰ বংশধৰসকলৰ মূৰ ছেদন কৰি অহাকালি এই সময়তে যিজ্ৰিয়েলত মোৰ ওচৰলৈ আহিব।” আহাবৰ সেই সত্তৰজন বংশধৰ তেতিয়া নগৰৰ প্রধান লোকসকলৰ লগত আছিল। তেওঁলোকে তেওঁলোকক চোৱা-চিতা কৰিছিল।\n7. যেহূৰ পত্ৰ পোৱাৰ পাছত সেই লোকসকলে সেই সত্তৰজনৰ সকলোকে ধৰি হত্যা কৰিলে। তাৰ পাছত পাচিত তেওঁলোকৰ মূৰবোৰ ভৰাই যিজ্ৰিয়েলত যেহূৰ ওচৰলৈ পঠাই দিলে।\n8. তেতিয়া এজন লোকে আহি যেহূক ক’লে, “তেওঁলোকে ৰজাৰ বংশধৰসকলৰ মূৰবোৰ লৈ আনিছে।” তাতে তেওঁ ক’লে, “সেইবোৰ দুটা দম কৰি নগৰৰ প্রৱেশদ্বাৰৰ পথত ৰাতিপুৱালৈকে ৰাখি থোৱা।”\n9. পিছ দিনা ৰাতিপুৱা যেহূ বাহিৰলৈ ওলাই গ’ল। তেওঁ সকলো লোকৰ সন্মুখত থিয় হৈ ক’লে, আপোনালোকৰ কোনো দোষ নাই। ময়েই মোৰ প্ৰভুৰ অহিতে ষড়যন্ত্র কৰি তেওঁক বধ কৰিলোঁ; কিন্তু এওঁলোক সকলোকে কোনে বধ কৰিলে?\n10. এতিয়া আপোনালোকে নিশ্চয়কৈ জানি ৰাখক, আহাবৰ বংশৰ বিৰুদ্ধে যিহোৱাই কোৱা কোনো এটি কথাও অথলে নাযাব; যিহোৱাই তেওঁৰ দাস এলিয়াৰ দ্বাৰাই যি কৈছিল, তাক তেওঁ সিদ্ধ কৰিলে।”\n11. এইদৰে যেহূৱে যিজ্ৰিয়েলত থকা আহাবৰ বংশৰ সকলো অৱশিষ্ট লোকক, অৰ্থাৎ তেওঁৰ সকলো প্ৰধান লোকক, তেওঁৰ প্ৰণয়ৰ বন্ধুসকল আৰু তেওঁৰ পুৰোহিতসকলক বধ কৰিলে। তেওঁলোকৰ আৰু কোনোৱেই জীয়াই নাথাকিল।\n12. পাছত যেহূ বাহিৰ হৈ চমৰিয়াৰ ফালে যাবলৈ ধৰিলে। বাটত তেওঁ মেৰ-ছাগ ৰখীয়াৰ গাওঁ বৈৎ-একদৰ ওচৰ পালে।\n13. সেই ঠাইতে যিহূদাৰ ৰজা অহজিয়াৰ কেইজনমান ভায়েকৰ লগত যেহূৰ সাক্ষাৎ হ’ল; তেওঁ তেওঁলোকক সুধিলে, “আপোনালোক কোন হয়?” তেওঁলোকে ক’লে, “আমি অহজিয়াৰ ভায়েক; আমি ৰাণী ঈজেবলৰ সন্তান সকলক আৰু ৰাজপৰিয়ালৰ সকলোকে মঙ্গলবাদ কৰিবলৈ আহিছোঁ।”\n14. তেতিয়া যেহূৱে তেওঁৰ লোক সকলক আজ্ঞা দি’লে, “এওঁলোকক জীয়াই জীয়াই ধৰা।” লোকসকলে তেওঁলোকক জীৱন্তে ধৰিলে আৰু বৈৎ-একদৰ নাদত তেওঁলোকক বধ কৰিলে। তেওঁলোক সংখ্যাত বিয়াল্লিশ জন আছিল। তেওঁলোকৰ মাজৰ এজনকো জীয়াই নাৰাখিলে।\n15. সেই ঠাইৰ পৰা গুচি যোৱাৰ পাছত ৰেখবৰ পুত্ৰ যিহোনাদবক যেহূৱে লগ পালে। তেওঁ যেহূক দেখা কৰিবলৈ আহিছিল। যেহূৱে তেওঁক মঙ্গলবাদ জনাই ক’লে, “মোৰ হৃদয় যেনেকৈ আপোনাৰ লগত আছে তেনেকৈ আপুনিও মোৰ পক্ষত আছে নে?” যিহোনাদবে উত্তৰ দিলে, “হয়, আছোঁ।” যেহূৱে ক’লে “যদি সেয়ে তেন্তে আপোনাৰ হাত আগবঢ়াই দিয়ক।” যিহোনাদবে হাত আগবঢ়াই দিলে আৰু যেহূৱে তেওঁক ৰথত তুলি ল’লে।\n16. তেতিয়া যেহূৱে ক’লে, “মোৰ লগত আহাঁ আৰু যিহোৱাৰ কাৰণে মোৰ আগ্রহ কিমান তাক চোৱাহি।” এইদৰে তেওঁ যিহোনাদবক নিজৰ ৰথত তুলি লৈ গ’ল।\n17. পাছত যেহূ চমৰিয়ালৈ আহি আহাবৰ ৰাজবংশৰ বাকী সকলো লোকক বধ কৰিলে; যিহোৱাই এলিয়াক যি কৈছিল সেই অনুসাৰে যেহূৱে তেওঁলোকক বিনষ্ট কৰিলে।\n18. তাৰ পাছত যেহূৱে সকলো লোকক গোটাই তেওঁলোকক ক’লে, “আহাবে বাল দেৱতাক সামান্য ভাৱে পূজা কৰিলে; কিন্তু যেহূৱে তেওঁৰ পূজা অধিক বেছিকৈ কৰিব।\n19. এতিয়া বাল দেৱতাৰ সকলো ভাববাদী, উপাসক আৰু পুৰোহিতসকলক মোৰ ওচৰলৈ মাতি আনক। চাব যেন কোনো নহাকৈ নাথাকে, কিয়নো বাল দেৱতাৰ উদ্দেশ্যে মই এক মহাবলি উৎসর্গ কৰিব লাগিব। কোনোবা যদি নাহে, তেন্তে তেওঁ জীয়াই নাথাকিব।” কিন্তু আচলতে যেহূৱে বাল দেৱতাৰ উপাসকসকলক বিনষ্ট কৰাৰ আশয়েৰে এই ছলনা কৰিলে।\n20. যেহূৱে আজ্ঞা দিলে, “বাল দেৱতাৰ উদ্দেশ্যে এটা দিন ঠিক কৰি এক পবিত্ৰ মহাসভাৰ ঘোষণা কৰা।” সেই লোকসকলে সেই কথা প্রচাৰ কৰিলে।\n21. যেহূৱে তেতিয়া ইস্ৰায়েলৰ সকলো ঠাইলৈ এই বার্তা পঠাই দিলে। তাতে বাল দেৱতাৰ সকলো উপাসক আহি উপস্থিত হ’ল। কোনোৱে নহাকৈ নাথাকিল। তেওঁলোক বাল দেৱতাৰ মন্দিৰত সোমোৱাৰ পাছত মন্দিৰৰ ইমুৰৰ পৰা সিমুৰলৈকে লোকেৰে ভৰি পৰিল।\n22. তেতিয়া যেহূৱে পুৰোহিতৰ পোছাক-ৰক্ষকজনক ক’লে, “বাল দেৱতাৰ উপাসকসকলৰ কাৰণে কাপোৰ লৈ আহা।” তাতে লোকজনে তেওঁলোকৰ কাৰণে কাপোৰ উলিয়াই আনিলে।\n23. তাৰ পাছত যেহূ আৰু ৰেখবৰ পুত্ৰ যিহোনাদব বাল দেৱতাৰ মন্দিৰত সোমাল। যেহূৱে বাল দেৱতাৰ উপাসকসকলক ক’লে, “আপোনালোকে ভালদৰে চাওঁক যাতে যিহোৱাৰ দাসবোৰৰ মাজৰ কোনো আপোনালোকৰ মাজত নাথাকে, কেৱল বাল দেৱতাৰহে উপাসকসকল থাকিব।”\n24. তেতিয়া তেওঁলোক বলি আৰু হোমবলি উৎসর্গ কৰিবলৈ ভিতৰলৈ সোমাই গ’ল। যেহূৱে বাহিৰত থিয় হৈ থকা আশী জন লোকক মনোনীত কৰি এই বুলি সাৱধান কৰি ক’লে, “মই তোমালোকৰ হাতত যিসকল লোকক আনি দিছোঁ, তেওঁলোকৰ এজনকো যদি কোনোৱে পলাই যাবলৈ দিয়ে তেন্তে সেই জনৰ প্ৰাণৰ সলনি, তেওঁৰে প্রাণ লোৱা হ’ব।”\n25. যেহূৱে হোমবলি উৎসৰ্গ শেষ কৰাৰ লগে লগে ৰখীয়া আৰু সেনাপতিসকলক আজ্ঞা দিলে, “তোমালোক ভিতৰলৈ সোমাই গৈ তেওঁলোকক বধ কৰা; এজনকো বাহিৰলৈ আহিব নিদিবা।” তেতিয়া তেওঁলোকে তৰোৱালেৰে তেওঁলোকক বধ কৰিলে। ৰখীয়া আৰু সেনাপতিসকলে তেওঁলোকৰ শবোৰ বাহিৰলৈ পেলাই দি, বাল দেৱতাৰ মন্দিৰৰ ভিতৰ কোঁঠালিলৈ গ’ল।\n26. তেওঁলোকে বাল দেৱতাৰ মন্দিৰৰ পৰা পূজাৰ শিলৰ স্তম্ভবোৰ উলিয়াই আনি পুৰি পেলালে।\n27. তাৰ পাছত তেওঁলোকে বাল দেৱতাৰ স্তম্ভ আৰু মন্দিৰটো ভাঙি পেলালে আৰু তাক পাইখানা ঘৰ হিচাবে ব্যৱহাৰ কৰিলে। ই আজিলৈকে আছে।\n28. এইদৰে যেহূৱে ইস্ৰায়েলৰ মাজৰ পৰা বাল দেৱতা আৰু ইয়াৰ পূজা-অর্চনাক বন্ধ কৰিলে।\n29. কিন্তু নবাটৰ পুত্র যাৰবিয়ামে ইস্রায়েলৰ দ্বাৰাই যিবোৰ পাপ কার্য কৰাইছিল, সেইবোৰৰ পৰা তেওঁ আঁতৰি নাহিল অৰ্থাৎ বৈৎএল আৰু দানত থকা সোণৰ দামুৰি দুটাৰ পাছত চলাৰ পৰা যেহূ আঁতৰ নহ’ল।\n30. যিহোৱাই যেহূক ক’লে, মোৰ দৃষ্টিত যি ন্যায়, তাক কৰি তুমি ভাল কৰ্ম কৰিলা, আৰু মোৰ মনত যি যি আছিল, সেই সকলোকে তুমি আহাবৰ বংশলৈ কৰিলা; এই কাৰণে চতুৰ্থ পুৰুষলৈকে তোমাৰ বংশ ইস্ৰায়েলৰ সিংহাসনত বহিব।\n31. তথাপি যেহূৱে নিজৰ সকলো চিত্তে সৈতে ইস্ৰায়েলৰ ঈশ্বৰ যিহোৱাৰ ব্যৱস্থা অনুসাৰে চলিবলৈ সাৱধান নহ’ল; যাৰবিয়ামে যিবোৰ পাপৰ দ্বাৰাই ইস্ৰায়েলক পাপ কৰাইছিল, সেইবোৰ পাপৰ পৰা তেওঁ আঁতৰ নহ’ল।\n32. সেই কালত যিহোৱাই ইস্ৰায়েল দেশৰ সীমা সৰু কৰিবলৈ ধৰিলে। হজায়েলে ইস্রায়েলৰ সীমাত ইস্ৰায়েলীয়াসকলক পৰাজয় কৰিলে।\n33. তেওঁ যৰ্দ্দন নদীৰ পূব ফালৰ পৰা, অৰ্ণোন উপত্যকাৰ ওচৰত থকা অৰোয়েৰ পর্যন্ত, সমগ্র গিলিয়দ আৰু বাচান অঞ্চল জয় কৰিলে; সেই ঠাইবোৰ গাদ, ৰূবেণ আৰু মনচি ফৈদৰ অঞ্চল আছিল।\n34. যেহূৰ অন্যান্য সকলো বৃত্তান্ত, তেওঁৰ সকলো কৰ্ম আৰু পৰাক্ৰমৰ কথা জানো ইস্ৰায়েলৰ ৰজাসকলৰ ‘ইতিহাস-পুস্তকখনত’ লিখা নাই?\n35. পাছত যেহূ তেওঁৰ পূর্বপুৰুষসকলৰ সৈতে নিদ্ৰিত হ’ল আৰু লোকসকলে তেওঁক চমৰিয়াত মৈদাম দিলে। তেওঁৰ ঠাইত তেওঁৰ পুত্ৰ যিহোৱাহজ ৰজা হ’ল।\n36. যেহূৱে চমৰিয়াত ইস্ৰায়েলৰ ওপৰত আঠাইশ বছৰ ৰাজত্ব কৰিছিল।\n17. ৰজাৰ নাম চিৰস্থায়ী হ’ব; সূৰ্য থাকেমানে তেওঁৰ নাম থাকিব; লোকসকলে তেওঁৰ পৰা আশীৰ্ব্বাদ পাব; সকলো জাতিয়ে তেওঁক ধন্য ধন্য বুলিব।\n18. ঈশ্বৰ যিহোৱা, ইস্ৰায়েলৰ ঈশ্বৰ, ধন্য হওঁক; যি জন কেৱল আচৰিত কৰ্ম কৰোঁতা।\n19. তেওঁৰ গৌৰৱ অনন্ত কাললৈকে ধন্য হওক; আৰু সমুদায় পৃথিৱী তেওঁৰ গৌৰৱেৰে পৰিপূৰ্ণ হওঁক। আমেন আৰু আমেন।\n20. যিচয়ৰ পুত্ৰ দায়ুদৰ প্ৰাৰ্থনাবোৰ সমাপ্ত।\n14. মানুহৰ আত্মাই অসুস্থতাতো জীয়াই ৰাখিব; কিন্তু ভগ্ন আত্মাক কোনে সহিব পাৰে?\n15. বুধিয়কৰ হৃদয়ে জ্ঞান অৰ্জন কৰে, আৰু জ্ঞানী লোকে শুনাৰ দ্বাৰাই জ্ঞান বিচাৰি পায়।\n1. তেতিয়া পীলাতে যীচুক চাবুকেৰে কোবাবলৈ আদেশ দিলে।\n2. তাৰ পাছত সৈন্য সকলে কাঁইটেৰে কিৰীটি সাজি যীচুৰ মূৰত দি, বেঙেনা কাপোৰ পিন্ধালে;\n3. ইয়াৰ পাছত তেওঁৰ ওচৰলৈ আহি কবলৈ ধৰিলে, “অভিনন্দন, হে ইহুদী সকলৰ ৰজা, জয় হওক!” এইদৰে কৈ তেওঁক চৰ মাৰিবলৈ ধৰিলে।\n4. পীলাতে আকৌ বাহিৰলৈ গৈ মানুহবোৰক ক’লে, “চোৱা, মই এওঁত একো দোষ নাপালোঁ আৰু সেয়েহে তোমালোকে জানিবৰ কাৰণে, এওঁক তোমালোকৰ সন্মুখলৈ উলিয়াই আনিছো।”\n5. এনেতে যীচুক কাঁইটৰ কিৰীটি আৰু উজ্বল বৰণীয়া কাপোৰ পিন্ধাই বাহিৰলৈ উলিয়াই আনিলে৷ পীলাতে তেওঁলোকক ক’লে “চোৱা, এই জনেই সেই মানুহ!”\n6. তেতিয়া প্ৰধান পুৰোহিত আৰু তেওঁলোকৰ বিষয়া সকলে যীচুক দেখি, আটাহ পাৰি ক’লে, “ক্রুচত দিয়ক, ক্রুচত দিয়ক”। পীলাতে তেওঁলোকক ক’লে, “তোমালোকে নিজে এওঁক নি ক্রুচত দিয়াগৈ; কিয়নো মই এওঁত একো দোষ নাপালোঁ।”\n7. ইহুদী সকলে পীলাতক উত্তৰ দিলে, “আমাৰ এক বিধান আছে, সেই বিধানৰ মতে তাৰ প্ৰাণদণ্ড হোৱা উচিত; কিয়নো সি নিজকে নিজে ঈশ্বৰৰ পুত্ৰ বুলি দাবী কৰে।”\n8. তেতিয়া পীলাতে এই কথা শুনি বৰ ভয় পালে,\n9. তেওঁ প্ৰিটৰিয়মৰ ভিতৰলৈ সোমাই যীচুক আকৌ সুধিলে, “তুমি ক’ৰ পৰা আহিছা?” কিন্তু যীচুৱে তেওঁক একো উত্তৰ নিদিলে৷\n10. তেতিয়া পীলাতে তেওঁক ক’লে, “তুমি মোক একো কথা নোকোৱা নে? তোমাক যে এৰি দিবলৈ মোৰ ক্ষমতা আছে আৰু তোমাক ক্রুচত দিবলৈকো মোৰ ক্ষমতা আছে, ইয়াক তুমি নাজানা নেকি?”\n11. যীচুৱে তেওঁক উত্তৰ দিলে, “ওপৰৰ পৰা ক্ষমতা নিদিয়া হ’লে, মোৰ বিৰুদ্ধে তোমাৰ একো ক্ষমতা নহ’লহেঁতেন; এই কাৰণে, যি জনে তোমাৰ হাতত মোক শোধাই দিলে; তেওঁৰেই পাপ গুৰুতৰ।”\n12. এই উত্তৰ শুনি পীলাতে তেওঁক এৰি দিবলৈ উপায় বিচাৰিলে; কিন্তু ইহুদী সকলে আটাহ পাৰি ক’লে, “যদি এওঁক এৰি দিয়ে, তেনেহলে আপুনি চীজাৰৰ বন্ধু নহয়; যি কোনোৱে নিজকে নিজে ৰজা পাতে, তেওঁ চীজাৰৰ বিৰুদ্ধে কথা কয়।”\n13. এইবোৰ কথা শুনি, পীলাতে যীচুক পুনৰ বাহিৰলৈ অনালে, আৰু ইব্ৰী ভাষাৰে যাক গব্বথা বোলে, এনে শিলপতা নামেৰে ঠাইত সোধ-বিচাৰ কৰিবলৈ বিচাৰৰ আসনত বহিল।\n14. তেতিয়া নিস্তাৰ-পৰ্বৰ আয়োজনৰ দিনৰ প্ৰায় বাৰটা বজাৰ সময় হৈছিল আৰু পীলাতে ইহুদী সকলক ক’লে, “চোৱা, এয়া তোমালোকৰ ৰজা”\n15. তেতিয়া তেওঁলোকে আটাহ পাৰি ক’লে, “দূৰ কৰক, দূৰ কৰক, ক্রুচত দিয়ক”। পীলাতে তেওঁলোকক ক’লে, তোমালোকৰ ৰজাক নো ক্ৰুচত দিম নে? প্ৰধান পুৰোহিত সকলে উত্তৰ দিলে, “চীজাৰৰ বাহিৰে আমাৰ আন ৰজা নাই।”\n16. তেতিয়া পীলাতে যীচুক ক্রুচত দিবলৈ, তেওঁলোকৰ হাতত শোধাই দিলে।\n17. তাৰ পাছত তেওঁলোকে যীচুক বাহিৰলৈ লৈ আহিল আৰু নিজৰ কাৰণে ক্ৰুচৰ ভাৰ বৈ, ইব্ৰী ভাষাৰে যাক গলগথা বোলে, এনে মূৰৰ লাউখোলা নামেৰে ঠাইলৈ লৈ গ’ল।\n18. সেই ঠাইতে তেওঁলোকে যীচুক ক্রুচত দিলে৷ তেওঁৰ লগত আন দুজনক মানুহক দুইকাষে ৰাখি যীচুক মাজত ক্রুচত দিলে।\n19. পীলাতে এখন জাননী লিখি ক্ৰুচত ওপৰত লগাই দিলে। তাত এই কথা লিখা আছিল, “নাচৰতীয়া যীচু, ইহুদী সকলৰ ৰজা৷”\n20. এই জাননী ইব্ৰী, ৰোমীয়া আৰু গ্ৰীক ভাষাৰে লিখা আছিল; আৰু যীচুক ক্রুচত দিয়া ঠাই নগৰৰ ওচৰ হোৱাত, ইহুদী সকলৰ বহুলোকে সেই জাননী খন পঢ়িলে।\n21. এই কাৰণে ইহুদী সকলৰ প্ৰধান পুৰোহিত সকলে পীলাতক ক’লে, “ইহুদী সকলৰ ৰজা” এই কথা নিলিখিব; কিন্তু ‘মই ইহুদী সকলৰ ৰজা, এই বুলি এওঁ কৈছিল’, ইয়াকে লিখক।”\n22. পীলাতে উত্তৰ দিলে, “মই যি লিখিলোঁ, লিখিলোঁৱেই”।


Happy Diwali (Deepavali) Wishes in Assamese WhatsApp Images Status DP Quotes & Wallpaper\nHome/Others/Festivals/Happy Diwali (Deepavali) Wishes in Assamese WhatsApp Images Status DP Quotes & Wallpaper\nFestivalsEvents Status, Quotes, Message and Videos\nsairamNovember 2, 2021\nHappy Diwali (Deepavali) Wishes in Assamese\nশুভ দিওয়ালি Diwali 2020 ইমেজ, স্ট্যাটাস, কোটস, ওয়ালপেপার, এসএমএস, বার্তা, ছবিগুলি শুভেচ্ছা জানাচ্ছে: দিওয়ালি, আলোর উত্সব এখানে এবং এর সাথে, আপনার নিকট এবং প্রিয়জনদের শুভেচ্ছা জানার সময় এসেছে। এটি আসলে, ভারতের সর্বাধিক-প্রতীক্ষিত এবং উদযাপিত উত্সবগুলি। এই বছর, দীপাবলি নামে পরিচিত দীপাবলি ২ called শে অক্টোবর দেশব্যাপী পালন করা হবে। Advance Diwali Wishes in Assamese 2020\nআপনি প্রস্তুতিতে ব্যস্ত থাকাকালীন আপনার প্রিয়জনদের স্মরণ Diwali Wishes 2020 in Assamese এবং শুভেচ্ছায় হাতছাড়া করবেন না। আপনার পক্ষে জিনিসগুলিকে সুবিধাজনক করার জন্য, আমরা বার্তা, পাঠ্য এবং চিত্রগুলির একটি তালিকা তৈরি করেছি যা আপনি আপনার পরিবার এবং বন্ধুদের কাছে প্রেরণ করতে পারেন। Diwali Greetings Assamese\nদিওয়ালি, যা ডিভালি এবং দীপাবলি নামেও পরিচিত, আলোর উত্সব এবং ভারতে প্রচণ্ড আড়ম্বরপূর্ণ ও উত্সাহের সাথে উদযাপিত হয়। প্রাচীন হিন্দু উত্সবটি অক্টোবর বা নভেম্বর মাসে Diwali Whatsapp Images উদযাপিত হয়, এবং এই বছর দিওয়ালিটি Diwali 14 এবং 15 নভেম্বর পতিত হবে এই উত্সবটি অন্ধকারের উপরে আলোর বিজয়, মন্দের প্রতি মঙ্গল, হতাশার প্রতিশ্রুতি এবং অজ্ঞতার উপর জ্ঞান উদযাপন করে। Deepavali Wishes Assamese 2020\nএই উত্সবটি ভারতজুড়ে বিভিন্ন উপায়ে উদযাপিত হয়, তবে সাধারণত লোকেরা মাটির প্রদীপ বা দিয়া, রঙোলিস এবং ক্র্যাকার ফাটিয়ে তাদের ঘর সাজায়। দিয়া সম্পদের Diwali Greetings in Assamese দেবী লক্ষ্মীর উপস্থিতি স্বীকার করার জন্য আলোকিত হয়। বাংলায় কালী দেবীর উপাসনা করা হয়, এবং উত্তর ভারতে, উত্সবটি সেই সময়ের স্মরণে আসে যখন ভগবান রাম সীতা, লক্ষ্মণ এবং হনুমানকে নিয়ে অযোধ্যাতে ফিরে এসেছিলেন।\nHappy Diwali (Deepavali) Wishes Greetings, Sayings & Quotes in the Assamese Language\nটিমটিমাই থকা প্ৰদীপৰ পৰা প্ৰস্ফুটিত আভাই এই দিপাৱলীত আপোনাৰ আৰু আপোনাৰ পৰিয়াললৈ কঢ়িয়াই আনক সুস্বাস্হ্য, ভাগ্য আৰু সমৃদ্ধি – শুভ দিপাৱলী !\nএই দিপাৱলী তোমাৰ বাবে হৈ পৰক ধন-ধানেৰে পৰিপূৰ্ণ, জীৱন হৈ পৰক সুখময়, তাৰেই কামনাৰে – শুভ দীপান্বিতা !\nপ্ৰজ্বলিত চাকিৰ উজ্জ্বল পোহৰত মা’ লম্ক্ষীৰ আৱাহনে তোমাৰ আৰু তোমাৰ পৰিয়াললৈ যেন হাঁহি, সুখ আৰু ভাগ্য কঢ়িয়াই আনে – Happy Diwali !\n💥 দিপাৱলী আহিল,\nমাটিৰ প্ৰদীপ, মিঠাতেল,\nইত্যাদিৰ সমাহাৰ ঘটিল,\nপাহৰি সকলো ক্লেশ,\nএকেলগে সবে এই উৎসৱত মিলিল –\nদিপাৱলীৰ হিয়াভঁৰা শুভকামনা !\nএই দিপাৱলীত মোৰ কামনা এইয়ে যে, প্ৰত্যেকটো কাৰ্য্যতে যেন তুমি লাভ কৰা সফলতা, সুখ তোমাৰ চাৰিওফালে বিয়পি পৰে আৰু মা’ লম্ক্ষীৰ কৃপাই তোমাৰ জীৱন আৱৰি ধৰে – Happy Diwali !\nসুখ-সম্পদ যেন তোমাৰ জীৱনলৈ আহে, মা’ লম্ক্ষীৰ তোমাৰ ঘৰলৈ আগমন ঘটে, সুখ সদায় লগত থাকে, আৰু দুখ যেন আঁতৰি দূৰলৈ গুছি যায়, তাৰেই কামনাৰে – দীপান্বিতাৰ শুভেচ্ছা যাঁচিলো !\nভগবান শ্রীৰামৰ আশীৰ্বাদে তোমাৰ জীৱনত যেন সুখ চটিয়ায়, দুখ’ক নাশ কৰে, প্ৰেম’ৰ ফুলজাৰিয়ে জীৱন আলোকময় কৰি তোলে, বন্তিগচিৰ উজ্জ্বল পোহৰে তোমাৰ জীৱন আনন্দময় কৰি তোলে – দিপাৱলীৰ শুভকামনা যাঁচিলো !\nক্ষণে ক্ষণে জাগি উঠে অনুভৱ, অনুভৱে জগায় তোলে বিশ্বাস, বিশ্বাসে তৈয়াৰ কৰে এক সম্বন্ধ, আৰু সেই সম্বন্ধই জীৱনলৈ আনি দিয়ে কোনোবা আপোন – Happy Diwali !\nপ্ৰভু কুবেৰৰ ধন, মা’ লম্ক্ষীৰ কৃপা, আৰু প্ৰভু ঈশ্বৰ বাবা গণেশ’ৰ আশীৰ্বাদে, তোমাৰ জীৱন কৰি তোলক মংগলময়, প্ৰসন্ন আৰু উল্লাসেৰে ভৰি পৰক এই দিপাৱলী – শুভ দীপান্বিতা !\nআমি আকাশত আতচবাজী জ্বলাই আমাৰ মনৰ সুখ আৰু আনন্দ প্ৰকাশ কৰোঁ, আহক এইবাৰ দিপাৱলীত আমি সকলোৱে হিংসা, ক্লেশ, বিদ্বেষক জ্বলাই জীৱন উজ্জ্বলাই তোলো আৰু উন্নতিৰ শিখৰত আৰোহন কৰোঁ – শুভ দীপান্বিতা !\nদিপাৱলী উৎসৱৰ শুভকামনা,\nদিপাৱলী’ৰ এই শুভ বেলাত মনৰ অন্ধকাৰ ঢাকি জীৱন মিঠা কৰি তোলো,\nপ্ৰদীপ আৰু ফটকা জ্বলাই দীপান্বিতা উৎসৱ পালন কৰোঁ – শুভ দিপাৱলী !\nমৰম, স্নেহ আৰু সুখৰ বৰষা,\nবল, বুদ্ধি আৰু শিক্ষাৰ বৃদ্ধি,\nএই দিপাৱলীয়ে আপোনাৰ আৰু আপোনাৰ পৰিয়াললৈ এই সকলোবোৰ কঢ়িয়াই লৈ আঁহক তাৰেই কামনাৰে – শুভ দীপান্বিতা !\nDiwali Whatsapp Status DP & Images in Assamese 2020\nDiwali Full Form With Detail Explaination | Diwali Full Form


বিজেপিৰ ডিজিটেল প্ৰচাৰৰ ধুমুহা; ৰাইজৰ ধন শৰাধ,পৰি ৰ'ল বহু প্ৰতিশ্ৰুতি\nবিজেপিৰ ডিজিটেল প্ৰচাৰৰ ধুমুহা; ৰাইজৰ ধন শৰাধ,পৰি ৰ’ল বহু প্ৰতিশ্ৰুতি\nFebruary 18, 2021 8:31 pm\nবিজেপিয়ে ইতিমধ্যে আৰম্ভ কৰিছে হাইভল্টেজ ডিজিটেল কেম্পেইন কিন্তু বহু পূৰ্বৰ প্ৰতিশ্ৰুতি পূৰণত একেবাৰে ব্যৰ্থ বিজেপি চৰকাৰ!\nতথাপি বিজেপিয়ে বিভিন্ন পন্থা অৱলম্বন কৰি চলাইছে হাইভল্টেজ কেম্পেইন। ইতিমধ্যে, প্ৰচাৰৰ নামত কোটি কোটি টকা শৰাধ কৰা বুলি বিজেপিৰ বিৰুদ্ধে অভিযোগ উত্থাপন কৰিছে বিৰোধী শিবিৰে।\n২০২১ ৰ বিধানসভা নিৰ্বাচনলৈ প্ৰায় ১ টা মাহ থকাৰ তেনে সময়তে বিজেপিৰ প্ৰচাৰৰ ক্ষেত্ৰত যথেষ্ট ব্যয়বহুলতা প্ৰদৰ্শন কৰা পৰিলক্ষিত হৈছে।\nছ’চিয়েল মেডিয়াত বিজেপিয়ে যিদৰে তেওঁলোকৰ আঁচনিসমূহক লৈ প্ৰচাৰ চলাইছে বা পেপাৰ, টেলিভিছন আৰু বিভিন্ন ৱেব পৰ্টেলত প্ৰচাৰ চলোৱাৰ সমান্তৰালকৈ গাঁৱে ভুঞে প্ৰচাৰৰ ক্ষেত্ৰত বিজেপিয়ে ব্যৱহাৰ কৰিছে ভিডিঅ’ ভেন।\nবিজেপিয়ে প্ৰচাৰৰ নামত ব্যৱহাৰ কৰা ভিডিঅ’ ভেন যেন একপ্ৰকাৰৰ হাই কেম্পেইন মেটেৰিয়েল হিচাপে পৰিগণিত হৈছে। এই ভিডিঅ’ ভেনত সংযুক্ত থাকে আয়তাকাৰ LED টিভি। টাটা AC আৰু ট্ৰাকত সংলগ্ন এই LED টেলিভিছনৰ দৈৰ্ঘ্য-প্ৰস্থ সুকীয়া। টাটা AC ৰ ক্ষেত্ৰত LED টেলিভিচনৰ দৈৰ্ঘ্য ৪ ফুট আৰু প্ৰস্থ ৬ ফুট। ঠিক সেইদৰে ট্ৰাকৰ ক্ষেত্ৰত দৈৰ্ঘ্য ৮ ফুট আৰু প্ৰস্থ ১২ ফুট। এই ভিডিঅ’ ভেন পৰিচালনা কৰাৰ বাবদ নিয়োগ কৰা হৈছে দুই-তিনিজনকৈ লোক।\nতাৎপৰ্য্যপূৰ্ণভাৱে অসমত বিজেপিয়ে প্ৰচাৰৰ বাবে এনে ভিডিঅ’ ভেন আনিছে এশখন। যোৱা ২৭ জানুৱাৰীত মুখ্যমন্ত্ৰী সৰ্বানন্দ সোণোৱাল আৰু ৰাজ্যিক বিজেপিৰ সভাপতি ৰঞ্জিত দাসে উদ্বোধন কৰিছিল এই ভিডিঅ’ভেনৰ শুভাৰম্ভ। বিজেপিৰ ৰাজ্যিক নেতৃত্বৰ দাবী ‘বিশ্বৰ সৰ্ববৃহৎ সংগঠন হিচাপে বিজেপিয়ে চলাব পাৰে এনে প্ৰচাৰ।‘\nনিজে স্বীকাৰ নকৰিলেও ব্যয়বহুল প্ৰচাৰ চলোৱা বিজেপিৰ এগৰাকী নেতা পবিত্ৰ মাৰ্ঘেৰিটাই কয় ‘সমগ্ৰ অসমৰ বিভিন্ন প্ৰান্তত ১০০ খন বাহন ঘুৰি প্ৰচাৰ চলাই আছে। এয়া অতি সামান্য খৰচ। এই ভেনসমূহ নিৰ্বাচন হোৱা স্থানলৈ যায়। এই ভেনসমূহ পূৰ্বতে বিহাৰত আছিল, এতিয়া অসমত আছে তাৰ পাছত পশ্চিমবংগ আৰু ত্ৰিপুৰালৈ যাব। এয়া নিৰবিচ্ছিন্ন ধাৰাবাহিক প্ৰক্ৰিয়া। বেলেগৰ সাংগঠনিক শক্তি নাই নোৱাৰে, বিশ্বৰ সৰ্ববৃহৎ সংগঠন হিচাপে আমাৰ সাংগঠনিক শক্তি আছে বাবে পাৰিছো। দলৰ শক্তি থকাৰ বাবে বাজেটৰ কথা নাহে।‘\nইয়াৰোপৰি, ভিডিঅ’ ভেনৰ উপৰিও কি কি হাই কেম্পেইন মেটেৰিয়েল ব্যৱহাৰ কৰা হৈছে বুলি প্ৰশ্ন কৰাত তেওঁ কয় ‘সদায় আধুনিক হৈ থকা বাতৰি কাকত, ৰেডিঅ’, চেটেলাইট চেনেল, পোনপটীয়া প্ৰচাৰৰ বাবে ভিডিঅ’ ভেন, সাংস্কৃতিক অনুষ্ঠান, ছ’চিয়েল মেডিয়াৰ আটাইকেইটা প্লেটফৰ্ম।‘\nবিজেপিৰ মুখপাত্ৰ তথা নিৰ্বাচনী প্ৰচাৰ কমিটিৰ আহ্বায়কৰ দায়িত্বত থকা পবিত্ৰ মাৰ্ঘেৰিটাৰ দাবী ‘ৰাজ্য চৰকাৰৰ সকলো উন্নয়নমূলক কাম ৰাইজৰ মাজলৈ নিছে এই ভিডিঅ’ ভেনে।\nকিন্তু প্ৰকৃতাৰ্থত অসমৰ সৰ্বাঙ্গীন দিশত উন্নয়ন হৈছে নে?\nবিজেপিয়ে ডিজিটেলী প্ৰচাৰৰ নামত কোটি কোটি টকা শৰাধ কৰাতকৈ সেয়া নিবনুৱা সংস্থাপন নাইবা অন্যান্য সৰ্বাঙ্গীন উন্নয়নত গুৰুত্ব দিব নোৱাৰে নেকি? এই প্ৰশ্ন অসম জাতীয় পৰিষদৰ। অসম জাতীয় পৰিষদৰ মতে ‘AJP ৰ উত্থানত শংকিত হৈ বিজেপিয়ে চলাইছে হাইভল্টেজ কেম্পেইন’।\nএই সন্দৰ্ভত অসম জাতীয় পৰিষদৰ মুখ্য আহ্বায়ক ড০ বসন্ত ডেকাই কয়, ‘বিজেপিয়ে দাবী কৰি আছে যে তেওঁলোকৰ ১ কোটি হিতাধিকাৰী আছে আৰু আটাইবোৰে বিজেপিক ভোট দিব। তেন্তে তেওঁলোকে প্ৰচাৰ নকৰি ঘৰত বহি থাকিলেও ভোট লাভ কৰিব। তেওঁলোকে অসম জাতীয় পৰিষদৰ উত্থানত ভয় খাইছে। মানুহৰ মাজত চিন্তাৰ পৰিৱৰ্তন হৈছে। এইবাৰ সকলোৱে পৰিৱৰ্তন নহয় পৰিত্ৰাণহে বিচাৰিছে।‘\nইপিনে, নিৰ্বাচনৰ পূৰ্বে দিয়া প্ৰতিশ্ৰুতি পূৰণত ব্যৰ্থ হোৱাৰ বাবেই বিজেপিয়ে এতিয়া যেন ডিজিটেল প্ৰচাৰৰ জৰিয়তে ঢাক-ঢোল কোবোৱা আৰম্ভ কৰিছে বুলি সদৰী কৰে আঞ্চলিক গণ মৰ্চাৰ নেতা অজিত ভুঞাই।\nতেওঁৰ মতে ‘প্ৰচাৰ যন্ত্ৰ ব্যৱহাৰত পাকৈত বিজেপি’\nসেয়েহে প্ৰচাৰত হাই কেম্পেইন মেটেৰিয়েল ব্যৱহাৰতকৈ গাঁৱে ভুঞে ডিজিটেল ব্যৱস্থা শক্তিশালী কৰাত গুৰুত্ব আৰোপ কৰিবলৈ আহ্বান আঞ্চলিক গণ মৰ্চাৰ সভাপতি অজিত ভুঞাৰ।\nডিজিটেলী প্ৰচাৰৰ জৰিয়তে যিদৰে ৰাইজৰ মাজত সোমাবলৈ বিজেপিয়ে চেষ্টা চলাইছে ঠিক সেইদৰে প্ৰকৃতাৰ্থত এই পাঁচ বছৰে নিবনুৱাক চাকৰি নাইবা অন্য জনকল্যাণমূলক কাম-কাজত গুৰুত্ব দিব লাগিছিল শাসনাধীষ্ঠ চৰকাৰখনে। তেতিয়া এনেদৰে হাই ভল্টেজ প্ৰচাৰ নকৰাকৈ নিশ্চয়কৈ তেওঁলোকক ৰাইজে আঁকোৱালি ল’লেহেঁতেন বুলি সচেতন মহলত চৰ্চা চলিছে।


ব্ৰহ্মচাৰিণী - অসমীয়া ৱিকিপিডিয়া\nএকাগ্ৰতা আৰু তপস্যাৰ দেৱী\nজপ মালা, কমণ্ডলু\nজপ মালা, কমণ্ডলু, পদুম ফুল আৰু ৰূদ্ৰাক্ষ মালা\nদেৱী ভাগৱত পুৰাণ, দেৱী গীতা\nব্ৰহ্মচাৰিণী (সংস্কৃত: ब्रह्मचारिणी) নামৰ অৰ্থ হৈছে এগৰাকী নিষ্ঠাৱান নাৰী শিষ্যা যি তেওঁৰ গুৰুৰ সৈতে আন শিক্ষাৰ্থীৰ লগত আশ্ৰমত বাস কৰে। ই দেৱী দুৰ্গাৰ (পাৰ্বতী) দ্বিতীয় ৰূপ। নৱৰাত্ৰিৰ দ্বিতীয় দিনা (নৱদুৰ্গাৰ প্ৰতি উৎসৰ্গিত নটা নিশা) দেৱীক পূজা কৰা হয়। ব্ৰহ্মচাৰিণী দেৱীয়ে শুকুলা বস্ত্ৰ পৰিধাণ কৰে। তেওঁ সোঁহাতত জপ মালা আৰু বাওঁহাতত কমণ্ডলু ধাৰণ ধৰে।\nব্ৰহ্মচাৰিণী শব্দটো দুটা সংস্কৃত মূলৰ শব্দৰ পৰা সৃষ্টি হৈছে:\nব্ৰহ্মা (ब्रह्म, ব্ৰাহ্মণৰ সংক্ষিপ্ত ৰূপ), ইয়াৰ অৰ্থ হৈছে "এক আত্ম-অস্তিত্ববান আত্মা, পৰম বাস্তৱতা, সৰ্বজনীন আত্মা, ব্যক্তিগত ঈশ্বৰ, পবিত্ৰ জ্ঞান।" \nচাৰিণী হৈছে এজন চাৰ্য আৰু এই শব্দৰ স্ত্ৰী সংস্কৰণ, যাৰ অৰ্থ হৈছে "জীৱিকা, আকৰ্ষণীয় প্ৰক্ৰিয়া, আচৰণ, অনুসৰণ কৰা, ভিতৰলৈ যোৱা, পিছে পিছে যোৱা।" \nবৈদিক গ্ৰন্থত ব্ৰহ্মচাৰিণী শব্দটোৰ অৰ্থ হৈছে এগৰাকী মহিলা যি পবিত্ৰ ধৰ্মীয় জ্ঞান অনুসৰণ কৰে। \nদেৱীৰ কাহিনীৰ বিভিন্ন সংস্কৰণ অনুসৰি, প্ৰথমে পাৰ্বতীয়ে শিৱক বিয়া কৰাবলৈ সংকল্প লয়। এই কথা পাৰ্বতীৰ মাক-দেউতাকে গম পাই আৰু তেওঁক নিৰুৎসাহিত কৰি এই বিবাহ কাৰ্যত বাধা আৰোপ কৰে, কিন্তু দেৱীয়ে যি বিচাৰে তাকেই অনুসৰণ কৰে সেয়ে তেওঁ প্ৰায় ৫০০০ বছৰ ধৰি তাপস্যাত বহে।  ইয়াৰ মাজতে ঈশ্বৰে কামদেৱৰ কাষ চাপি দেৱী পাৰ্বতীৰ প্ৰতি শিৱৰ মনত আকাংক্ষা, কামোদ্দীপক প্ৰেম, আকৰ্ষণ সৃষ্টি কৰিবলৈ কৈছিল। সমগ্ৰ দেৱগনে এই পৰিকল্পনা কৰিছিল তাৰ্কাসুৰ নামৰ এজন অসুৰক বধ কৰাৰ উদ্দেশ্যে, কিয়নো তাৰ্কাসুৰে বৰ লাভ কৰিছিল যে তেওঁক কেৱল শিৱৰ সন্তানে হে হত্যা কৰিব পাৰিব। কামদেৱ শিৱৰ ওচৰ চাপে আৰু তপস্যাত লিপ্ত শিৱলৈ ইচ্ছাবান নিক্ষেপ কৰে। এই কাৰ্যত ক্ৰোধান্বিত হৈ শিৱই তেওঁৰ কপালত তৃতীয় চকু মেলি কামদেৱক পুৰি ছাই কৰি পেলায়। পাৰ্বতীয়ে শিৱৰ ওপৰত জয় লাভ কৰাৰ আশা বা সংকল্প পূৰণৰ বাবে তেওঁ শিৱৰ দৰে পৰ্বতত বাস কৰিবলৈ আৰম্ভ কৰে, শিৱৰ দৰে একে কাৰ্যকলাপত লিপ্ত হয়, যি হৈছে তপস্যা, যোগীন আৰু তপসৰ এটা স্বৰূপ - পাৰ্বতীৰ এই স্বৰূপ টোক দেৱী ব্ৰহ্মচাৰিণী বুলি গণ্য কৰা হয়। তেওঁৰ তপস্বী অনুসৰণে শিৱৰ দৃষ্টি আকৰ্ষণ কৰে আৰু তেওঁৰ প্ৰতি আগ্ৰহ জাগ্ৰত কৰে। শিৱই দেৱীৰ ওচৰত ছদ্মবেশৰে উপস্থিত হৈ তেওঁক নিৰুৎসাহিত কৰিবলৈ চেষ্টা কৰে, ছদ্মবেশত শিৱই নিজৰ দুৰ্বলতা আৰু ব্যক্তিত্বৰ সমস্যাবোৰ দেৱীৰ ওচৰত ব্যক্ত কৰে। পাৰ্বতীয়ে এই কোঠা শুনিবলৈ অস্বীকাৰ কৰে আৰু নিজৰ সংকল্পত অটল থাকে। এই সময়ছোৱাতে প্ৰকাণ্ডসুৰ নামৰ এটা আছুৰ তেওঁৰ অযুত সংখ্যক অসুৰক লগত লৈ পাৰ্বতীক আক্ৰমণ কৰে। সেইসময়ত পাৰ্বতী আছিল তেওঁ তপস্যাৰ অন্তিম ক্ষণত। সেয়েহে, তেওঁ এই তপস্যা ভংগ হ'বলৈ দিব নোৱাৰে, কিন্তু ৰাক্ষসটোৱে দেৱীক আক্ৰমণ কৰিবলৈ উদ্যত হোৱাত পাৰ্বতীক সহায়ৰ বাবে দেৱী লক্ষ্মী আৰু দেৱী সৰস্বতী উক্ত স্থানত উপস্থিত হৈ অসুৰৰে যুঁজঁ দিয়ে কিন্তু অসুৰৰ সংখ্যা অসংখ্য হোৱা বাবে দুয়োগৰাকী দেৱী বিফল হয়। সেই সময়তে দেৱী পাৰ্বতীৰ কমণ্ডলু মাটিত পৰি যায় আৰু ইয়াৰ পানীয়ে সেই অসুৰ বোৰৰ বিনাশ সাধে। অৱশেষত প্ৰচণ্ডসুৰক বধৰ বাবে অত্যন্ত ক্ৰোধত দেৱীয়ে তেওঁৰ চকু মেলে আৰু ক্ৰোধৰ অগ্নিত প্ৰচণ্ডসুৰ জ্বলি ছাই হৈ যায়। দেৱী পাৰ্বতীৰ এই তপস্যাৰ দ্বাৰা সমগ্ৰ বিশ্বব্ৰহ্মাণ্ড প্ৰভাৱিত হয়। শিৱই অৱশেষত দেৱীক গ্ৰহণ কৰে আৰু দুয়ো বিবাহ পাশত আৱদ্ধ হয়। দেৱী ব্ৰহ্মচাৰিণীৰ অৱস্থান স্বধিষ্ঠান চক্ৰত। ব্ৰহ্মচাৰিণীয়ে কৌমাৰ্য আৰু তেওঁৰ অংগবস্ত্ৰৰ বগা ৰঙে বিশুদ্ধতাক সূচায়।\n↑ McDaniel, June (2004). Offering Flowers, Feeding Skulls : Popular Goddess Worship in West Bengal: Popular Goddess Worship in West Bengal. Oxford University Press. পৃষ্ঠা. 106–107. ISBN 978-0-19-534713-5.\n↑ Manohar Laxman Varadpande (2005), History of Indian Theatre: Classical theatre, Abhinav, আই.এচ.বি.এন. 978-8170174301, page 54\n↑ 7.0 7.1 David Kinsley, Hindu Goddesses: Vision of the Divine Feminine in the Hindu Religious Traditions (আই.এচ.বি.এন. 81-208-0379-5), p. 41-46\n↑ 8.0 8.1 8.2 James Lochtefeld (2005), "Parvati" in The Illustrated Encyclopedia of Hinduism, Vol. 2: N–Z, pp. 503-505, Rosen Publishing, আই.এচ.বি.এন. 0-8239-2287-1\n"https://as.wikipedia.org/w/index.php?title=ব্ৰহ্মচাৰিণী&oldid=303382"ৰ পৰা অনা হৈছে\nএই পৃষ্ঠাখন ০৮ অক্টোবৰ, ২০২১ তাৰিখে ১০:০৭ বজাত অন্তিম সংশোধন কৰা হৈছিল।


ভাল খবৰ! অচিৰেই পিপিই কিটৰ যন্ত্ৰণাৰ পৰা মুক্তি পাব স্বাস্থ্যকৰ্মীয়ে, বিশেষ পিপিই কিট উদ্ভাৱন - NEWS8 NE\nভাল খবৰ! অচিৰেই পিপিই কিটৰ যন্ত্ৰণাৰ পৰা মুক্তি পাব স্বাস্থ্যকৰ্মীয়ে, বিশেষ পিপিই কিট উদ্ভাৱন\nMay 22, 2021\t0\tBy NEWS DESK\nনিউজ ডেস্ক। ক’ভিড ৰোগীৰ চিকিৎসাৰ লগত জড়িত সকলো চিকিৎসক, নাৰ্ছ তথা স্বাস্থ্যকৰ্মীয়ে পি পি ই কীট পৰিধান কৰাটো বাধ্যতামূলক। কিন্তু পি পি ই কীট পৰিধান কৰি কৰ্তব্য সম্পাদন কৰাটোহে কষ্টকৰ।\nকিয়নো পি পি ই কীট পৰিধান কৰাৰ পিছত এজন লোকৰ শৰীৰত বৃদ্ধি পায় উশাহ লোৱাত কষ্ট হােৱাৰ সমস্যা। ঘামত তিতি যায় তেওঁৰ সমস্ত শৰীৰ।\nকিন্তু এতিয়াৰ পৰা আৰু সেই যন্ত্ৰণাত ভুগিব নালাগে চিকিৎসা কৰ্মী সকলে। কিয়নো সেই যন্ত্ৰণাৰ পৰা ৰক্ষা দিবলৈ এজন যুৱকে উদ্ভাৱন কৰিলে এক বিশেষ যন্ত্ৰ। যিটো যন্ত্ৰ ব্যৱহাৰেৰে পি পি ই কীট পৰিধানৰ পিছতো শীতল কৰি ৰাখিব শৰীৰ।\nমহাৰাষ্ট্ৰৰ পুনেৰ নিহাল সিং আদৰ্শ নামৰ এজন ইঞ্জিনিয়াৰিংৰ ছাত্ৰই উদ্ভাৱন কৰিলে সেই যন্ত্ৰ। তেওঁ আৰু তেওঁৰ ষ্টাৰ্ট আপ উদ্যোগ ‘ৱাট টেকনভেচনে’ উদ্ভাৱন কৰিলে সেই প্ৰযুক্তি। তেওঁলোকে সেই যন্ত্ৰৰ নাম দিছে ‘কভটেক ভেণ্টিলেচন চিষ্টেম’।\nযন্ত্ৰটোত আছে বেটাৰী চালিত এখন ক্ষুদ্ৰ পাংখা। পি পি ই কীটৰ পিছফালে ক্ষুদ্ৰ ফুটা কৰি সেই ক্ষুদ্ৰ যন্ত্ৰটো সংলগ্ন কৰাৰ পিছতেই ১০০ ছেকেণ্ডৰ ভিতৰত সমস্ত শৰীৰ শীতল হৈ পৰিব।\nमेडिकल स्टाफ की सबसे बड़ी समस्या का हल पुणे की इंजीनियरिंग स्टूडेंट ने खोजा है, इन्होंने PPE किट को अंदर से ठंडा रखने के लिए एक डिवाइस बनाया है#IndiaFightsCorona #PPEKit pic.twitter.com/edORG5EnGJ\n— AajTak (@aajtak) May 21, 2021\nকেন্দ্ৰীয় তথ্য প্ৰযুক্তি মন্ত্ৰালয়ে কয় যে, ই এক সুলভ ভেণ্টিলেচন চিষ্টেম যন্ত্ৰ। যিয়ে চিকিৎসা কৰ্মীক ঘমাৰ পৰা সহায় কৰিব। চিকিৎসা বিশেষজ্ঞৰ উপদেশ অনুসৰি ইয়াক ব্যৱহাৰৰ উপযোগী হিচাপে চূড়ান্ত কৰা হ’ল।\nউদ্ভাৱক ছাত্ৰ নিহাল সিং আদৰ্শই কয়, “মোৰ মা এগৰাকী চিকিৎসক। যোৱা বৰ্ষৰ কভিড পৰিস্থিতিত চিকিৎসা কৰ্মী সকলে যথেষ্ট সমস্যাৰ সন্মুখীন হোৱা বুলি জনাইছিল। মই মাক সুধিছিলো যে তুমি কিবা অসুবিধা পাইছা নেকি? মায়ে পি পি কীট পিন্ধাৰ পিছত ঘামি কষ্ট পোৱা বুলি কৈছিল।\nবিশেষ পিপিই কিটৰ নমুনা\nতেতিয়া মই সেইদিনাই এই চিন্তা কৰিলো। আৰু চিন্তাটো কৰি মোৰ জ্যেষ্ঠ এজনক কলো। তেওঁ সন্মতি দিয়াত ইয়াক নিৰ্মাণ কৰিলো। বৰ্তমান ইয়াৰ দাম ৫৫০০ নিৰ্ধাৰণ কৰা হৈছে। পৰীক্ষণৰ বাবে বহুতো চিকিৎসালয়লৈ প্ৰেৰণ কৰিছো। ৰেহাই মূল্যতো ইয়াক দি থকা হৈছে।”\nৰাজ্যত ৫.৮৮ শতাংশলৈ নামিল সংক্ৰমণৰ হাৰ, ৮১ জনৰ ক’ভিড-১৯ত মৃত্যু\nমুখ্যমন্ত্ৰীৰ সাহায্য পূঁজিলে ৩ লাখ টকা আগবঢ়ালে মুখ্যমন্ত্ৰীয়ে


যেন হৃদয় গলিল তালিবানৰ! আফগানিস্তানৰ মহিলাৰ সপক্ষে কেইবাটাও সিদ্ধান্ত -\nHomeআন্তঃৰাষ্ট্ৰীয়যেন হৃদয় গলিল তালিবানৰ! আফগানিস্তানৰ মহিলাৰ সপক্ষে কেইবাটাও সিদ্ধান্ত\nযেন হূদয় গলিল তালিবানৰ! আফগানিস্তানৰ মহিলাৰ সপক্ষে কেইবাটাও সিদ্ধান্ত\nডিজিটেল ডেস্কঃ তালিবান৷ সকলোৰে বাবে যেন এতিয়া এক আতংকৰ নাম তালিবান৷ তালিবানৰ আগ্ৰসানৰ পৰা কোনো এখন ইছলামিক ৰাষ্ট্ৰই ৰক্ষা পোৱা নাই৷ তালিবানে এখন দেশ অধিগ্ৰহণ কৰা মানে, সেই দেশখনৰ সকলো দিশত নিজৰ কঠোৰ আধিপত্য বিৰাজ কৰা৷ বহু সময়ত তালিবানে তেওঁলোকে অধিগ্ৰহণ কৰা দেশসমূহৰ নাগৰিকৰ ওপৰত বৰ্বৰ অত্যাচাৰ কৰা ঘটনাও পোহৰলৈ আহে৷ বিশেষকৈ তালিবানে অধিগ্ৰহণ কৰা দেশসমূহৰ নাৰীসকলৰ ওপৰত আৰোপ কৰে ইটোৰ-পাছত সিটো নিষেধাজ্ঞ৷ কেতিয়াবা যদি নাৰীসকলক স্কুললৈ যোৱাত বাধা দিয়ে, কেতিয়াবা আকৌ বোৰ্খা লৈয়ো বিতৰ্ক৷\nকিন্তু ইয়াৰ বিপৰীতে এইবাৰ তালিবান কিছু উদাৰ হোৱা পৰিলক্ষিত হৈছে৷ এইবাৰ তালিবানে মহিলাৰ সপক্ষে এক ডাঙৰ সিদ্ধান্ত গ্ৰঙণ কৰিছে৷ তালিবানে এক প্ৰতিবেদন জাৰি কৰি কৈছে যে, আফগানিস্তানত এতিয়াৰ পৰা মহিলাৰ বলপূৰ্বক বিবাহ একেবাৰে নিষিদ্ধ কৰাৰ সিদ্ধান্ত লৈছে৷ এই নিয়ম যদি কোনোৱে উলংঘন কৰে জে’ল পৰ্যন্ত হ’ব পাৰে বুলি তালিবান চৰকাৰে সংবাদ মাধ্যমৰ আগত জানিবলৈ দিছে৷ অৱশ্যে, তালিবানৰ সিদ্ধান্তক উন্নত দেশসমূহৰ পৰা স্বীকৃতি প্ৰাপ্ত কৰাৰ এক কৌশল হিচাপেও দেখা যায়৷\nPrevious articleসমাগত পঞ্জাবৰ বিধানসভা নিৰ্বাচন: মুখ্যমন্ত্ৰী পদৰ প্ৰাৰ্থী হ’ব পাৰে অৰবিন্দ কেজৰিৱাল!\nNext articleদেশদ্ৰোহ, ৰাষ্ট্ৰদ্ৰোহ গোচৰেও তলাব পৰা নাছিল যিজন সাংবাদিকক


Moticare in Assamese ৰ ব্যৱহাৰ, পালি, পাৰ্শ্চক্ৰিয়া, উপকাৰ, ক্ৰিয়া-প্ৰতিক্ৰিয়া আৰু সতৰ্কতাবাণী - Moticare ar byavahar, ppali, parshwakriya, upkaar, kriya-pratikriya aaru satarkatabani\nMoticare 10 Tablet\nMoticare ৰ লাভ আৰু ব্যৱহাৰসমূহ- Moticare Benefits & Uses in Assamese- Moticare ar laabh aaru byavaharsamuh\nMoticare ৰ পালি আৰু সেয়া কেনেদৰে ল'ব- Moticare Dosage & How to Take in Assamese - Moticare ar paali aaru xeya kenedore lobo\nMoticare ৰ পাৰ্শ্চক্ৰিয়াসমূহ- Moticare Side Effects in Assamese- Moticare ar parshwakriyasamuh\nMoticare সংক্ৰান্ত সতৰ্কতাবাণীসমূহ- Moticare Related Warnings in Assamese- Moticare xonkranta xatarkatabanisamuh\nঅইন দৰৱৰ সৈতে Moticareৰ গুৰুতৰ ক্ৰিয়া-প্ৰতিক্ৰিয়া- Severe Interaction of Moticare with Other Drugs in Assamese- Oinor xoite Moticare ar gurutor kriya-pratikriya\nMoticare মতভেদসমূহ- Moticare Contraindications in Assamese- Moticare nishedhsamuh\nMoticare ৰ বিষয়ে সততে সোধা প্ৰশ্নসমূহ- Frequently asked Questions about Moticare in Assamese- Moticare ar bikhoye satate xodha prashnasamuh\nখাদ্য আৰু মদৰ সৈতে Moticare ক্ৰিয়া-প্ৰতিক্ৰিয়া- Moticare Interactions with Food and Alcohol in Assamese- khadya aaru modor xoite Moticare kriya-pratikriya\nMoticare ৰ লাভ আৰু ব্যৱহাৰসমূহ - Moticare Benefits & Uses in Assamese - Moticare ar laabh aaru byavaharsamuh\nMoticare তলত দিয়াবোৰৰ চিকিত্সাৰ ক্ষেত্ৰত ব্যৱহাৰ কৰা হয় -\nMoticare ৰ পালি আৰু সেয়া কেনেদৰে ল'ব - Moticare Dosage & How to Take in Assamese - Moticare ar paali aaru xeya kenedore lobo\nMoticare-ৰ উপাদানসমূহ - Moticare Active Ingredients in Assamese - Moticare-ar upadaansamuh\nMoticare ৰ পাৰ্শ্চক্ৰিয়াসমূহ - Moticare Side Effects in Assamese - Moticare ar parshwakriyasamuh\nগৱেষণাৰ ভিত্তিত, Moticare ব্যৱহাৰৰ ক্ষেত্ৰত তলত দিয়া পাৰ্শ্চক্ৰিয়া প্ৰত্যক্ষ কৰা হৈছে -\nMoticare সংক্ৰান্ত সতৰ্কতাবাণীসমূহ - Moticare Related Warnings in Assamese - Moticare xonkranta xatarkatabanisamuh\nMoticare-ৰ ব্য়ৱহাৰ গৰ্ভৱতী মহিলাৰসকলৰ বাবে নিৰাপদনে?\nMoticare ৰ গৰ্ভৱতী মহিলাৰ ক্ষেত্ৰত বহুতো ভয়ানক পাৰ্শ্ব-প্ৰতিক্ৰিয়া আছে, গতিকে ইয়াক চিকিতসকৰ পৰামৰ্শ অবিহনে গ্ৰহণ নকৰিব।\nMoticare-ৰ ব্য়ৱহাৰ কেচুৱাক বুকুৰ গাখীৰ খুৱাই থকা মহিলাসকলৰ বাবে নিৰাপদনে?\nআপুনি যদি স্তন্যপায়ী মহিলা, আপুনি Moticare ৰ ক্ষতিকাৰক প্ৰভাৱৰ সম্মুখীন হব পাৰে। আপুনি যদি এইবোৰৰ সম্মুখীন হয়, চিকিতসকৰ পৰামৰ্শ নোলোৱাকৈ গ্ৰহণ নকৰিব। চিকিতসকে পৰামৰ্শ দিয়া অনুসৰি কৰক।\nবৃক্কত Moticare কি প্ৰভাৱ দেখা গৈছে?\nবৃক্ক can be affected by Moticareৰ দ্বাৰা [Organ] প্ৰভাবিত হব পাৰে। আপুনি যদি এইবিধ ঔষধৰ ক্ষতিকৰ প্ৰভাৱ অনুভৱ কৰে, তেন্তে এই ঔষধটো গ্ৰহণ কৰা বন্ধ কৰক। চিকিতসকৰ পৰামৰ্শৰ পিছতহে আপুনি ইয়াক পুনৰাই গ্ৰহণ কৰা উচিত।\nযকৃতত Moticare কি প্ৰভাৱ দেখা গৈছে?\nMoticareৰ পাৰ্শ্ব-প্ৰতিক্ৰিয়াই কেতিয়াবাহে কলিজা ক প্ৰভাবিত কৰে।\nহৃদযন্ত্ৰৰ ক্ষেত্ৰত Moticare ৰ কি প্ৰভাৱ দেখা গৈছে?\nMoticare গ্ৰহণ কৰাৰ পিছত হৃদয় ত প্ৰতিকূল প্ৰভাৱ পৰিব পাৰে। আপুনি আপোনাৰ দেহত যদি কোনো পাৰ্শ্ব-প্ৰতিক্ৰিয়া দেখা পায় তেন্তে এই ঔষধটো গ্ৰহণ কৰা বন্ধ কৰক। কেৱল আপোনাৰ চিকিতসকে পৰামৰ্শ দিলেহে পুনৰ আৰম্ভ কৰিব।\nঅইন দৰৱৰ সৈতে Moticareৰ গুৰুতৰ ক্ৰিয়া-প্ৰতিক্ৰিয়া - Severe Interaction of Moticare with Other Drugs in Assamese - Oinor xoite Moticare ar gurutor kriya-pratikriya\nMoticare তলত দিয়া দৰৱৰ সৈতে লোৱা উচিত যিহেতু ই ৰোগীৰ ক্ষেত্ৰত গুৰুতৰ পাৰ্শ্চক্ৰিয়াৰ সৃষ্টি কৰিব পাৰে -\nMoticare মতভেদসমূহ - Moticare Contraindications in Assamese - Moticare nishedhsamuh\nআপুনি যদি তলত দিয়া যিকোনো এবিধ ৰোগৰ সমুখীন হৈ আছে, আপুনি তেন্তে ডাক্তৰৰ পৰামৰ্শ অবিহনে Moticare লোৱা অনুচিত যাতে -\nMoticare ৰ বিষয়ে সততে সোধা প্ৰশ্নসমূহ - Frequently asked Questions about Moticare in Assamese - Moticare ar bikhoye satate xodha prashnasamuh\nএই Moticare-এ অভ্য়াস বা নিচাৰ সৃষ্টি কৰে নেকি?\nনহয়, আপনি Moticareৰ প্ৰতি আসক্ত নহয়।\nআপুনি Moticare লোৱাৰ পিছত টোপনি ভাৱ অথবা অৱসাদগ্ৰস্ত যেন অনুভৱ কৰিব পাৰে। সেয়ে এয়া এৰাই চলাটো ভাল।\nহয়, কিন্তু Moticare লোৱাৰ পূৰ্বে ডাক্তৰৰ সৈতে পৰামৰ্শ লোৱাটো গুৰুত্বপূৰ্ণ।\nনহয়, মানসিক ৰোগৰ চিকিত্সাৰ ক্ষেত্ৰত Moticareৰ ব্যৱহাৰ প্ৰভাৱশালী নহয়।\nখাদ্য আৰু মদৰ সৈতে Moticare ক্ৰিয়া-প্ৰতিক্ৰিয়া - Moticare Interactions with Food and Alcohol in Assamese - khadya aaru modor xoite Moticare kriya-pratikriya\nখাদ্য আৰু Moticareৰ ক্ৰিয়া-প্ৰতিক্ৰিয়া\nখাদ্যৰ সৈতে Moticare লোৱাটো স্বাভাৱিক।\nমদ আৰু Moticareৰ মাজৰ প্ৰতিক্ৰিয়া\nগৱেষণাৰ অভাৱত, Moticare লোৱাৰ সময়ত মদ্যাপন কৰা সম্পৰ্কত একো ক'ব পৰা নাযায়।\nMoticare ৰ মূল্য আৰু পেকৰ চাইজ - Moticare Price and Pack Size in Assamese - Moticare ar mulya aaru pakor size


আকৌ কুৰুক্ষেত্ৰৰ আখৰা – দেৱজিত শইকীয়া/মানস শইকীয়া – ফটাঢোল\nMay 1, 2018 ধাৰাবাহিক\tLeaveacomment\n“সেইয়া দেখিছা, মই কৈছিলোনে? ভাওনা পাতিম বুলি শুনাৰ লগে লগেই মহিলা সমিতিয়ে বিসম্বাদ আৰম্ভ কৰিলেই৷” ৰিণ্টুমনি দত্তই বিজয়ক উদ্দেশি কৈ গ’ল৷\n“এই বিসম্বাদ বস্তুটো অসমত এতিয়া ঘৰে ঘৰে৷ এসময়ত জিন্দাবাদ শুনিলো, তাৰ পিছত যাক জিন্দাবাদ কৈছিল সিহঁতকে আকৌ মূৰ্দাবাদ কোৱা শুনিলো৷ জিন্দাবাদে জাতীয়তাবাদ কৰি লাভৰ মুখ নেদেখাত ৰাষ্ট্ৰীয়তাবাদ বুলি চিঞৰিবলৈ ধৰিলে৷ মাজতে বিসম্বাদে একনায়কত্ববাদ কৰি সংবাদ মাধ্যম গৰম কৰি আকৌ সকলো বৰবাদেই কৰি পেলালে৷”\nবিজয়ে বোলে, “ৰিণ্টুদা আপুনি হ’লে কি কৈ আছে মই একো বুজা নাই৷”\nৰিণ্টু : ক’ত বুজিবা? দেশ দুনীয়াৰ খবৰ হ’বলা ৰাখা? গাঁৱৰ সকলো মহিলাই মিলি নাটক পাতিম বুলি কৈছে৷ বোলে মতাবোৰে ভাওনা কৰে কৰি থাকক, আমি নাটক কৰিম৷\nবিজয় : কিনো ভুল? আমি যদি মতাবোৰে ঘৰত ভাওনা দেখাওঁ, সিহঁতেও চকুপানী উলিয়াই ডেইলি কমখন নাটক কৰেনে?\nৰিণ্টু : হেৰা, কথা সেইটো নহয়৷ পুৱাৰেপৰা বৌৱেৰাই চাহ একাপো দিয়া নাই৷ কাকতিদাক বোলে কালিৰেপৰা বৌৱে মাতবোলো কৰা নাই৷\nবিজয় : কিয়?\nৰিণ্টু : বিসম্বাদ আকৌ৷ সকলো মহিলাই অসহযোগ কৰিছে আৰু কৈছে যিগৰাকী মহিলাই ঘৰৰ পুৰুষজনক মহিলা পাৰ্টিৰ ফলীয়া কৰিব নোৱাৰিব সেইগৰাকীক এঘৰীয়া কৰিব৷ আজি পুৱাই তোমাৰ শ্ৰীমতীও আহিছিল৷ যোৱা সোনকালে ঘৰলৈ যোৱা। ভাত খাবলৈ মন আছে যদি কিবা ৰান্ধি খোৱাগৈ। মই হ’লে ৰান্ধিব মেলিবও নাজানো, গতিকে মই মহিলা পাৰ্টিৰ ফলীয়া হ’ম বুলি পুৱা অহা পাৰবীন, পূৰৱী, শিল্পাশ্ৰী, কংকনাবা, উৎপলাবা সকলোকে জনাই দিলো৷ মহিলাৰ বিৰুদ্ধে মাত মতাৰ মোৰ হ’লে সাহ নাই৷\nবিজয় : ৰ’বচোন ৰ’ব৷ মন পেলাই নিদিব৷ মই আছোঁ নহয়৷ মোক কওক বিসম্বাদ ক’ৰপৰা আৰম্ভ হৈছে? সেইকেইগৰাকীক ভাল ৰ’ল দি দিলেই চাব বিসম্বাদ পলাই পত্ৰং দিব৷\nৰিণ্টু : হেৰা বিজয়৷ মহিলাসকলক আমাৰ এম এল এ, মিনিষ্টাৰৰ দৰে বুলি নাভাবিবা হে৷ মোৰ হ’লে মহিলা বুলিলেই ভয় লাগে৷\nবিজয়ে ৰিণ্টুদাৰ কথা শুনি চিধাই চাইকেলত উঠি পূৰৱী কটকীৰ ঘৰ পালেগৈ৷ পূৰৱীৰ ঘৰৰ চোতালত ওচৰৰে গোটেইকেইগৰাকী বহি মেল মৰাত ব্যস্ত৷ বিজয়ক দেখি সভানেত্ৰী প্ৰণীতাবাৰ ওকণি চাই থকা জীমনিয়ে বোলে, ”ভাৱৰীয়া বিনা মেক আপত এইখিনি পালেহি যে? মহিলাৰ ড্ৰেচ বিচাৰি আহিছা যদি কিন্তু নেচেল৷ ফটাকানি এডোখৰো নিদিওঁ৷”\nইফালে তামোল খুন্দি থকা উত্তৰা শৰ্মা বৰুৱাই বোলে, “আমাৰ সহকাৰী সম্পাদকলৈ চকী এখন আনা হে কোনোবাই৷” পূৰৱীয়ে বহি থকা মূঢ়াটো বিজয়লৈ আগবঢ়াই দি বোলে, “বিজয়দাৰ বৌক মানিছো দেই। একে নিশাই শিৱিৰ সলনি কৰাই দিলে৷ ইয়াকে কয় মহিলা শক্তি৷ সকলোৱে কওঁক ‘মহিলা শক্তি কি জয়’৷” সকলোৱে জয় জয় চিঞৰিবলৈ ধৰিলে৷ বিজয়েও মুখৰ ভিতৰতে জয় বুলি কৈ ৰজনীগন্ধাৰ পেকেটটো তুলসী জৰ্দাৰ লগত মিলাই ডম্বৰু বজোৱা দি হাতত লৈ জোকাৰিবলৈ ধৰিলে৷ ইমান পৰে মনে মনে থকা পৰী পাৰবিনে বোলে, “বিজয় মহিলাসকলক এৰি তোমালোকে সদায় কামবোৰ কৰা৷ ঘৰে পৰে সকলোতে ডিচিছন এটা ল’লে তোমালোক মতা মানুহবোৰেই লোৱা৷ এই লিংগ বৈষম্যবোৰ সদায় তোমালোক পুৰুষসকলে সৃষ্টি কৰা৷ চাবা দেই আমি হ’লে তাহানিৰ সেই কেঁচুৱা জন্ম দিয়া যন্ত্ৰটোৱেই হৈ থকা নাই৷ সকলো ক্ষেত্ৰতে আমাৰ মহিলাসকল আগবাঢ়িছে৷ এতিয়াৰপৰা আমাক পিছ দি কিবা কৰিলে কোনো ক্ষেত্ৰতে সহাৰি নাপাবা৷” বিজয়ে মুখত ৰজনীগন্ধাখিনি ভৰাই বোলে, “আপোনালোকক লগত নোলোৱাকৈনো আমি ভাওনা কেনেকৈ পাতিম?”\nপ্ৰণীতা বাইদেউৱে বোলে, “চোৱা বিজয়, তোমালোকে মহাভাৰত মেলি থাকা। আমি কিন্তু নাৰী সৱলীকৰণৰ বাবে ৰামায়ণৰ নাট হে মেলিম৷ সীতাৰ দৰে অৱলা এগৰাকী নাৰীক পুৰুষ সমাজে কি দৰে শোষণ কৰিছিল দেখুৱাম৷”\nকংকনাবাই বিজয়ক ধমক দি বোলে, “গম পালাতো৷ হেৰৌ ভাওনা পাতিছা পাতি থাকা, আমিও মহিলা সমিতিয়ে “সীতা হৰণ বালি বধ” নাট কৰিম৷ পাৰ্ট লোৱা যদি কোৱা, খাৰাংখাচ কথা, বাকী কথা শুনিবলৈ নাই৷”\nপূৰৱীয়ে বোলে, “কংকনাবা বালি বধ নে ৰাৱণ বধ? সীতাক ৰাৱণেহে হৰণ কৰিছিল৷ বালিক আকৌ মিছাতে কিয় বধ কৰিব?”\nউত্তৰা শৰ্মাই বোলে, “হেৰৌ সীতাক হওঁতে ৰাৱণেই হৰণ কৰিছিল, কিন্তু বালিকো ৰামে বধ কৰিছিল৷”\nপূৰৱীয়ে বোলে, “কথাটো কনফিউজিং, মোৰ মতে ৰাৱণেহে বধ কৰিছিল।” প্ৰণীতাবায়ে বোলে, “হেৰৌ মৰতি, তই ৰামায়ণ পঢ়ি ফালিব নালাগে, নাটৰ নামটো ভালকৈ মনত ৰাখ৷ কালি ধৰিত্ৰী শৰণীয়াই ফেচবুকত আমাৰ নাটক “সীতা হৰণ সূত্ৰধাৰী বধ” চাবলৈ আহিব বুলিয়েই ষ্টেটাচ আপলোড কৰিছিল৷ ভাগ্যে মই দেখিলো বুলিহে৷”\nএনেতে ইণ্ডিমা, অঞ্জলী বাইদেউ, ৰাস্না বাইদেউ, জাহ্নৱী গগৈ, পৰী, চুমু, ৰশ্মি, ফৰিজা, বিস্মীতাকে ধৰি কেইবাগৰাকী মহিলা পূৰৱী কটকীৰ ঘৰ পালেহি৷ লগত বন্দিতাক দেখি বিজয়ে ধমক মৰাদি ক’লে,\n“ঘৰৰ কাম বন এৰি এতিয়া নাটক কৰিবানে ভাওনা কৰিবা?”\nবন্দিতা : ঘৰৰ কাম বন পিছত৷ আগতে আমাৰ ভাওনাৰ মিটিং৷ যেতিয়ালৈকে তুমি আমাৰ ফলীয়া হৈ আমাক সহযোগ নকৰা ঘৰৰ কথা ভাবিবলৈ নাই৷\nবিজয় : সেইবোৰ সব হৈ যাব৷ আমি মিলাম নহয়৷\n“কি মিলাবা হে বিজয়? আমি মিলোৱা মিলিত নাই৷” ইণ্ডিমাই বিজয়ৰ মুখতে ধৰিলে৷ ৰাস্নাবাই বোলে, “বিজয় আমাক সদায় ঠগি ঠগি তোমালোকে কামবোৰ কৰাই লোৱা৷ নামগোৱাত মতাসোপাৰ কলপাত কটাটোকো গামোছা পিন্ধোৱা৷ আমাক মানটো বাদেই ভালদৰে মাত এষাৰো দিবলৈ সময় নাই৷ এইবোৰ নেচেল দেই৷” বিস্মীতাই বোলে, “মোৰজনকো ফোন কৰি কৈ দিছোঁ, এইবাৰ এৰাত নাই৷ বালিলৈ যিপাত সুগ্ৰীৱলৈও সেইপাত৷”\n“হেৰা,শুনাচোন৷ এইবোৰ বাদ দিয়া৷ ঘৰৰ কাজিয়া ঘৰতে ভাঙিম দিয়াচোন”- কলিতা ইঞ্জিনীয়াৰে আগে আগে আহি থকা পল্লুবৌক কথাখিনি কৈ কৈ সেইখিনি পালেহি৷ পল্লুবৌৰ মুখৰ ভোৰভোৰণিতে গম পোৱা যাই, এখুন্দা লাগি আহিছে৷ বিজয়ক সন্মুখত দেখি কলিতাই বোলে, “বিজয়, এইবোৰ কিহত সোমালা হে? মহিলাবোৰে আমাক নমনাই হ’ল৷” বিজয়ে কিবা কোৱাৰ আগতেই পিছফালৰপৰা বহীৰ নিচিনা এখন জোকাৰি বন্দিতা গগৈ বৰানী পূৰৱী কটকীৰ ঘৰ পাই ক’লে,\n“আইসকল, সীতা হৰণ নাটক আনিলোঁ৷ এতিয়া কোনে কি ভাও গাব ঠিক কৰি আখৰা কৰাহে কথা৷”\nপল্লৱী বৌৱে বোলে, “মই কিন্তু আগতেই কৈছোঁ, সীতাৰ পাৰ্ট হ’লে মই নলওঁ৷ এজোৰ বগা কাপোৰৰ ড্ৰেছতে গোটেই নাটকখন কৰিব লাগিব৷ মোৰ দ্বাৰা নহ’ব৷” ইণ্ডিমাই বোলে, “ইয়ে ৰাম, মইও সীতা নহওঁ পায়৷”\nজাহ্নৱীয়ে বোলে, ”মই হ’লে ৰাণীৰ কিবা পাৰ্ট দিলে হে ল’ম৷ নাটকত পাৰ্ট লম বুলি ফ্লিপ কাৰ্টত তিনিযোৰ বেনাৰসী পাটৰ কাপোৰ অৰ্ডাৰ দিলোৱেই৷ মোৰ কথা বাদ দিয়ক জীমনি বাইদেউৱে কাপোৰৰ ৰঙৰ লগত মিলা নেইল পলিছ, লিপষ্টিক সকলো অৰ্ডাৰ দিলেই৷ বিস্মীতা বৌৱেতো গহনালৈকে গোটালে৷”\nকলিতা ইঞ্জিনীয়াৰে দেখিলে কথা বিষমেই৷ অলপ নৰম সুৰত ক’লে,\n“আইসকল, এষাৰ কথা কওঁ৷ আপোনালোকে ভাওনা কৰে যদি, ভালহে কথা৷ মাইকী মানুহে কি মতা মানুহৰ দৰে পোন্ধ মাৰি ভাও কৰিব? গতিকে, আমাৰ ভাওনাখনতে ভাও লওক৷ মাইকী ভাওকেইটা আপোনালোকৰ মাজত ৰওক আৰু মতা ভাওবোৰ পুৰুষে লওক৷ তাৰোপৰি ভাওনা ষ্টেজত হ’ব যেতিয়া, বুঢ়া মেঠাসকলে আপত্তি কৰাৰ কথাই নাই৷\nবোলে শাস্ত্ৰত এনেই কোৱা নাই নহয়, ‘তিৰীয়ে মুনিহে হৈবা এক মতি,তেহে সিজিব হৰিত ভকতি’৷ গতিকে, গোস্বামী বাইদেউ বিজয়ৰ কথাটোৱেই থাওক৷”\nকথাষাৰ কৈ কলিতা ইঞ্জিনিয়াৰে পল্লুবৌলৈ চালে৷\nইতিমধ্যে সোণটোৱে আহি বিজয়ৰ কাণে কাণে কিবা ক’লে৷ বিজয়ে বোলে, “মই নকওঁ, বন্দিতা এনেই জকি আছে৷ তইয়ে ক৷”\nসোণটোৱে বোলে, “মই মাজতে কথা এটা কওঁ৷ সীতা হৰণ বালি বধ সুন্দৰ নাটক৷ ইয়াৰ মেইন ৰ’লকেইটা হ’ল, হনুমান, জাম্বুৱান, সুগ্ৰীৱ, বালি, জটায়ু আৰু শূপৰ্ণশা৷ এতিয়া কথা হ’ল, এই পাৰ্টকেইটা যি কেইগৰাকীয়ে ল’ব নিজৰ নামকেইটা ড্ৰেছৰ ওপৰত লিখি ল’বলৈ নাপাহৰিব৷ কাৰণ ভালুক, বান্দৰ, জটায়ু ইহঁতৰ ড্ৰেছ আৰু মুখাততো আপোনালোকৰ মেক আপ , বানাৰসী শাৰী কোনেও দেখা নাপাব৷ আনকি ভাবি চাওক, লিপষ্টিকৰ ৰংটোও নেদেখিব৷”\nসোণটোৰ কথা শুনি অভিজিত কলিতাই সোণটোৰ পিঠিত চপৰিয়াই বোলে, “হ’ব দে সোণটো, তেওঁলোকে কৰিব খুজিছে কৰক৷ বিনা মেক আপত বান্দৰ ভালুকৰ ৰ’ল ফুটাই তুলিব পৰাটোও এটা কলা৷ আমি কাষৰ গাঁৱৰ মহিলা কেইজনীমানকে আমাৰ দ্ৰোণ পৰ্বৰ মহিলা ভাওৰ বাবে কথা পাতোগৈ ব’ল৷ এৰা, মহাভাৰতৰ ৰাজৰাণীৰ ভাও। কি গৰ্জিয়াছ ড্ৰেছ আৰু মেক আপ হ’ব৷ ভালেই পাব সিহঁতে কৰিবলৈ পালে৷”\nসোণটোৰ কথাখিনি শুনি কাঁহ পৰি জীন যোৱা মহিলাসকলৰ মাজত কাণে কাণে কথাৰ ফুচফুচ শুনা গ’ল৷ প্ৰণীতাবাই কিবা এটা ভবাৰ দৰে ক’লে,\n“বিজয়, তোমালোক এতিয়া যোৱা৷ আমাৰ মহিলাসকলে আজিৰ মিটিঙত কিবা এটা সিদ্ধান্ত ল’ম৷ তুমি, নালাগে\nকাকতিদাকে সন্ধ্যা এপাক মাতিছোঁ বুলি কবা৷”\nপ্ৰণীতাবাৰ লগত বহুদিন একেলগে ৰাজহুৱা কাম কৰা বিজয়ে বায়েকৰ কথাত কিবা এটা বুজি পোৱাৰ দৰে হাঁহি এটা মাৰি সোণটো আৰু কলিতা ইঞ্জিনীয়াৰৰ লগত পূৰৱী কটকীৰ ঘৰৰপৰা ওলাই আহিল।\nবিজয়ে সোণটো আৰু কলিতা ইঞ্জিনিয়াৰক বিদায় দি কাকতিদাৰ ঘৰলৈ বুলি আগবাঢ়িল৷ অলপ দূৰ গৈয়েই কাকতিদাক খৰ খোজেৰে আহি থকা দেখা পাই ৰখাই সুধিলে বোলে, “কাকতি দা, ইমান বেগাই কলৈ যায়?”\nকাকতি : প্ৰণীতাই এইমাত্ৰ মেচেজ পঠাইছে, মহিলাবোৰ হেনো জকি আছে৷ কিবা এটা কৰকহি৷\nবিজয় : ইফালে বোলে প্ৰণীতাবাৰ লগত আপোনাৰ কাজিয়া৷ তাৰ মাজতে এইবোৰ মেচজা-মেচিজি কিহৰ?\nকাকতি : এহ, বিজয়৷ সেইবোৰ ৰাজহুৱা কথাতহে৷ তুমিতো জানাই মই আপোনভোলা মানুহ৷ সেইবোৰ খেয়ালা-খেয়লি নাই বুজিছা৷ পিছে, তুমিনো ক’লৈ যোৱা?\nবিজয় : আপোনাৰ ঘৰলৈকে ওলাইছিলো।\nকাকতি : এহ ময়ো ওলাই আহিলো নহয়৷ ইফালে বৌৱেৰাও ফায়াৰ৷ চাহ অকণ দিয়া মানুহো নাই৷\nবিজয় : চাহ-তাহৰ কথা বাদ দিয়কহে৷ প্ৰণীতাবাই খবৰ এটা দিবলৈ কৈছিল।\nকাকতি : (আগ্ৰহেৰে) কি খবৰ পঠাইছে?\nবিজয় : খবৰ মানে, খবৰটো আপুনি পালেই দেখোন, মেচেজত৷ মিছামিছি এইখন৷ (খঙেৰে) আপুনি গৈ থাকক৷ বৰ ভোক লাগিছে৷ ঘৰত গৈ খিছিৰি অকণমানকে ৰান্ধি খাওঁগৈ৷\nএইবুলি কৈয়েই চাইকেল ঘূৰাই বিজয় কোবেৰে আঁতৰিল৷ কাকতিদাই অলপ দূৰ আহি কেকুঁৰিটো ঘূৰিয়েই বৰ্ণালী ফুকন, জিমি, পৰীস্মিতা গগৈ, জিনা, অনিমা, ৰূপা বনীয়াহঁতক লগ পাই সুধিলে,”পূৰৱীৰ ঘৰলৈ যোৱা নে?” বৰ্ণালী ফুকনে হয় বুলি কোৱাত কথা পাতি পাতি সকলো পূৰৱীৰ ঘৰলৈ আগবাঢ়িল৷\nবৰ্ণালী : দাদা, আপোনালোকে ভাওনা পাতিব বুলি গম পালোঁ৷ আমিও তেনে কিবা এটা কৰিম বুলি পূৰৱীৰ ঘৰতে মিটিং এখন দিছোঁ৷\nৰূপা : দাদা, আপোনালোকে সদায় আমাক খটুৱাই কামবোৰ হাচিল কৰে, এইবাৰ আমি কিন্তু সুদাই নেৰো।\nকাকতি : ৰ’বাহে, ভাওনাৰ কথাটো ৰামানুজ গোঁসায়ে সিদিনা উলিয়াইছেহে৷ সিদ্ধান্ত একো হোৱাই নাই নহয়৷ আৰু এটা কথা। তোমালোকৰ ওজৰ-আপত্তি, দুখ-দুৰ্দশাৰ কথা শুনিবলৈ, তোমালোকৰ এই কাকতি দাদা এতিয়াও জীয়াই আছো নহয়৷ (অলপ মৰম সানি কথাষাৰ ক’লে)\nজিমি : সেইটো নহয় দাদা৷ আপোনাক আমি বেয়া নাপাওঁ নহয়৷ সেই বিজয় দাদাটোৱেহে আমাক এলাইবাদু বুলি ভাবে।\nপৰীস্মিতা : বিজয়ে হাঁহিটোৱেই কাৰোবাক ঠগো ঠগোকৈ মাৰে৷ বন্দিতাজনীৰ মুখলৈ চাই সহ্য কৰি আছোঁ৷ কেতিয়াবা কিবা খং উঠিব বাই পেলাম৷\nএনেদৰে, কথা পাতি পাতি আহি পূৰৱীৰ ঘৰ পাই কাকতিদাই সেই চিৰন্তন হাঁহিটো মাৰি শিল্পাশ্ৰীয়ে উঠি দিয়া চকীখনত বহি পৰিল৷\nকস্তুৰীয়ে প্ৰণীতাবাক বোলে, “মইতো শ্বিলঙৰপৰা ভাওনাটোকে কৰিবকেনে আহিছোঁ। মোকে একটা ৰুলটো লাগিবই লাগিব৷”\nইফালে পল্লৱী বৌয়ে বোলে, “ৰ’লটো মোকো লাগিব। মই উমৰাংচুপৰা গাড়ী চলাই কিনে এনেই আহিছোঁ নেকি? মা কচম কেনেকা বেয়া ৰ’ডত ড্ৰাইভিং কৰি আহিছোঁ অনলি মই জানো৷ যেনেকা ৰ’ডত গাড়ী চলাইছো নহয় তালৈ যালে আপোনালোকে গম পাব, কিমান ডেঞ্জাৰাচ ৰ’ড৷ এনিৱে একৰডিং টু মি জোনে জোনে পাৰ্ট ল’ব, তেওঁলোকেও হেন্দচ আপ কৰক, ইভেন কোনোবাই যদি পাৰ্ট নলয় তাঁহাতিও হেন্দচ আপ কৰক৷ হিচাপ কৰি কিনে টোটেল ৰ’ল আৰু পাৰ্ট লোৱা মেম্বাৰ যিমান আছে কাউণ্ট কৰি পাৰ্টবোৰ পাৰ্ট পাৰ্ট কৰি দিয়ক৷”\nইমান পৰে বৰ কষ্টৰে কথাখিনি বুজাবলৈ চেষ্টা কৰি থকা কাকতিদাই বোলে, “ৰ’বাচোন ৰ’বা, চিন্তা নকৰিবা, মই আছোঁ নহয়, সকলোৱে ৰ’ল পাবা৷ ৰামায়ণ, মহাভাৰত বুলি কি আছে, দুইখন মিলাই কিবা এখন লিখি মিলি জুলি সকলোৱে কৰিলেই হ’ল৷ লাগিলে ৰামায়ণ মহাভাৰত দুয়োখন একেলগ কৰি মইয়েই কিবা এখন লিখি হ’লেও তোমালোকক ৰ’ল দিম৷ কিন্তু তাৰ আগতে মোৰ কথাবোৰ শুনি লোৱাচোন৷”\nঅলপ ৰৈ কাকতিদাই সেপ ঢুকি আকৌ ক’বলৈ ধৰিলে –\n“গাঁওবোৰ আজি কালি ইটো খেল সিটো খেল এইবোৰ কাৰণতেই হ’বলৈ ধৰিছে৷ একো একোখন গাঁৱত একেলগে থকা মানুহবোৰৰে মনৰ মিল নথকাত সৰু সৰু গোট হৈ দুটা তিনিটাকৈ নামঘৰ সাজিছে৷ এই ভাওনাখনলৈ আমাৰ গাঁৱৰ মতা মাইকী দুটা খেল হোৱাটো ভাল কথা হোৱা নাই৷ এনেকৈ হ’লে গাঁৱত দুদিন পিছত ঘৰে ঘৰেও যে দুটাকৈ চৰু হ’বগৈ সেইটো খাটাং৷ কাৰণ গিৰীয়েকে মহাভাৰত মেলিব, ঘৈণীয়েকে ৰামায়ণৰ ৰাৱণ বধ কৰিব, এই চানা পোনাবোৰৰ কি হ’ব?”\nইমান পৰে মনে মনে থকা বৰ্ণালী পূজাৰী আৰু অসমী গগৈ বাইদেউৱে বোলে, “সদায় আমি মহিলা সকলেই কিয় সকলো ক্ষেত্ৰতে কম্প্ৰমাইজ কৰিব লাগে? এডজাষ্টমেণ্ট কেৱল কি মহিলাসকলেই কৰিব লাগিব বুলি কথা আছে নেকি?”\nকাকতিদাই বোলে, “বাপ্পাহাৰে! কোনেও কম্প্ৰমাইজ কৰিব নালাগে৷ সৱ কথা মাৰ গুলি, গাঁৱৰ সকলোৱে মিলি এখন নাটক কৰো, মহিলাই মহিলাৰ ৰ’ল আৰু পুৰুষে পুৰুষৰ ৰ’ল৷ সকলোকে সমান চাঞ্চ দিয়া হ’ব৷ নাটক ষ্টেজত হ’ব৷ লাইট ডেকৰেচন, কষ্টিউম, মিউজিক সকলো আপ টু ডেট৷ পাৰিলে দুজনমান অসমীয়া ভিচিডি গানৰ এক্টৰ এক্ট্ৰেচকো স্পিচিয়েল পাৰ্ট দিম৷ মুঠতে বিগ বাজেটৰ এখন নাটক পাতি সকলোকে হিলাই দিম৷”\nপ্ৰণীতাবাই সকলোৰে ফালে চাই বোলে, “কাকতিয়ে কথাটো বেয়া কোৱা নাই৷ তোমালোকে অলপ চিন্তা কৰি চোৱা৷ কিন্তু এটা কথা যে মহিলা সকলোৱে এটা ৰ’ল পাবই লাগিব৷”\nমহিলাসকলে ইগৰাকীয়ে সিগৰাকীৰ লগত কথা পাতি প্ৰণীতাবাৰ কথাত সন্মত হয় যদিও কস্তুৰীয়ে বোলে, “মোক সীতাৰ ৰ’ল লাগিব৷” মন্দিৰাই বোলে, “মোক কিন্তু দ্ৰৌপদী বা ৰাধাৰ ৰ’ল লাগিব৷” চাহিনে বোলে, “নাই ৰাধাৰ ৰ’ল মোক লাগিব৷” মন্দিৰাই বোলে, “তুমি সৰু হৈ আছা, উত্তৰাৰ ৰ’ল লোৱা৷” তামোলৰ পিকখিনি সাউতকৈ গিলি উত্তৰা শৰ্মাই বোলে, “মোৰ নামেই উত্তৰা, উত্তৰাৰ ৰ’ল মোক লাগিবই৷” কংকনা বায়ে বোলে, “হেৰৌ, অভিমন্যুৰ ঘৈণীয়েকজনী অকণমান বয়সত সৰু হ’লেহে চাজিব৷” অসমী গগৈ বাইদেউৱে বোলে, “বয়সৰ কথা ক’ৰপৰা আহিল? মেক আপ কৰিলে তিনিকুৰি বয়সো মহিলাই দুকুৰি কৰি দেখাব পাৰে৷ নকৰো বুলিহে৷”\nপানী দুগিলাছ ঘোট ঘোট কৈ গিলি কাকতিদাই বোলে, “হ’ব৷ সকলোৱে যি বিচৰা সেইটো ৰ’লেই পাবা৷ মুঠতে এইটো ফাইনেল হ’ল যে মহিলা পুৰুষ সকলোৱে মিলি এখনেই নাটক কৰিম৷ কথাটো ফাইনেল বুলি ধৰোঁ নে?”\nপ্ৰণীতাবাই বোলে, “ফাইনেল৷ কিন্তু আমাৰ চৰ্তখিনি মানি ল’বই লাগিব৷” কাকতিদাই বোলে, “ডান৷ পূৰৱী তুমি ফেচবুকত ষ্টেটাচ এটা দি দিয়া যে মহিলা সমিতিৰ মিটিঙত প্ৰস্তাৱ লোৱা হ’ল যে সকলোৱে মিলি এখন নাটক কৰিব আৰু সকলোৰে সহযোগিতা বিচৰা হ’ল৷ মই কালিলৈ শইকীয়া মাষ্টৰৰ লগত বহি কোনখন নাটক কৰিলে ভাল হ’ব আলোচনা কৰি সকলোকে জনাই আছোঁ।”\n« প্ৰ’পজ – উজ্জ্বল দীপলু গগৈ\nইট্ ইট্ ফিচ এণ্ড মিট্ ইট্ – মৌচুমী দাস »


খ্বন মৗঙ | The Spirit of The State : ছ্যু কা ফাৰ লগত পৰিয়াল: বুৰঞ্জীৰ তথ্য — ড° ভীমকান্ত বৰুৱা\nছৗ কা ফা শৈক্ষিক ন্যাস\nছ্যু কা ফাৰ লগত পৰিয়াল: বুৰঞ্জীৰ তথ্য — ড° ভীমকান্ত বৰুৱা\nঅসম বুৰঞ্জীৰ অধ্যয়নত ৰায়চাহেব গোপালচন্দ্ৰ বৰুৱাদেৱৰ দ্বাৰা অনুদিত আৰু সম্পাদিত ' Ahom Buranji' নামৰ গ্ৰন্থখনে এক উল্লেখযোগ্য ভূমিকা গ্ৰহণ কৰি আছে ৷ শিৱসাগৰ জিলা খালৈঘোগুৰা মৌজাৰ এজন দেওধাই পণ্ডিতৰ ঘৰৰ পৰা মূল সাঁচিপতীয়া পুথিখন ১৮৯৪ চনত উদ্ধাৰ কৰা,হৈছিল ৷ সেই সময়ত অসমৰ Honorary Director of Ethnography আছিল ছাৰ এডৱাৰ্ড গেইট আৰু তেখেতৰ অধীনতেই আহোম ভাষাৰ অনুবাদক হিচাপে ৰায়চাহেব গোলাপ চন্দ্ৰ বৰুৱাই অসম চৰকাৰৰ হৈ কাম কৰিছিল ৷ ইতিমধ্যে উদ্ধাৰ হোৱা দুষ্প্ৰাপ্য আৰু সাঁচিপাতত আহোম ভাষাত লিখা আহোম বুৰঞ্জী খন দেউধাই পণ্ডিত সকলৰ দ্বাৰা অসম চৰকাৰে প্ৰতিলিপি প্ৰস্তুত কৰাইছিল আৰু অনুবাদো কৰাইছিল আৰু তেওঁলোকেই ৰায়চাহেব গোপাল চন্দ্ৰ বৰুৱাক আহোম পুথিৰ অনুবাদৰ ক্ষেত্ৰত যথেষ্ট পৰিমানে সহায় কৰিছিল ৷ সেই সময়ত অসম চৰকাৰৰ Director of Public Instruction J.R. Cunningham, Esqr, M.A. CIE ৰ যত্নত 'Ahom Buranji' নামৰ পুথিখনে ছপাৰ মুখ দেখিবলৈ সুবিধা পায় ৷ আহোম ভাষাৰ পৰা অনুবাদ কৰাৰ ক্ষেত্ৰত পুথিখনত এফালে আহোম লিপিত লেখা কথাখিনি আৰু সোঁকাষে ইংৰাজী অৰ্থবোৰ দিয়া হৈছে ৷ মূল অৰ্থ দিয়াৰ ক্ষেত্ৰত দেউধাই পণ্ডিত সকলেই অনুবাদ কৰি দিছে আৰু ৰায়চাহেব গোপাল চন্দ্ৰ বৰুৱাই দেউধাই সকলে দিয়া অৰ্থৰ পৰা ইংৰাজীৰ অনুবাদটো প্ৰস্তুত কৰিছে ৷ ছাৰ এডৱাৰ্ড চাহাবেও তেখেতৰ A History Of Assam নামৰ গ্ৰন্থত এই বুৰঞ্জী খনৰ সমলকেই বহুলাংশেই ব্যৱহাৰ কৰিছে ৷ ১৯৩০ চনত প্ৰকাশ পোৱা এই বুৰঞ্জীখন ১৯৮৫ চনত গুৱাহাটীৰ Spectrum Publication য়ে পুনৰ মুদ্ৰণ কৰি উলিয়াইছে ৷ বুৰঞীত বিষেশকৈ দুটা অংশ পোৱা যায় ৷ দেও বুৰঞ্জী আৰু দিন বুৰঞ্জী ৷ দেউ বুৰঞ্জীত সৃষ্টিৰ আদিম অৱস্হাৰ পৰা সৃষ্টি হোৱা অৱস্হালৈকে আৰু খুনলুঙ খুনলাই স্বৰ্গৰ পৰা মুংৰিমুংৰামলৈ নামি অহাৰ বৰ্ণনা পোৱা যায় ৷ আনহাতে দিন বুৰঞ্জীত তাই জাতিৰ ৰাজত্ব, ছ্যুকাফাৰ আগমন, মাওলুং ৰাজ্যৰ পৰা মুংদুন চুন খাম বা অসমলৈ ছ্যুকাফাৰ আগমন আৰু তাৰ পৰৱৰ্তী কালৰ বিস্তৃত বিৱৰণ আৰু বিশ্লেষণ আছে ৷ দেও বুৰঞ্জী আৰু দিন বুৰঞ্জী এই দুই খনৰেই সম্পূৰ্ণ ৰূপ হ'ল ছপা আকৃতিৰ ' Ahom Buranji ' নামৰ পুথিখন ৷ যিখন ৰায়চাহেব গোপালচন্দ্ৰ বৰুৱাই অনুবাদ আৰু সম্পাদনো কৰিছে ৷ এই পুথিখনকে থাইলেণ্ডৰ থাই ভাষালৈ অনুবাদ কৰিছে ৰানু উইছাছিনে আৰু দুটা সুবৃহৎ খণ্ডত প্ৰকাশ কৰিছে Toyota Production ' এ ৷ পুথিখনত এফালে আহোম লিপিত আৰু আনফালে থাই লিপিত আৰু থাই ভাষাত কথাখিনিৰ অনুবাদ দিয়া হৈছে ৷\nঅসম বুৰঞ্জীৰ অধ্যযণৰ বেলিকা ' Ahom Buranji ' অধ্যয়ন কৰাটো অতি গুৰুত্বপূৰ্ণ কথা কিয়নো এই বুৰঞ্জী খনত আহোমসকলৰ তথ্য অসমৰ বিভিন্ন বিষয়বোৰে স্হান পাইছে আৰু আলোচিত হৈছে ৷ এই বুৰঞ্জী খনৰ ভাষাৰ পৰা আহোম ভাষাৰ কালক্ৰমিক ইতিহাস এটাও দিব পাৰি ৷ Ahom Buranji ত কালক্ৰমে অসমীয়া বুৰঞ্জী প্ৰয়োগ কৰিবলৈ ধৰা আৰু শব্দবোৰ আহোম লিপিৰে লিখিবলৈ চেষ্টা কৰাটো অন্যতম এটা মন কৰিবলগীয়া দিশ ৷ খুনলুঙ্ খুনলাইক স্বৰ্গাধিপতি লেভদেনে পৃথিৱীলৈ পঠিওৱাত মুংৰি মুংৰামৰ ঠাইলৈ কিছুমান মানুহ আৰু পৰিয়াল লৈ আহিছিল ৷ সেই পৰিয়াল আৰু মানুহবোৰ হ'ল খুংলাই, খুন লাই ছিঙ্, খুন্ লা টাও, খুন্ ছিপ্ ছি, খুন লাই ছিঙ্, খুন্ লা টাও, খুন্ ছেং, খুন্ ছিপ্ ছি, খুন্ খ্ৰুঙ্ ফা শান্ ম, খুন্ স্বাক্ফা, চাও লাঙ্ দিন্, খুন্ ফু জাক্ জী, খুন্ ক্লাঙ্ ফু কেন্ খুং ফ্ৰ ফা, খুন্ ত্বাং, ফু কেন্, মুঙ্, খা মুঙ্ পুম্, ক্কন্ গন্ ফু কিন্ মুং মুংলি ৷ তেওঁলোকে লগত কিছুমান জীৱ- জন্তু লৈ আহিছিল ৷ এই জীৱ- জন্তু বিলাক হ'ল - বাঘ, ভালুক , ঘৰিয়াল, সাপ, বান্দৰ, সাতলাখ বনৰীয়া মেকুৰী, সাতজনী কাউৰী, নটা গাহৰি আৰু দহোটা জেঠী ৷ খুনলুঙৰ ডাঙৰ পুতেক তাও লু লু মুংৰি মুংৰামৰ ৰজা হ'ল আৰু মৃত্যু পৰ্যন্ত ৰজা হৈ থাকিল ৷ তেওঁৰ মৃত্যুৰ পাছত তেওঁৰ পুতেক চাও ছাংবুন ৰজা হয় ৷ চাও ছাংবুনৰ মৃত্যুৰ পাছত চাও চাং ন্যেউ মুংৰিমুংৰামৰ ৰজা হ'ল ৷ ইয়াৰ পাছত চাওচাঙ ন্যেউৰ ভায়েক চাও তাই ফা ৰজা হ'ল ৷ তেওঁৰ মৃত্যুৰ পুত্ৰ ফান লাঙ্ জেং ক্লাঙ ৰাই ৰজা হ'ল ৷ তেওঁৰ মৃত্যুৰ তাও ঙা ক্লেম ৰজা হ'ল ৷ তেওঁৰ মৃত্যুৰ পাছত তেওঁৰ পুত্ৰ তাও খুন মিং ৰজা হ'ল ৷ তেওঁৰ মৃত্যুৰ পাছত পুতেক তাও খুন মিং ৰজা হ'ল ৷ তেওঁৰ উত্তৰাধিকৰী পুত্ৰ ৰজা হ'ল - চাও তাই হুঙ্ ৷ চাও তাই হুঙৰ ডাঙৰ পুত্ৰ হ'ল চাও তাই লুং আৰু সৰু পুত্ৰ হ'ল পামেও পুং ৷ দুয়োজনকেই অতিক্ৰম কৰি তৃতীয় পুত্ৰ ফু চাও খাঙ মুংৰিমুংৰামৰ ৰজা হয় ৷ ফু চাও খাঙৰ তিনিজন পুত্ৰ ৷ তাৰে দুজনে ওচৰৰে দুখন ভাল ৰাজ্যৰ ৰজা হ'ল আৰু সেয়ে ছ্যুকাফাই মুংৰিমাঙৰ ৰজা হ'ব লগা হ'ল ৷ মুংৰিমুংৰাঙত ছ্যুকাফা ৰজা হৈ থাকিবলৈ মন নকৰিলে আৰু সেই দেশখন এৰি পশ্চিম দিশলৈ গতি কৰে ৷ আহি আহি ক্ৰমাৎ মুংদুনচুনখাম নামৰ ঠাইডোখৰ পালেহি ৷ মুংদুন চুন খামৰ অসমীয়া অৰ্থ হ'ল সোণালী শইচৰ দেশ ৷ এই মুংদুন চুন খামে অসম দেশৰ কথাকে বুজাইছে ৷ ছ্যুকাফাই লগত চোমদেওলৈ এঘাৰশ পঞ্চাশ শকৰ ষোল্ল আঘোণ, ইংৰাজী ১২২৮ চনত মুংদুন্ চুন্ খাম্ বা অসম সোমায় ৷ লগত আছিল এহেজাৰ আশীজন মানুহ , এটা দঁতাল হাতী, এজনী মাখুন্দী হাতী, তিনিশ ঘোঁৰা আৰু লগত আহিছিল থাও মুং ক্লিঙ লুন মাঙৰাই বুঢ়গোঁহাই আৰু থাওমুং কানঙ্গন বৰগোঁহাই ৷ ( সদৰামিন অসম বুৰঞ্জী, পৃঃ ১১) ৷ ছ্যুকাফাৰ লগত কোন কোন মানুহ আৰু পৰিয়াল আহিছিল সেই সৰ্ম্পকে Ahom Buranji ত উল্লেখ আছে ৷\n"ছৌ কাফা দয়্ কুন্ মা মৌঙ্ নুন্ খুন্ লাক্ ৰৌন্ লৌঙ্ ৷ খুন্ টঙ্ ৰৌন্ লৌঙ্ ৷ কঙ্ খু ৰৌন্ লৌঙ্ ৷ কঙ্ ছাম্ ৷ ৰৌন্ লৌঙ্ ৷ থাউ মৌঙ্ ছৌৱ খৌন্ ফু লৌঙ্ ৷ থাউ মৌঙ্ মাঙ্ খাম্ ফু লৌঙ্ ৷ খাই লুং ৰূ পাক্ ফু লৌঙ্ ৷ থাউ ম ছাম্ টুন্ লাউ খ্ৰী ৰৌন্ লৌঙ্ ৷ থাউ মৌঙ্ ম ছাই টুন্ ম ছাম্ ৰৌন লৌঙ্ ৷\nঅৰ্থাৎ ছ্যুকাফাৰ লগত মুদুন চুন খাম বা অসমলৈ অহা মানুহৰ পৰিয়াল কেইটা হ'ল - খুনলাক পৰিয়াল এটা, খুনটাঙ পৰিয়াল এটা, ক্লাঙ খ্ৰু পৰিয়াল এটা, ক্লাঙ ছাম পৰিয়াল এটা, ছু খেন থাউ মুঙ (গোঁহাই) পৰিয়াল এটা, মান খুন থাও মুঙ পৰিয়াল এটা, খেন লুঙ ৰূ পাক ( শইকীয়া) পৰিয়াল এটা, থাও ম ছাম পৰিয়াল এটা ( দেওধাই উপৰিপুৰুষ) , এটা লাওখ্ৰী পৰিয়াল ( স্বৰ্গীয কালাকাৰ ) আৰু মছাম পৰিয়ালৰ থাও মুং ম ছাই পৰিয়াল এটা ৷ এই থাও মুং ম ছাই হ'ল মহানসকলৰ উপৰিপুৰুষ ৷ ৰায়চাহেব গোলাপ চন্দ্ৰ বৰুৱাই আহোম ভাষাৰ পৰা ইংৰাজী ভাষাৰ ভাঙনি দিওঁতে উদ্ধৃত তাই ভাষাত লেখা কথাখিনিৰ অনুবাদটো এনেদৰে দিছে -- " The names of the families and personsperso who accompanied Sukapha to Mungdun (Now Assam) were one Khunluk family, one Khuntang family, one Klang Khru family, one Klangsham family, one Su Khen Thoumung (Gogain) , one Maung Khun Thaumung, one Khenlung Rupak (Saikia) , one Thap Masham (the forefather of Deodhais) of the family of Laokhri ( the heavenly artist) and one thoumung Mashai (the forefather of the Mohans) of Masham family " (Ahom Buranji, page 25) .\nইয়াৰ পৰা দেখা যায় যে ছ্যুকাফাই লগত কেইবাটও পৰিয়াল আৰু বিভিন্ন কামৰ বাবে লগত মানুহ আনিছিল ৷ পৰিয়াল বুলি কলে লৰা-ছোৱালী, পিতৃ-মাতৃ সমন্ধিতে বুজায় ৷ সেযযে কোনোৱে ভৱাৰ দৰে ছ্যুকাফাৰ লগত ল'ৰা- তিৰোতা অহা নাছিল বুলি ভৱাৰ কথাষাৰ শুদ্ধ নহয় ৷ Ahom Buranji য়েই এই কথা প্ৰমাণ কৰে ৷ বসবাস তথা ৰাজ্য স্হাপন কৰিবৰ বাবে নতুন ঠাইৰ সন্ধানত ছ্যুকাফাৰ লগত অহা লৰা তিৰোতাৰে এই পৰিয়াল আৰু মানুহ মুঠিয়েই আহোম বুলি কালক্ৰমত জনাজাত হৈ পৰে ৷ প্ৰথম অৱস্হাত আহোম ভাষাকেই মাতৃভাষা হিচাবে ব্যৱহাৰ কৰা সেই মানুহখিনিয়েই কালক্ৰমত অসমীয়া ভাষা গ্ৰহণ কৰি দ্বিভাষী হৈ পৰে আৰু পৰৱৰ্তীকীলত অসমীয়া ভাষাকেই অসমীযা ভাষা ৰূপে গ্ৰহণ কৰে ৷ ৰায়চাহেব গোপাল চন্দ্ৰ বৰুৱাৰ দ্বাৰা অনুদিত আৰু সম্পাদিত 'Ahom Buranji' নামৰ আহোম ভাষাত লেখা বুৰঞ্জী খনে এনেধৰণে ভালেমান তথ্যৰ সম্ভেদ দিব পাৰে ৷ অসমৰ ৰাজনৈতিক, অৰ্থনৈতিক, সামাজিক, ধৰ্মীয় আৰু সাংস্কৃতিক জীৱনৰ পৰিচয় পাব পৰা এই বুৰঞ্জী পুথিখন নিতান্তই পঠিতব্য আৰু আলোচিতব্য বুলি গ্ৰহণ কৰিব পাৰি ৷\nআহোম যুগৰ সংস্কৃতিঃএটি অৱলোকন ✍ ড° গিৰিণ ফুকন\nত্ৰয়োদশ শতিকাৰ তৃতীয় দশকৰ পৰা উনবিংশ শতিকাৰ চতুৰ্থ দশকলৈকে নিৰবিছিন্নভাৱে আহোমে অসমক শাসন কৰা এই সুদীৰ্ঘ কালকে আহোম যুগ বুলি কোৱা হয়। অসমীয়...\nচকৰী ফেঁটী বুৰঞ্জী ৷৷ পঞ্চম তাঙৰণ ৷৷\nখক্- খাম এই পুথিখন হ'ল, অপ্ৰিয় সত্য লিখি প্ৰকাশ কৰাৰ এক বিনম্ৰ প্ৰয়াস ৷ সত্য সদায় জয় ৷ সত্যক সাময়িক ভাৱে মেঘে সূৰ্য্যক ঢাকি ৰখা...\nতাই আহোমৰ বিবাহ পদ্ধতি আৰু চকলঙ ණ...নাঙ দীপালী গগৈ\nচকলং আহোম সকলৰ বিবাহ পদ্ধতি। ই তাই ভাষাৰ শব্দ। আহোম সকলে নিজৰ সুকীয়া ভাষা-ধৰ্ম-সংস্কৃতি বহু পৰিমানে এৰি পেলালেও কিন্তু এই বিবাহ পদ্ধতিটো ...\nমিছিং জনগোষ্ঠীৰ কেইবিধমান সাজপাৰ ණ...মনতৃষ্ণা পেগু, কোলাজান, ধেমাজী\nঅসম বিভিন্ন জাতি জনজাতিৰ মিলনভূমি। প্রাগ ঐতিহাসিক কালৰে পৰা অসমৰ সেউজভূমিলৈ বিভিন্ন জাতি জনজাতিৰ আগমন ঘটিছে। পুৰণি কালৰে পৰা অসমত নিগাজীক...\nআহোম যুগৰ নাৰীৰ ৰাজনৈতিক চেতনাবোধ ණ...দিলীপ কুমাৰ বুঢ়াগোহাঞি\nঅসম বুৰঞ্জীত বহু কেইগৰাকী বিদূষী অসমীয়া নাৰীৰ কথা পোৱা যায়। ছশ বছৰীয়া আহোম ৰাজত্বৰ কালত এইসকল নাৰীয়ে নিজস্ব প্ৰতিভা , ৰাজনৈতিক সচেতনতা আৰ...\nটাই আহোমৰ সাজপাৰ আৰু মেথনি: কিছু চিন্তনীয় ණ... চাও সত্যজিৎ চাৰিঙীয়া ফুকন , তিনিচুকীয়া\nমানৱ সমাজৰ প্ৰতিটো সভ্যতাৰ খলপে খলপে ইয়াৰ সাংস্কৃতিক দিশসমূহ সেই সময়ৰ সমাজ ব্যৱস্থা একোটা অৰ্থ সা...\nছশবছৰীয়া আহোম ৰাজত্বৰ পটভূমিত ৰচিত একবিংশ শতিকাৰ অসমীয়া উপন্যাস: এটি পৰিচয় — অংকুৰ দত্ত\nআহোমসকলে ছশ বছৰ ধৰি ৰাজত্ব কৰি বিশ্বৰ ইতিহাসত নিজৰ নাম সোণালী আখৰেৰে লিখি থৈ গৈছে ৷ অসমীয়া উপন্যাসৰ আৰম্ভণি কালৰে পৰা এই আহোম ৰাজত্ব কালৰ...\nসাম্প্ৰতিক সময়ত জযমতী, মূলাগাভৰু আৰু সতী সাধিনীৰ দৰে মহীয়সী নাৰীৰ প্ৰাসংগিকতা — নাং ৰুমী বৰা চেতিয়া\nইতিহাসৰ পাতত জিলিকি থকা মহান ব্যক্তি সকলৰ লগতে এনে কেইগৰাকীমান বীৰাঙ্গনা আছে যিকেইগৰাকীৰ আত্মবলিদানেৰে নিজৰ জাতি আৰু দেশ মাতৃক ৰক্ষ...\nআহোম স্বৰ্গদেউসকলৰ দিনৰ ৰাজহ ব্যৱস্থা ණ...সোণাৰাম বৰুৱা\nত্ৰয়োদশ শতিকাৰ আগভাগতে সৌমাৰপীঠলৈ আহি চাওলুং ছৗকাফাই যি ৰাজ্য স্হাপন কৰিছিল সেই ৰাজ্য ঊনবিংশ শতিকাৰ তৃতীয় দশকলৈ প্ৰায় ছশ শতিকা...\nমুঠ পাঠকৰ সংখ্যা\nইতিহাসৰ নীলা খামৰ চিঠি\nচকৰী ফেঁটী বুৰঞ্জী\nজয়মতী কুঁৱৰীৰ মালিতা\nজয়মতী বিশেষ সংখ্যা\nশ্ৰদ্ধাৰ্ঘ পণ্ডিত জোনাৰাম চাংবুন ফুকন বিশেষ সংখ্যা\n© কপিৰাইট বাই www.TaiAhom.In ™ Website developed & Design by Satyajit Kakoti


জিপিএচৰ যাদু, ফাই-ফাই ৰাস্তা আৰু পৰুৱাই পোৱা এটা দিনৰ সাধু-খনিন্দ্র ভূষণ মহন্ত – ফটাঢোল\nজিপিএচৰ যাদু, ফাই-ফাই ৰাস্তা আৰু পৰুৱাই পোৱা এটা দিনৰ সাধু-খনিন্দ্র ভূষণ মহন্ত\nদাদা-বৌ বৰহাটত থাকে। সি ফোন কৰিলেই কয় – আহি যা, পূৰা ফুৰিম।\nআজি যাম, কাইলৈ যাম কৰি থাকোঁতেই বহুদিন গ’ল। এবাৰ জৌচ উঠিল – হয় বৰহাট, নহয় বৰহাট – মানে যামেই। দুদিনত প্লেন কৰি গুচি গ’লোঁ বৰহাটলৈ। লগত বৰতাৰ ছোৱালীজনী।\nগৈ পোৱাৰ দিনা ৰাতিয়েই আমাৰ চাৰিজনীয়া সংসদত ‘বিল পাচ’ হ’ল যে – আমি কাইলৈ ফুৰিবলৈ যাম। ক’লৈ যাম ঠিক নাই, কিন্তু যাম পুৱা আঠ বজাত, আহি ঘৰ সোমাম নিশা দহমান বজাত।\nকথা মতেই কাম কেনেকৈ হ’ব যদিহে আমাৰ মহিলা সন্থা ফুৰিবলৈ যোৱাৰ কথা থাকে! সম্পূর্ণ ডেৰঘণ্টা পলমকৈ ৰাইজ সাজু হ’ল। তেতিয়ালৈ দাদাই ময়ে ওচৰতে এপাক ‘টৌৰ’ দিও আহিলোঁগৈ।\nযাত্রা আৰম্ভ হ’ল। ড্রাইভিং চিটত দাদা, কাষৰ চিটত মই আৰু বাকী দুগৰাকী সদস্য পাছফালে। গাড়ীখনৰ মিউজিক চিষ্টেমটোৰ সলনি এটা ব্লু-টুথ স্পীকাৰ। গানৰ নামত কিবা এটা বাজি আছে মাত্র। কি বাজিছে সেইটোলৈ আমাৰ কাৰো ভ্রূক্ষেপ নাই। আমাৰ মুখকেইখনেই বা কাৰ-কোন? মাজে-মাজে ক্লিক-ক্লিকবোৰতো আছেই। সেইটো নহ’লে ফুৰিবলৈ যোৱা বৃথা বুলিয়ে মানো আমি। ‘আৰে, ফুৰিবলৈ গৈ যদি ফটোৱেই নুঠিলা, তেন্তে কি ফুৰিবলৈ গ’লা!’ – আমাৰ ম’ট’ আছিল এইটো।\nঅলিখিত সূচী অনুযায়ী আমি সাপেখাটী হৈ মৰাণ ওলামগৈ। তাৰ পৰা বগীবিল চাম। পাছৰখিনি দেখা যাব। তেতিয়ালৈকে মই গম পোৱা নাই যে, সেই বাটটো আমাৰ এজনৰো চিনাকি নহয়! দাদাৰ কথা হ’ল – আজ কুচ তুফানী কৰ্টে হ্যে! ময়ো সেই কথাত সহযোগিতা আগবঢ়ালোঁ। ‘যি হয় দেখা যাব’ জাতীয় চিন্তা এটা মনতে লৈ গাড়ীখনে চেঁকুৰ ধৰিলে।\nসাপেখাটীৰ মূল ৰাস্তাটোৱেদি সোমোৱাৰ পাছত আচল ‘জেং’ আৰম্ভ হ’ল। চিনি-জানি নাপাওঁ! ‘জয় জিপিএচ বাবাৰ জয়’ বুলি মোবাইলত জিপিএচ অন কৰিলোঁ। সেই সময়ত মোৰ মনলৈ ছবি এখন আহিছিল। সৰুতে যেতিয়া ‘কাৰ ৰে’চ’ চাইছিলোঁ, তেতিয়া দেখিছিলোঁ – চালকজনৰ লগত আৰু এজন বহি থাকে। হাতত এখিলা কাগজ। সেইখন চাই চাই তেওঁ চালকজনক কিবা-কিবি কৈ থাকে, ইজনে একান্তচিত্তে গাড়ী চলাই থাকে। আমাৰ ক্ষেত্রত ধৰিবা কাগজৰ ঠাইত মোবাইলটো আছে – টেকন’লজি ইম্প্রুভমেণ্ট ইউ ন’! ‘অলপ আগত সোঁফালৰ ৰাস্তাটোদি সোমাই যাব লাগিব।’‘এতিয়া প্রায় সাতশ মিটাৰ চিধা।’ – মোৰ ভাষ্যবোৰ আছিল এনেধৰণৰ।\nএনেকৈ আমাৰ অচিন ঠাই কিছুমানৰ মজেৰে আমি গৈ থাকিলোঁ। এসময়ত আমি এনে এখন ঠাইত উপস্থিত হ’লোঁ য’ত বাট বুলিবলৈ একো নাই। মানে আছে, কিন্তু বাটটোৰ মেৰামতি চলি থকাৰ বাবে সেইফালে যাব পৰা অৱস্থাত নাই। কি কৰোঁ-নকৰোঁ ভাবি তাতে কাম কৰি থকা এজনক সুধিলোঁ – মৰাণলৈ যাবলৈ আহিছিলোঁ। কেনি যাব পাৰিম? তেওঁ সুৰুকীয়া বাট এটা দেখুৱাই দিলে।\nসেই যে সুৰুকীয়া বাটটোত সোমালোঁ, তাৰ পাছৰ পৰাই ৰাস্তাই ভেকুলী পিঠিৰ ৰূপ ধাৰণ কৰিলে। ইফালে ৰাস্তা সলাই দিয়াৰ বাবে জিপিএচ ককাইদেউৰো মূৰে কাম নকৰা অৱস্থা। এইমাত্র যদি কয় Turn Right, পিছ মুহূর্ততে ক’ব Go straight! আমাৰ হাততো বেলেগ একো উপায় নাই। সন্মুখত যিহেতু এটাই বাট, গতিকে গৈ থকাৰ বাদে গত্যন্তৰ নাই।\nলেঠাটো লাগিল তেতিয়াহে, যেতিয়া ভূতৰ ওপৰত দানহ পৰাদি বাটটো দুভাগত বিভক্ত হৈ গ’ল। বেলেগ বেলেগ ‘ডেষ্টিনেচন’ দিয়াৰ পাছতো জিপিএচে শুদ্ধ ৰাস্তা এটা দেখুৱাবলৈ অপাৰগ হৈ পৰিল। কি কৰা যায়? ওচৰে-পাজৰে সুধি ল’বলৈ দোকান বা মানুহৰ ঘৰ এটাও চকুত নপৰিল। শেষত নিজৰ ‘লজিক’ লগাইছোঁ – এইটো ৰাস্তা অলপ ভগা-ছিগা, গতিকে এইটো নহয়। ইটো ৰাস্তা তুলনামূলকভাৱে উন্নত, গতিকে সেইটোৱেই হ’ব।\nউফ্, কমটি মাথা মাৰিছোঁ এইভাগ! নিজকে ধন্যবাদ দিবলৈ লৈছিলোঁহে, বাটটো গৈ পথাৰ এখনত শেষ হৈ গ’লগৈ! সেই সময়খিনিত সৱৰে অভিব্যক্তি চাবলগীয়া আছিল। আৰে, মই কি জানো, পথাৰলৈ যোৱা ৰাস্তাও যে ইমান উন্নত হ’ব, ভাবিব পাৰি নেকি! মিহিকে লাজ অকণ নোপোৱা নহয়। হ’লেও সেইটো দেখুৱাই দিয়া নাই বাৰু। যেনে হ’লেও এপোৱামান ইজ্জত আছেতো!\nগাড়ী ঘূৰিল। এলাগী কৰি এৰি অহা ৰাস্তাটোকেই ‘অগতিৰ গতি’ বুলি মনতে ভাবি লোৱা হ’ল। অৱশ্যে বেলেগ উপায়ো নাছিল। অলপ সময়লৈ মোৰ মুখখন বন্ধ হৈ থাকিল। প্রায় দুই-তিনি কিঃমিঃ একে দিশত গৈ থকাৰ পাছত ৰাস্তাৰ কাষতে দোকান এখন দেখি আমাৰ সকলোৰে মুখলৈ পানী আহিল। হ’ল বুলি আৰু ‘তুফানী কৰা’ৰ নামত ইমানো অনিশ্চয়তাৰ মাজেৰে যাত্রা কৰিব নোৱাৰি!\nআদহীয়া মানুহজনৰ ওচৰত গাড়ীখন ৰখালে। তেওঁৰ আৰু মোৰ মাজত হোৱা কথোপকথনখিনি আছিল এনেধৰণৰ-: খুড়া, কথা এটা সোধোঁ।: কোৱাচোন।: মৰাণলৈ যোৱা ৰাস্তা এইটো হয়নে? – মোৰ সোঁহাতখন আপোনা-আপোনি আগফালে দাং খাইছে। : হয় হয়। অলপ আগত বজাৰ এখন পাবা। তাৰ ঠিক লগতেই এটা তিনি আলি আছে। বাঁওফালে পোনাই দিবা। : ৰাস্তাৰ অৱস্থা কেনে?: ফাই-ফাই।\nমানুহজনক ধন্যবাদ দি আমি আগবাঢ়িলোঁ। অত দেৰি ওখোৰা-মোখোৰা বাট, পথাৰ আদিৰে গৈ থাকি অশান্তিও লাগিছিল। কিছুদূৰ যোৱাৰ পাছত জিপিএচ সাৰ পালে। ইমান পৰে হয়তো আমাৰ গন্তব্য স্থানৰ সন্ধানত অ’ত-ত’ত খুন্দিয়াই ফুৰিছিল দেহি।\nগাড়ী আগুৱালে। কিন্তু এয়া কি? ৰাস্তাৰ গতি দেখোন ক্রমাৎ শোচনীয়হে হৈছে! এটা সময়ততো ৰাস্তাৰ মাজত গাঁত নে গাঁতৰ মাজত ৰাস্তা চিনিব নোৱৰা অৱস্থা! যেন নাৱেৰে নৈ পাৰ হওঁতে পগলা বতাহেহে পালে। গোটেইখন একদম টুলুং-ভুটুং…!\nউফৰি-সাফৰি গৈ থাকোঁতে আমাক বাটটোৰ সন্ধান দিওঁতাজনৰ কথাষাৰ বাৰে-বাৰে মনলৈ আহি আছিল। বোলো ৰাস্তা কেনে? বোলে – ফাই ফাই! হেৰৌ এইটো ৰূপৰ ৰাস্তাক যদি ‘ফাই ফাই’ বুলি কয়, বেয়া বুলি কোৱাটো কেনে হ’ব!\nপ্রায় তিনি কিঃমিঃ যোৱাৰ পাছত বজাৰ এখন (সেই মানুহজনে কোৱা বুলিয়ে ধৰি লৈছোঁ) আমাৰ চকুত পৰিল। বজাৰখন পাৰ হৈ ফলক এখন ট-টকৈ জিলিকি আছিল – মৰাণ ৮২ কিঃমিঃ।\nসেইখিনিৰ পৰা সঁচা অর্থত ৰাস্তাটো ফাই-ফাই। পাছৰ ভ্রমণকালত তেনে বিশেষ অসুবিধাৰো সন্মুখীন নহ’লোঁ। জিপিএচৰ প্রয়োজন হৈছিল। নোহোৱা নহয়। পার্ক বিচাৰি, জগন্নাথ মন্দিৰ বিচাৰি। ৰাতি উভতি আহোঁতে নাহৰকটীয়া হৈ, নামৰূপেদি বৰহাট পালোঁহি।\nযদি সঁচাকৈ কাৰোবাৰ বিষয়ে কথা পাতিলে হিকটি আহে (যিটো বিশ্বাস অথবা অন্ধবিশ্বাস) আমাক বাট দেখুওৱা মানুহজনে নিশ্চয় মাহেকে-পষেকে হিকটীয়াই থাকে। কাৰণ, এতিয়াও দাদা, বৌ বা বৰতাৰ ছোৱালীৰ লগত কথা পাতিলে ‘ফাই-ফাই’ৰ প্রসংগ এবাৰলৈ হ’লেও ওলায়েই।\n« এটা বিনামূলীয়া দৰৱ আৰু অলপ অপেক্ষা-মল্লিকা শৰ্মা বৰদলৈ\nপ্ৰেয়সী- নিলাক্ষী কাকতি »\nভাল বিহু দেখুৱালে জি পি এছ এ\nজি পি এছে আমাকো বিহু দেখুৱাই থৈছে ও।\nফাই ফাই একেবাৰে\nজি পি এচে ভাল বিহু দেখুৱালে দেই৷ ভাল লাগিল পঢ়ি৷


শ্ৰীলংকাৰ পৰা ভাৰতলৈ সাগৰ সাতুৰি অভিলেখ গঢ়িলে হায়দৰাবাদৰ এগৰাকী মহিলাই; কোন এই মহিলা?\nশ্ৰীলংকাৰ পৰা ভাৰতলৈ সাগৰ সাঁতুৰি অভিলেখ গঢ়িলে হায়দৰাবাদৰ এগৰাকী ৪৭ বছৰীয়া মহিলাই; কোন এই মহিলা?\nহায়দৰাবাদৰ এগৰাকী ৪৭ বছৰীয়া মহিলাই শ্ৰীলংকাৰ পৰা ভাৰতলৈ ৩০ মাইল সাঁতুৰি এক অনন্য অভিলেখ ৰচিবলৈ সক্ষম হৈছে।\nশ্যামলা গুলী নামৰ হায়দৰাবাদৰ এই মহিলাগৰাকীয়ে শুকুৰবাৰে ভাৰত-শ্ৰীলংকাৰ মাজৰ ৩০ মাইল দৈৰ্ঘ্যৰ পাল্ক ষ্ট্ৰেইটত সাঁতুৰি অন্য এক ইতিহাস ৰচিছে।\nদক্ষিণ শ্ৰীলংকাৰ তালামান্নাৰ পৰা ভাৰতৰ ধনুশকুড়ীলৈ এই সাঁতোৰ সম্পন্ন কৰিবলৈ শ্যামলাক ১৩ ঘণ্টা ৪৩ মিনিট সময়ৰ প্ৰয়োজন হয়।\nঅভিযান্ত্ৰিক স্নাতক এক পুত্ৰৰ মাতৃগৰাকীয়ে কেবাবছৰ পূৰ্বে পাল্ক ষ্ট্ৰেইট সাঁতোৰাৰ সিদ্ধান্ত গ্ৰহণ কৰি ইয়াৰ বাবে প্ৰস্তুতি আৰম্ভ কৰি আহিছিল।\nউল্লেখ্য যে এই সাঁতোৰ সম্পন্ন কৰি উৎফুল্লিত হৈ উঠা শ্যমলা এখন প্লে’ স্কুলৰ শিক্ষয়িত্ৰী।\n“শ্ৰীলংকাৰ পানী শান্ত আছিল আৰু মই সহজে সাঁতুৰিব পাৰিছিলো। ভাৰতীয় পানী তৰংগযুক্ত আছিল। শেষৰ পাঁচ মাইল সঁচাকৈয়ে কঠিন আছিল। সেয়েহে ভাৰত আৰু শ্ৰীলংকাক বিভক্ত কৰা ৩০ মাইলৰ সাগৰ অতিক্ৰম কৰিবলৈ ৯০ মিনিট অতিৰিক্ত সময়ৰ প্ৰয়োজন হৈছিল।” এক ৰাষ্ট্ৰীয় পৰ্যায়ৰ সংবাদ মাধ্যমৰ আগত এইদৰে কয় শ্যমলাই।\nস্মৰ্তব্য যে যোৱা বৰ্ষতে শ্যমলাই এই সাঁতোৰ সম্পন্ন কৰিবলৈ সকলো ব্যৱস্থা প্ৰায় সম্পূৰ্ণ কৰি তুলিছিল যদিও শ্ৰীলংকাত বলৱৎ কৰাৰ লকডাউনৰ বাবে সেইবাৰ সাঁতোৰৰ সূচী স্থগিত ৰাখিবলৈ বাধ্য হৈছিল।\nইয়াৰ পিছত শ্ৰীলংকাৰ ক্ৰীড়া আৰু যুৱ কল্যাণ মন্ত্ৰী নমল ৰাজাপাকছাই শ্ৰীলংকান চৰকাৰৰ পৰা অনুমতি প্ৰদানৰ লগতে যাৱতীয় সকলো কাম সম্পন্ন কৰি দিয়ে বুলি জনাইছে শ্যামলাই।\nশ্ৰীলংকান নৌসেনাই শ্যমলাক সাঁতোৰাৰ সময়ত সহযোগিতা আগবঢ়োৱাৰ লগতে ভাৰতীয় ছুইমিং ফেডাৰেশ্যনে পৰ্যবেক্ষক প্ৰেৰণ কৰি শ্যমলাৰ সাঁতোৰক স্বীকৃতি প্ৰদান কৰিছে।\nশ্যামলাৰ এই সাফল্যত শ্ৰীলংকা আৰু ভাৰতৰ দুয়ো দেশৰ সংশ্লিষ্ট কৰ্তৃপক্ষই অভিনন্দন জ্ঞাপন কৰিছে। শ্ৰীলংকাৰ ক্ৰীড়া আৰু যুৱ কল্যাণ মন্ত্ৰী নমল ৰাজাপাকছাই শ্যমলাক টুইটাৰযোগে শুভেচ্ছা জ্ঞাপন কৰিছে।\nস্মৰ্তব্য যে শ্যামলা হৈছে ৩০ মাইল দৈৰ্ঘ্য পাল্ক ষ্ট্ৰেইটৰ সাঁতোৰ সম্পন্ন কৰা ভাৰতৰ প্ৰথমগৰাকী আৰু বিশ্ব দ্বিতীয়গৰাকী মহিলা।


ৰাজপথলৈ ওলালেই হ’ব পাৰে গ্ৰেপ্তাৰ! গুৱাহাটীত তাৎক্ষণিকভাৱে বাতিল বাহন চলাচলত প্ৰশাসনে দিয়া অনুমতি …\nHomeৰাজপথলৈ ওলালেই হ’ব পাৰে গ্ৰেপ্তাৰ! গুৱাহাটীত তাৎক্ষণিকভাৱে বাতিল বাহন চলাচলত প্ৰশাসনে দিয়া অনুমতি …\nকোৰোনা ভাইৰাছৰ সন্ত্ৰাস বৃদ্ধি পাইছে যদিও এতিয়াও সাৱধান হোৱা নাই একাংশ লোক। ইতিমধ্যে অসমত এজন লোকে প্ৰাণ হেৰুৱাৰ লগতে কোৰোনাত আক্ৰান্ত হৈছে ২৯ জন লোক। তাৰ পিছতো কেন্দ্ৰীয় চৰকাৰৰ দ্বাৰা আৰোপ কৰা লকডাউন অমান্য কৰি ৰাজপথত যানবাহন চলাই অকাৰণতে ভিৰ কৰিছেহি বহুলোকে। এনেধৰণৰ কাৰণতে সমগ্ৰ অসমতে এতিয়ালৈকে আৰক্ষীয়ে জব্দ কৰিছে ৬,৯১৭ খন বাহন। ইয়াৰে ৬,৩৩৩ খন দুচকীয়া বাহন। আৰক্ষীয়ে জব্দ কৰা আন বাহনসমূহ হৈছে ৬৩ খন ৩ চকীয়া বাহন, ৫১৩ খন ৪ চকীয়া বাহন, ৫ খন ট্ৰাক, ২খন ট্ৰেক্টৰ আৰু এটা ট্ৰেইলাৰ।\nবিভিন্ন নাগৰিকসকলে লকডাউন অমান্য কৰাৰ বাবে কামৰূপ মহানগৰ জিলা প্ৰশাসনে তাৎক্ষণিকভাৱে একাংশ বাহনক ইতিপূৰ্বে দিয়া অনুমতি বাতিল কৰিছে। অত্যাৱশ্যকীয় সামগ্ৰী কঢ়িওৱা বাহন, স্বাস্থ্য সেৱা, সাহায্য অভিযান, আৰু সংবাদমাধ্যমৰ সৈতে জড়িত বাহনৰ লগতে লকডাউনৰ প্ৰতিবন্ধকতাৰ পৰা ৰেহাই পোৱা বিভাগ আৰু জিলা প্ৰশাসনৰ কৰ্তব্যৰত বাহনৰ বাদে ইতিমধ্যে অনুমতি প্ৰদান কৰা বাহনৰ অনুমতি বাতিল কৰাৰ কথা ঘোষণা কৰিছে কামূৰূপ মহানগৰ জিলা প্ৰশাসনে।\nউল্লেখ্য যে, যদি কোনো লোকে এই আদেশ অমান্য কৰে তেতিয়া সংশ্লিষ্ট ব্যক্তিৰ বিৰুদ্ধে আইন মতে ব্যৱস্থা গ্ৰহণ কৰা হ’ব। ইফালে কামৰূপ মহানগৰ জিলা প্ৰশাসনে প্ৰতিগৰাকী লোককে লকডাউন মানি চলি নিজৰ লগতে আনকো সুৰক্ষিত কৰাৰ বাবে আহ্বান জনাইছে। বিভিন্ন কাৰণত লকডাউন অমান্য কৰাৰ বাবে এতিয়ালৈকে ৰুজু কৰা হৈছে ৬২৮ টা গোচৰ। ২৫,৪৫,৮০০ টকা জৰিমণাও বিহা হৈছে। আৰক্ষীক বিভিন্ন কাৰণত দিয়া ৬০ খন এজাহাৰৰ ভিত্তিত গ্ৰেপ্তাৰ কৰা হৈছে ৩৬ জনক। ইয়াৰে ৯ জনক জামিনত মুকলি কৰি দিয়া হৈছে।


বিশেষ প্ৰৱন্ধ - অসমীয়াৰ সুখ-দুখ\nHome প্ৰৱন্ধ বিশেষ প্ৰৱন্ধ\nxukhdukh.com November 16, 2014 প্ৰৱন্ধ,\nঅসমত ধৰ্মীয় মৌলবাদৰ বীজ কোনে সিঁচিলে\nএচাম ধুৰন্ধৰ লোকৰ কুটিল ষড়যন্ত্ৰত ইতিমধ্যেই অসমৰ সমাজখনক ধৰ্মীয় মেৰু বিভাজনৰ ফালে ঠেলি দিবলৈ বিচৰা হৈছে। অসমৰ ইতিহাস নজনা সকলে এই জালত ভৰি দিবলৈ যেন উঠি পৰি লাগিছে। কিন্তু এইবোৰ কৈ লিখি কিবা লাভ আছে জানো। দুটা দশক আগতে ৰাষ্ট্ৰীয় গেৰুৱা দল এটাই বীৰ লাচিতৰ গাত হিন্দুস্থানী বস্ত্ৰ পিন্ধাই শোভাযাত্ৰা কৰাইছিল। সৌ সিদিনা অসমৰ পিতৃ পুৰুষ চুকাফাক বিদেশী সজালে। গুৰু শংকৰকো গেৰুৱা কৰিবলৈ লৈছে। এফালে হিন্দুত্ববাদী সকলৰ কুচকাৱাজ আনফালে মুছলিম মৌলবাদীৰ আগ্ৰাসন। অসমৰ কেইজন মুছলমানৰ মাজত আজান পীৰ চাহেবৰ গ্ৰহণ যোগ্যতা আছে আমি জানোনে। এতিয়া গ্ৰহণযোগ্য ধৰ্মগুৰুবোৰে টিভি চেনেলত গীতা-ভাগৱত- কোৰান-হাদিছৰ বিশ্লেষণ আগবঢ়ায় আৰু আমাৰ ৰাইজে গো গ্ৰাসে গিলে। অসমৰ ইতিহাস নজনা অসমৰ এচাম শিক্ষিত ভোকেন্দ্ৰ বৰুৱাৰ এতিয়া এইবোৰ চাবলৈ সময় নাই। সেয়ে ইতিহাস আৰু ধৰ্মপুথিৰ হেজাৰ অপবাখ্যা এতিয়া সহজলভ্য।\nঅসমৰ ইতিহাস সমন্বয়ৰ ইতিহাস। অসমৰ জাতীয় ইতিহাসৰ পাতে পাতে জীপাল হৈ আছে ধৰ্মীয় সহিষ্ণুতা আৰু মানৱতাবোধৰ অসংখ্য নির্ভেজাল উদাহৰণ। ভাৰতৰ অন্য প্ৰান্তৰ তুলনাত এক সুকীয়া বৈশিষ্ট্য হিচাপে অসমৰ সমাজ জীৱনত ধৰ্মীয় সম্প্ৰীতি আৰু ধৰ্মীয়-সাংস্কৃতিক-ভাষিক নিকটবৰ্ত্তী সম্পৰ্কই অসমীয়া জাতি গঠন প্ৰক্ৰিয়াৰ উত্তৰণ ঘটাইছিল। সেয়ে অসমীয়া মানুহে ধৰ্মীয় পৰিচয়তকৈ জাতীয় পৰিচয়েৰে পৰিচিত হৈহে গৌৰৱ অনুভৱ কৰে।\nঅসমত প্ৰাচীন সনাতন ধৰ্মৰ প্ৰসাৰ আৰ্যসকলৰ অসম আগমনৰ লগে লগেই আৰম্ভ হয় বুলি ইতিহাসবিদ সকলে কয়। শৈৱধৰ্মী কলিতা জনগোষ্ঠীৰ অসম আগমনেই প্ৰথমে এই পথ সুগম কৰে। ইতিহাসবিদ সকলৰ মতে অসমলৈ(কামৰূপ)পোনপ্ৰথমে আৰ্যসকলৰ প্ৰবেশ ঘটিছিল হিমালয়ৰ পাদদেশৰ উত্তৰ দিশেৰে। ফলস্বৰূপে সেই আৰ্যসকলৰ মাজত তিব্বত-মংগোলীয় প্ৰভাৱ পৰিছিল। যাৰ কাৰণেই শাৰীৰিক অবয়ব-ভাষা-সংস্কৃতি আদিত অসমৰ অমংগোলীয় সকল ভাৰতৰ অন্য আৰ্যসকলতকৈ পৃথক। তাৰোপৰি চীন-তিব্বতীয় ধৰ্মীয়-সাংস্কৃতিক প্ৰভাবো কঢ়িয়াই আনিছিল এই আৰ্যসকলে। ইয়াৰ আভাস পোৱা যায় প্ৰাচীন অসমত প্ৰচলিত তন্ত্ৰ-মন্ত্ৰ-ইন্দ্ৰজাল-নৰ-বলি প্ৰভৃতি ধৰ্মীয় লোকাচাৰ সমূহত। উল্লেখযোগ্য যে শদিয়াৰ কেঁচাইখাইতী, নগাওঁৰ কপিলী, গোভাৰ কেঁচাইখাইতী,জয়ন্তেশ্বৰীৰ পূজকসকল অহিন্দু আছিল(১) । তাৰো পৰি তান্ত্ৰিক বৌদ্ধধৰ্মই ব্ৰাহ্ম্যণ্যবাদৰ প্ৰভাব নপৰা অসমৰ জনজাতি সমাজখনক ব্যাপকভাৱে প্ৰভাৱিত কৰিছিল।প্ৰাক শংকৰী যুগত বৈষ্ণৱ ধৰ্মই অসমৰ জাতীয় সমাজখনক নতুন ধৰ্মীয়-সাংস্কৃতিক চিন্তাৰে পৰিচয় কৰাই দিয়ে। অৱশ্যে সেয়া মাথোঁ অসমৰ উচ্চ শ্ৰেণীৰ লোকসকলৰ মাজতহে সীমাবদ্ধ থাকিছিল( ২ ) ।\nসেইসময়ত বৈষ্ণৱ ধৰ্ম প্ৰচাৰক সকলৰ মাজত হেম সৰস্বতী, মাধৱ কন্দলি, হৰিবৰ বিপ্ৰ আদি অন্যতম আছিল। সেই সময়তেই মাধৱ কন্দলিয়ে প্ৰথম অসমীয়া ৰামায়ণ ৰচনা কৰিছিল। নব্য ভাৰতীয় আৰ্য ভাষাত ৰচনা কৰা প্ৰথম ৰামায়ণ এইখনেই বুলি গৱেষকসকলে কয়। তাৰ এশ বছৰ পিছত কীৰ্তিবাসে বাংলাত ৰামায়ণ ৰচনা কৰে। তাৰো এশ বছৰ পিছতহে হিন্দীত ৰামায়ণ অনুবাদ হয়। সেয়ে প্ৰাক শংকৰী যুগতো অসম সাহিত্য-সংস্কৃতিত কিমান আগবঢ়া আছিল তাৰো নিদৰ্শনো ইতিহাসে ৰাখি থৈ গৈছে। সমগ্ৰ ভাৰতীয় উপমহাদেশতেই যেতিয়া ব্ৰাহ্ম্যণ্যবাদে বিয়পাই দিয়া জাত-পাতৰ বিভেদত জনসমাজ আছন্ন আৰু বৌদ্ধ ধৰ্মৰ বিভিন্ন মাৰ্গত বিচ্যুত জনজাতীয় সমাজ, সেইসময়তেই নৱ-বৈষ্ণৱ ধৰ্মৰ এছাটি মধুৰ বতাহে উত্তৰ ভাৰত-গৌৰ আৰু অসমৰ ওপৰেদি বৈ জন-সমাজক আকৃষ্ট কৰিবলৈ সক্ষম হয়। বংগৰ চৈতন্য দেৱৰ দৰে অসমৰ বাৰভূঞা বংশৰ শ্ৰীমন্ত শংকৰদেৱে অসমতো ভাগৱতী বৈষ্ণৱ ধৰ্মৰ পাতনি মেলে। ব্ৰাহ্ম্যণ্যবাদে বৰ বিশেষ প্ৰভাৱিত কৰিব নোৱাৰা অসমৰ জন-সমাজত শ্ৰীমন্ত শংকৰদেৱে নিজৰ প্ৰতিভাৰ বলতেই জাতি-ধৰ্ম নিৰ্বিশেষে অসমৰ মানুহক আকৰ্ষিত কৰাই নহয় শিল্প-সাহিত্যৰ নৱ চেতনাৰে অসমত এক নৱজাগৰণৰো সূচনা কৰে। ভাগৱতী ধৰ্মৰ উদাৰতা আৰু মানৱতাবোধে অসমৰ জাতীয় সমাজখনত এক নতুন চেতনাৰ জন্ম দিবলৈ সক্ষম হয়। যাৰ বাবেই গুৰুজনাৰ স্থান চৈতন্য দেৱ বা শংকৰাচাৰ্যৰো বহু ওপৰত বুলি কলে কিজানি বঢ়াই কোৱা নহ’ব। কিন্তু গুৰু শংকৰৰ আবিৰ্ভাবৰ সময়ত অসম ব্যাভিচাৰ-অ়জ্ঞানতা-আন্ধাৰৰ মাজত থকা কথাষাৰ মুঠেই শুদ্ধ নহয়।\nব্ৰাহ্ম্যণ্যবাদী দৃষ্টিকোণেৰে অসমৰ প্ৰাচীন কৃষ্টি-সংস্কৃতি-লোকাচাৰক চোৱাৰ বাবেই বহুতৰে মাজত তেনে এক ধাৰণা দেখা যায়। যাৰ বাবেই অসমৰ বহু জনগোষ্ঠী ভাগৱতী বৈষ্ণৱ ধৰ্মৰ পৰা আঁতৰি থাকিল বা তেওঁলোকক স্পৰ্শ কৰিব নোৱাৰিলে। তাৰ আন এটা কাৰণ জনজাতি সকলৰ মাজত ব্ৰাহ্ম্যণ্যবাদে গ্ৰাস কৰিব নোৱাৰাৰ ফলত অক্ষুন্ন থকা অবিভক্ত সমাজ আৰু প্ৰাচীন ধৰ্ম-সংস্কৃতিৰ লগতে বৌদ্ধ ধৰ্মৰ প্ৰভাৱ ভাৰতৰ অন্য জনগোষ্ঠীৰ তুলনাত তেতিয়াও অক্ষুন্ন হৈয়েই আছিল। তাৰো পৰি শংকৰদেৱ-মাধৱদেৱৰ উত্তৰসুৰী সকলে গুৰুজনাৰ আদৰ্শক সঠিকভাৱে বিশ্লেষণ কৰিব নোৱাৰাৰ ফলশ্ৰুতিত ব্ৰাহ্ম্যণ্যবাদৰ প্ৰভাৱ থকা স্বত্বেও অজনজাতি সকলৰ মাজতো সম্পূৰ্ণকৈ প্ৰভাৱ বিস্তাৰ কৰিব নোৱাৰিলে। অৱশ্যে এইটো অনস্বীকাৰ্য যে ভাগৱতী বৈষ্ণৱ ধৰ্মৰ সাংস্কৃতিক প্ৰভাৱ অসমৰ বিশুদ্ধ ব্ৰাহ্ম্যণ্যপন্থী সকলৰ ধৰ্মীয় বিশ্বাস আৰু লোকাচাৰ সমূহৰ মাজতো একাত্ম হৈ এক অসমীয়া সংস্কৃতিক জন্ম দিবলৈ সক্ষম হয়।\n১২০৫ খ্ৰী.ত তুৰ্কী সেনাপতি ইখতিয়াৰ উদ্দিন মহম্মদ বখতিয়াৰ খিলজীয়ে তিব্বত আক্ৰমণ কৰাৰ উদ্দেশ্যে অসম (কামৰূপ)ত প্ৰবেশ কৰে। সেই সময়ত কামৰূপৰ ৰজা বাৰথু বা পৃথুৰ হাতত শোচনীয়ভাৱে পৰাজয় স্বীকাৰ কৰে খিলজীয়ে। আৰু তাৰ বাবেই তেওঁৰ তিব্বত অভিযান বিফল হয়। মিনহাজুদ্দীন তবাকত্-ই-নাছিৰি নামৰ পুথিত উল্লেখ আছে যে খিলজীক বাট দেখুৱাই আনিছিল আলি মেছ নামৰ নতুনকৈ ইছলাম ধৰ্মত দীক্ষিত এজন লোকে। এই আলি মেছ মেচ জাতিৰ লোক। এই কথাই প্ৰমাণ কৰে যে ১২০৫ খ্ৰী.তে থলুৱা জনজাতীয় লোক ইছলাম ধৰ্মলৈ ধৰ্মান্তৰিত হৈছিল। ১২৫৪-৫৫ চনত তুঘ্ৰীলখাই কামৰূপ আক্ৰমণ কৰে আৰু কামৰূপ ৰজা পৰাজিত হৈ ইছলাম ধৰ্ম প্ৰচাৰৰ অনুমতি দিয়ে। পিছলৈ কামৰূপৰ ৰজাৰ হাতত তুঘ্ৰীলখা পৰাজিত হৈছিল (৩) । তুঘ্ৰীলখাৰ দিনতে ঘিয়াছুদ্দিন আউলীয়া পীৰ চাহেবৰ দৰগাহত মছজিদ নিৰ্মাণ কৰি পোন প্ৰথমবাৰৰ বাবে শুকুৰবৰীয়া নামাজ পঢ়া প্ৰথা কামৰূপত প্ৰচলন কৰে। সেই সময়ত এখন প্ৰতিষ্ঠিত মুছলমান সমাজৰ অস্তিত্ব অনুমান কৰিব পাৰি।৩ সেই সময়টোৱেই আছিল চুফীবাদৰ প্ৰবেশৰ সময়। তুঘ্ৰীলখাৰ সময়তে অহা ঘিয়াছুদ্দিন আউলীয়াই সুদূৰ মক্কাৰ পৰা এপোৱা মাটি আনি হাজোত তুঘ্ৰীলখাই সজা মছজিদত দিছিল আৰু তাৰপৰাই উক্ত ঠাই পোৱা মক্কা বুলি জনাজাত হয়। নৱম শতিকাতে আৰবৰ বনিক সকলে কামৰূপৰ নাম শুনিছিল আৰু ইয়াৰ তন্ত্ৰ-মন্ত্ৰৰ কথা শুনি শিহৰিত হৈছিল। মেদিনী চৌধুৰীদেৱে লুইত বৰাক আৰু ইছলাম নামৰ গ্ৰন্থত লিখিছে-\n'' তথাপি সাহস কৰি এদিন ঘিয়াছুদ্দিন আউলীয়া আহিছিল ত্ৰয়োদশ শতিকাৰ সময়েৰে ধূসৰিত এটা দিনত। আহিছিল পৰাক্ৰমী এটা তুৰ্কী বাহিনীৰ সৈতে। অথচ উভটি যোৱাৰ পথ তেৱোঁ বিচাৰি পোৱা নাছিল কোনোদিনে। তেওঁৰ দেহ অগ্ৰদূত হিচাপে বহন কৰি অনা এক বিশাল ঐতিহ্যৰ আদৰ্শ-সমস্ত ৰৈ গল কামৰূপ অসমৰ মাটিৰ মায়াত ''( ৩)।\nচুফীবাদৰ আদৰ্শ আৰু বৈষ্ণৱ আদৰ্শৰ মাজত নিকট সম্পৰ্ক। একেই ভক্তি ৰস। উমায়েদ খলিফা সকলৰ ভোগ প্ৰৱণতা আৰু জাগতিক স্পৃহাৰ প্ৰতি চুফীবাদ যিদৰে এক বিৰাট প্ৰত্যাহ্বান( ৪) আছিল ঠিক সেইদৰে ভক্তিবাদ আছিল ব্ৰাহ্ম্যণ্যবাদী আধিপত্য বাদৰ বিৰুদ্ধে প্ৰত্যাহ্বান। সেয়ে আজান চাহাবৰ জিকিৰ আৰু জাৰি গীতত দেখা যায় সেই একেই সুৰ—-মোৰ মনত হীন-পৰ নাই ও আল্লা, হিন্দু কি মুছলমান একে আল্লাৰ ফৰমান, যিদৰে গুৰু শংকৰৰ ভাষাত কুক্কুৰ শৃগাল গদৰ্ভৰো আত্মাৰাম,জানিয়া সবাকো পৰি কৰিবা প্ৰণাম। আজিও শংকৰ-মাধৱ গুৰুৰ বাৰকুৰি বৰগীতৰ লগতে আজান চাহাবে ৰচনা কৰা আঠ কুৰি জিকিৰ অসমীয়া ভাষাৰ অমূল্য সম্পদ। হয়। গুৰুজনাই দি যোৱা কীৰ্তন ঘৰ-নামঘৰ আনকি মণিকূটৰ স্থাপন শৈলীতো ইছলামীয় শিল্প শৈলীৰ প্ৰভাৱ উল্লেখ্য। আনকি ওজাপালি লগতে কীৰ্তন ঘৰত গায়ন-বায়নসকলৰ এক বৃহৎ সংখ্যক ইছলামধৰ্মী লোকেই আছিল।\nঅসমৰ বিভিন্ন জনগোষ্ঠীৰ লোকাচাৰসমূহতো ইছলামৰ প্ৰভাৱ মনকৰিবলগীয়া। যেনে মাউত-ফান্দীৰ হাতী ধৰিবলৈ যোৱাৰ আগতে যি পাৰম্পৰিক লোকাচাৰ তাত আল্লাক লৈ গীত গোৱা দেখা যায়। যেনে-আল্লা আল্লা বলোৰে ভাই হায় আল্লা ৰচুল,কোন পাহাৰেৰ হাতী ৰে ভাই হায় আল্লা ৰচুল। তেওঁলোকৰ মতে হাতীৰ দেৱতা আল্লা আৰু এই গীতেৰে বনৰীয়া হাতীক বশ কৰিব পাৰি। গোৱালপাৰাৰ মেচপাৰা জমিদাৰৰ দুৰ্গাপূজাৰ বেলবোধনৰ দিনা দণ্ড(আথাশটা) হাতত লৈ দেশী মুছলমানে শোভাযাত্ৰা কৰি দেবী বৰি লৈ আহে। আনকি সৌ সিদিনালৈকে দেশী মুছলমানৰ মাজত মনসা পূজা,বিয়াত সেন্দুৰৰ ফোঁট লোৱা, কল পুলি আদিৰে নানা লোকাচাৰ দেখিবলৈ পোৱা গৈছিল যিবোৰ কিছু পৰিমাণে এতিয়াও আছে। বড়ো সকলৰ বাথৌ পূজাত হেনো মুছলমান দেউৰ বাবে ঠগি এখন ৰখা হয়।হাজোৰ পোৱামক্কা , গোৱালপাৰাৰ দৰগাহ , হিন্দু -মুছলমান উভয়ৰে বাবে তীৰ্থস্থান হিচাপে পৰিগণিতহৈ আহিছে । ধৰ্মীয় সহিষ্ণুতাৰ এনে বহু উদাহৰণেই আছে।\nআজান পীৰ চাহেবৰ বিষয়ে বুৰঞ্জীত বৰ বেছি পোৱা নাযায়। সম্ভৱতঃ ১৬৮৬ চন মানত আজান চাহাবে(ছাহ মীলান)এজন গোড়া মুছলমানৰ আদৰ্শৰে সুদূৰ বাগদাদৰ পৰা আহে ( ৪)। ভাৰতলৈ আহিয়েই তেওঁ চুফীবাদ আৰু ভক্তিবাদৰ সান্নিধ্যত আহে আৰু তেওঁৰ আগৰ ধাৰণা সলনি হয়। অসমলৈ আহি তেওঁৰ সেই ধাৰণা একেবাৰেই নাইকিয়া হয় আৰু গুৰু শংকৰে স্থাপন কৰা ভক্তিৰস প্ৰধান উদাৰ অসমৰ সমাজত তেওঁ চুফীবাদৰ বাণী প্ৰচাৰ কৰিবলৈ লয়। নিজে এজন মুছলমান হৈও গৌড়ৰ চোৰাংচোৱা বুলি সন্দেহ কৰি ৰূপাই দা ধৰাই আজান পীৰৰ চকু কাঢ়ে। অজানিতে এক অক্ষমণীয় অপৰাধ কৰি পেলালেও এজন অসমীয়া মুছলমানৰ স্বদেশ প্ৰেমৰ স্বাক্ষৰ ৰাখি গৈছে ৰূপাই দাধৰাই। কিন্তু পিছলৈ ভুল বুজিব পাৰি অনুশোচিত হৈ ৰূপাই আত্মঘাটি হয় আৰু স্বৰ্গদেৱে আজান পীৰক শৰাগুৰী চাপৰিত ভূ-দান দি তাতে সন্মান সহকাৰে স্থাপন কৰে।\n১২২৮ খ্ৰী. অসমীয়া জাতিৰ পিতৃস্বৰূপ স্বৰ্গদেউ চুকাফাই আহোম ৰাজ্য স্থাপন কৰে। সাত ৰাজ সামৰি এক ৰাজ কৰা স্বৰ্গদেউ চুকাফাৰ উদাৰ চিন্তা আৰু গণতান্ত্ৰিক প্ৰমূল্যৰে আহোম প্ৰশাসন স্থাপন কৰি সমূহ জাতি-জনগোষ্ঠীক আহোম প্ৰশাসনৰ ওচৰ চপাই আনিবলৈ সক্ষম হয়। বিকাশ হয় অসমৰ জাতি গঠন প্ৰক্ৰিয়াৰ। টাই সকল আছিল তাওধৰ্মী লোক। যি হিন্দুধৰ্মৰ দৰেই এক প্ৰাচীন ধৰ্ম। কিন্তু উদাৰ চুকাফাই কেতিয়াও নিজ ধৰ্ম আনৰ ওপৰত জাপি দিবলৈ বা প্ৰচাৰৰ যত্ন কৰাও নাছিল, নিজেও আন ধৰ্মত দীক্ষিত হোৱা নাছিল। কিন্তু ইয়াৰো ছন্দপতন ঘটিল যেতিয়া বংগৰ পৰা অহা কেইজনমান ব্ৰাহ্মণ পণ্ডিতৰ কথাত আহোম স্বৰ্গদেউৱে হিন্দু ধৰ্ম গ্ৰহণ কৰিলে আৰু হিন্দু ধৰ্মই ৰাজ-ধৰ্ম হিচাপে পৰিগণিত হব ধৰে। বৰৰজা ফুলেশ্বৰী কুঁৱৰীয়ে প্ৰদৰ্শন কৰা ধৰ্মীয় অসহিষ্ণুতাই মোৱামৰীয়া বিদ্ৰোহত সাৰ পানী যোগালে। এইদৰে দেশ ৰক্ষা কৰাতকৈ ধৰ্ম ৰক্ষা কৰাত বেছি মনোযোগ দিয়া বাবে পিছলৈ ধৰ্মীয় সংঘাতত অসম জুৰুলা হয় আৰু ইয়েই কালক্ৰমত অসমৰ স্বাধীনতাৰ বেলি মাৰ যোৱাৰ অন্যতম কাৰণ হিচাপে চিহ্নিত হৈ ৰ’ল। হয়তো গুৰু শংকৰে সেইবাবেই নৰনাৰায়ণ আৰু আহোম স্বৰ্গদেউক শৰণ দিয়া নাছিল। কাৰণ তেওঁ হয়তো বুজিছিল যে যেতিয়াই দেশ ৰক্ষা কৰা শাসকে ধৰ্মক প্ৰাধান্য দিয়ে তেতিয়াই দেশত দেখা দিয়ে আহুকাল। স্বৰ্গদেউ গদাধৰ সিংহই যেতিয়া দেখিছিল যে পাইক সকলে দেশৰ কাম-উত্পাদনৰ ফালে পিঠি দি হৰিনাম গাই সময় নষ্ট কৰিছে আৰু তেনে কৰাৰ ফলত পাইক সকল এলেহুৱা হৈ পৰিছে তেতিয়াই তেওঁ কঠোৰ হৈছিল আৰু সেই সকলক ধৰি নি ধোদৰ আলি বন্ধাইছিল।\nমধ্যযুগীয় অসমত ধৰ্মীয় সহিষ্ণুতাৰ আন এক কাৰণ খাদ্যাভাস। অহিন্দু আহোম সকলে গো-মাংস ভক্ষণ কৰিছিল। অধিকাংশ অহিন্দু জনজাতিৰো গো-মাংস ভক্ষণ কৰাত কোনো বাধা নিষেধ নাছিল। মীৰজুমলাৰ অসম আক্ৰমণৰ সময়ত শিখ গুৰু টেগবাহাদুৰ সহিতে পাঁচজন পীৰ মীৰজুমলাৰ বাহিনীৰ সৈতে আহিছিল। সেইসময়তেই অসমত শিখ ধৰ্মৰ প্ৰভাৱ পৰে। তাৰোপৰি জৈনধৰ্ম, সূৰ্য উপাসনা আদি ধৰ্মীয় দৰ্শনৰো প্ৰভাৱ অসমত মনকৰিবলগীয়া। গোৱালপাৰাৰ শ্ৰীসূৰ্য পাহাৰত এতিয়াও তাৰ প্ৰমাণ স্পষ্টৰূপত জিলিকি আছে। বিশেষকৈ জৈন আৰু বৌদ্ধ ধৰ্মৰ শক্তিশালী প্ৰভাৱ শ্ৰীসূৰ্য পাহাৰত দেখা যায়।\nঅসম ইংৰাজৰ হাতলৈ যোৱাৰ পিছৰে পৰা অসমত খ্ৰীষ্ট ধৰ্মৰ বীজ অংকুৰিত হল। অসমীয়া ভাষা সংস্কৃতিত খ্ৰীষ্টান মিছনেৰী সকলৰ ভূমিকা অপৰিসীম। ভাৰত স্বাধীনতা চুক্তিত হেনো স্বাধীন ভাৰত চৰকাৰে খ্ৰীষ্টান ধৰ্ম আৰু ইংৰাজী ভাষা ব্যৱহাৰত কোনো বাধা নিদিয়াৰ চৰ্ত মানি লৈছিল, যি চৰ্ত আৰোপ কৰিছিল বৃটিছে। ইয়াত এক সাম্ৰাজ্যবাদী কুটিল চক্ৰান্ত লুকাই আছিল। অসমৰ জনসাধাৰণে অজানিতেই তেনে এক কুটিল ৰাজনৈতিক ফান্দত সোমাই পৰিল। এই খ্ৰীষ্টান ধৰ্মৰ আগ্ৰাসনত এতিয়া জনজাতি সকলৰ জাতীয় পৰিচয় বিলুপ্ত হোৱাৰ উপক্ৰম হৈছে। এই ইংৰাজেই সমগ্ৰ ভাৰততেই সাম্প্ৰদায়িক বিষ বিয়পাই দি সমাজক দ্বি-বিভক্ত কৰিছিল আৰু তাৰ প্ৰভাৱ অসমতো পৰিছিল। চক্ৰান্তমূলকভাবে ইনাৰ লাইন প্ৰথা উঠাই দি অসমত পূৰ্ব বংগৰ পৰা অনুপ্ৰৱেশ উত্সাহিত কৰিছিল যাৰ বাবে অসমৰ জনগাঁথনি সলাই পেলোৱাৰ উপক্ৰম হৈছে। ফলত বিগত ষাঠিটা দশক ধৰি অনুপ্ৰৱেশৰ সমস্যাই অসমৰ জাতীয় সমাজ আৰু ৰাজনীতি অস্থিৰ কৰি ৰাখিছে। ইয়াত আকৌ সাম্প্ৰদায়িকীকৰণ কৰিছে কিছুমান মৌলবাদী শক্তিয়ে।কেবল এয়াই নহয়, এককেন্দ্ৰিক ৰাষ্ট্ৰবাদী সকলে যেনেকৈ এক ধৰ্ম এক ৰাষ্ট্ৰ এক ভাষাৰ মতবাদেৰে অসমত আগ্ৰাসন চলাইছে ঠিক তেনেকৈ মধ্য প্ৰাচ্যৰ ভেৰোনীয়া ধৰ্মগুৰুই ইছলামিক ভাতৃত্বৰ নামত জেদাহৰ বীজ সিচি দি সন্ত্ৰাস সৃষ্টিৰ বহবিহ ছটিয়াইছে । কংগ্ৰেছ আৰু বিজেপিয়ে প্ৰত্যক্ষ-পৰোক্ষভাবে এইবোৰৰ বোকোচাত উঠি ভোটৰ ৰাজনীতি কৰি সমাজক ধৰ্মীয় মেৰুকৰণ কৰাৰ চেষ্টাত ব্যস্ত ।\nশংকৰ-আজানৰ অসমত এতিয়া সাম্প্ৰদায়িক মেৰু বিভাজনৰ প্ৰচেষ্টা কাৰ উদ্যোগত চলিছে সেয়া লুকাই থকা নাই । কিন্তু ইমানদিনে এই মেৰুকৰণ এতিয়াও সফল হব পৰা নাই একমাত্ৰ এই গুৰু দুজনাৰ অমৰ আদৰ্শৰ বাবে। যি আদৰ্শ অসমীয়া জাতিৰ হৃদয়ত লুইতৰ সোতৰ দৰে অহৰহ অবিৰাম গতিত বৈ থাকে। অসমৰ ইতিহাস শংকৰ-আজান- লাচিতৰ ইতিহাস, বাঘ হাজৰিকাৰ ইতিহাস। আজান পীৰৰ চকু কঢ়া বাবে ৰূপাই দাধৰাক সাহিত্যিক সকলে এজন মুছলমান মৌলবাদী হিচাপে অংকন কৰাৰ প্ৰচেষ্টা দেখা যায় যদিও সেই সময়ৰ অন্য সাক্ষ্য সমূহে তেওঁযে এজন প্ৰকৃত নিষ্ঠাবান দেশপ্ৰেমিক অসমীয়া সেনা বিষয়া আছিল সেয়া প্ৰমাণ কৰে। অসমত কোনোকালে গোড়া হিন্দুবাদ বা গোড়া ইছলামৰ আগ্ৰাসন নাছিল। যি আছিল সেয়া মাথো সমন্বয়,প্ৰেম, সম্প্ৰীতি আৰু মানৱতাৰ। অসমৰ ইতিহাস নজনা কিছুমান পাবত গজা নেতাই এইবোৰ কথা উপলব্ধি কৰিব কিদৰে। সেয়ে পদে পদে অনুভব কৰো ,অসমৰ স্বতন্ত্ৰ ইতিহাসৰ বিষয়ে নৱ-প্ৰজন্মই জানক আৰু বুজক। কেন্দ্ৰিভূত ৰাষ্ট্ৰবাদীৰ হিন্দুত্ববাদী প্ৰকৃত উদ্দেশ্য আৰু ইছলামিক ভাতৃত্বৰ মুখা পিন্ধা সাম্ৰ্জ্যবাদীৰ বহতীয়া সকলৰ আন্তৰ্জাতিক ষড়যন্ত্ৰৰ বিষয়ে সজাগ হওঁক । অন্যথা আমি কেৱল ধৰ্মীয় পৰিচয়েৰে হিন্দু,মুছলমান বা খ্ৰীষ্টান হৈয়েই ৰৈ যাম, প্ৰকৃত মানুহ বা প্ৰকৃত অসমীয়া কেতিয়াও হব নোৱাৰিম। কাৰণ আমাৰ শিপা হিন্দুত্বত বা গোড়া বাহবিজমত নাই আছে ধৰ্ম নিৰ্বিশেষে অসমীয়াৰ পৰিচয়ত । জাতিটোক শিপাহীনহৈ উভালি পৰাৰ পৰা বচাওঁ আহক ।\nসহায় লোৱা পুথিঃ ১.ৰাজকুমাৰ সৰ্বানন্দ, ইতিহাসে সোঁৱৰা ছশটা বছৰ, ২.পূৰ্বোক্ত গ্ৰন্থ, ৩.চৌধুৰী মেদিনী,লুইত বৰাক আৰু ইছলাম আৰু ৪.নেওগ মহেশ্বৰ,অসমীয়া সাহিত্যৰ ৰূপৰেখা ।\n(লেখাটো সাহিত্য অৰ্গত প্ৰকাশিত হৈছিল, বৰ্তমান লেখকে কিছু সালসলনি কৰাৰ পাছত নতুন ৰূপত প্ৰকাশ কৰা হৈছে)\nTags # প্ৰৱন্ধ\nBy xukhdukh.com on November 16, 2014\nsogood islam syeds November 17, 2014 at 12:22 AM\nToday's no.1 timed excellent article.we salute Mr.raktim sarma.\nপ্ৰৱন্ধঃ দশপুত্ৰ সম কন্যাঃ অধিকাৰ আৰু আইন :: কৌস্ত...


চিকেন বিৰিয়ানী - মণিষা শইকীয়া - সাহিত্য ডট অৰ্গ\nচিকেন বিৰিয়ানী – মণিষা শইকীয়া\nঅতি সহজতে কম সময়ৰ ভিতৰতে প্ৰেচাৰ কুকাৰত কেনেকৈ “চিকেন বিৰিয়ানী” ৰান্ধিব পাৰি….আহক শিকি লওঁ৷\nবিৰিয়ানী ৰান্ধিবলৈ লগা সামগ্ৰী সমূহ…….\n১. মুৰ্গী আধাকিলোঁ অলপ ডাঙৰ কৈ কাটি লব ৷\n২. বাচমতী চাউল আধা কিলো৷\n৩. দৈ একাপ৷\n৪. পিয়াঁজ ৪ টা৷\n৫. আলু ৪ টুকুৰা৷\n৬. ঘিউ ডাঙৰ চামুচে দুচামুচ৷\n৭. ৰিফাইন ২/৩ চামুচ\n৮. ধনীয়া পাত আৰু পদিনা পাত কূটা অলপ৷\n৯. কেঁচা জলকীয়া ২ টা৷\n১০. বিৰিয়ানী মচলা ১ চামুচ\n১১. গৰম মচলা ১ চামুচ৷\n১২. তেজপাত, গোটা লং-ইলাচী, ডালচেনি ৪/৫ টুকুৰা আৰু গোটা জালুক কেইটামান৷\n১৩. সোৱাদ অনুযায়ী নিমখ আৰু হালধি৷\n১৪. আদা-নহৰু পেষ্ট ডাঙৰ চামুচেৰে ২/৩ চামুচ৷\n১৫. জিৰা-ধনীয়া গুড়ি, আৰু ৰঙা জলকীয়া গুড়ি আধা চামুচ৷\n১৬. অলপ গাখীৰ আৰু কেশৰ৷\n১৭. কোনোবাই বিচাৰিলে ‘ফুড কালাৰ’ ও দিব পাৰে৷\nপ্ৰথমে মাংসৰ টুকুৰাখিনি ভালকৈ ধুই তাত আলু টুকুৰা¸ আদা নহৰু পেষ্ট আৰু দৈ, বিৰিয়ানী মচলা, গৰম মচলা, সোৱাদ অনুসৰি নিমখ-হালধি, ধনীয়া, জিৰা, ৰঙা জলকীয়া গুড়ি মিহলাই এক ঘণ্টা মেৰিনেট কৰি ঢাকি ৰাখিলোঁ৷\nএতিয়া চাউলখিনি ভালকৈ ধুই পানীত তিয়াই থলোঁ৷\nএতিয়া প্ৰেচাৰ কুকাৰটো গেছৰ ওপৰত দি, তাত দুই চামুচ ৰিফাইন দি দীঘলকৈ কাটি থোৱা পিয়াঁজ চাৰিটা ভাঁজি ললোঁ৷ ৰঙচুৱা হোৱাকৈ ভাজিব লাগে৷\nএতিয়া এটা চচপেনত পানী দি তাত তেজপাত, গোটা লং, ইলাচী, ডালচেনি, গোটা জালুক আৰু অকণমান নিমখ দি পানীখিনি ঢাকোন দি অলপ দেৰি উতলিবলৈ দিলোঁ৷ এতিয়া চাকি থোৱা চাউলখিনি তাত দি পঞ্চাশ শতাংশ সিজিব লওঁতেই চাউলখিনি চাকি থলোঁ ৷\nএতিয়া তেল অলপ গৰম কৰি মেৰিনেট কৰি ৰখা চিকেনখিনি তাত দি ভালকৈ ভাজিলোঁ৷ ১০/১২ মিনিট মিডিয়াম বা কম ফ্লেমত চিকেনখিনি ভাজিব লাগে৷ সোৱাদ অনুযায়ী নিমখ আৰু হালধি দিলো৷ এতিয়া তাত কটা ধনীয়া, আৰু পদিনাৰ পাত আৰু ভাজি থোৱা পিয়াঁজখিনি দিলোঁ৷\nএতিয়া সেই ভালকৈ ভাজি ৰখা মাংসখিনিত সিজোৱা চাউলখিনি দি তাত আকৌ কটা ধনীয়া, পদিনা, আৰু ভজা পিয়াঁজ, দুচামুচ ঘি, গাখীৰত তিয়াই থোৱা কেশৰ আৰু ফুড কালৰ দিলোঁ, পানী কম থাকিলে চাউল সিজোৱা পানী অলপ মান আন্দাজ মতে দি এটা হুইচেল মাৰি নমাই থ’লো৷\nবিৰিয়ানী ৰন্ধা হৈ গ’ল৷\nচিকেন মণ্ডি: মানস জ্যোতি মিশ্ৰ\nসৰিয়হৰে ইলিচ মাছ- পূৰৱী পাঠক\nব্ৰেড বৰফি (-মিতালী বৰ্মন)\nশাৰদীয় দুৰ্গা পূজাৰ শুভেচ্ছা আৰু বহুত মৰম ভাইটি পৰশমণিলৈ


মেম’ইৰ অৱ এ হাণ্টাৰ – যাজ্ঞ বল্ক্য – ফটাঢোল\nমেম’ইৰ অৱ এ হাণ্টাৰ – যাজ্ঞ বল্ক্য\nHome /ভিন্নস্বাদ/মেম’ইৰ অৱ এ হাণ্টাৰ – যাজ্ঞ বল্ক্য\nআহক! বহক! নাই ব্যস্ত নহয়।\nআপোনালোকে ইণ্টাৰভিউ ল’বলৈ আহিব বুলি খবৰ পাই আজৰি হৈয়ে আছিলোঁ।\nময়ুৰী বুলি এজনীক গুড মর্ণিং মেচেজ এটা দিওঁ বুলি লৈহে দেখিলো, “য়ু কেন নট ৰিপ্লাই টু ডিচ কনভার্চেচন” জিলিকি আছে। তাৰমানে ব্লক কৰিলে মৰতীয়ে। কালি ৰাতি তাইক মোৰ লিখনি দুটামান বুজাই আছিলোহে। বহুদিনৰ পৰা তাইক চান্দি আছিলোঁ। বৈদ্য ধুনীয়া আছিল। চেহ! নাই তাই ব্লক কৰিলে বুলি ইমান বেয়া লগা নাই। লিষ্টত ঢেৰ ময়ুৰীৰ নিচিনা ছোৱালী এড কৰি থৈছোঁ। “ময়ুৰী নহী তৌ কয়ী ঔৰ চহি।”\nপিছে তাই স্ক্রীণশ্বটসোপা ৰাজহুৱা কৰি অতদিনে গোটাই থোৱা সন্মানখিনি উৰাই দিয়ে বুলিহে চিন্তা লাগিছে। সেইখন কৰি দিলে অলপদিনলৈ মই ঠাণ্ডা হৈ থাকিব লাগিব আৰু। এইটো মেটাৰ খুব বেছি তিনিদিন তোলপাৰ লাগিব। মোৰ নিচিনা ফেমাচ ব্যক্তি হ’লে আৰু অতি নাৰীবাদীকেইটাৰ যদি বেলেগ টপিক নাথাকে তেন্তে এসপ্তাহো চলিব পাৰে। নাৰীবাদীকেইটাই তাইলৈ সহানুভূতি, মোলৈ গৰিহণাৰ চলেৰে তাইৰ ইনবক্সত সোমাই ল’ব পাৰিলে বচ সিহঁতৰ কাম হৈ গ’ল। মোৰো মেটাৰ ফিনিচ। আফটাৰ অল, এইখন ভার্চুৱেল ৱর্ল্ড। কোনেও এটা টপিকতে বেছিদিন মন দিব নোৱাৰে। একঘেয়ামী লাগি যায় সৱৰে।\nকি কৈছে? মই কেনেকৈ ইমান ছোৱালীক মেচেজ দি চেনী খাব পাৰো? ভোক বুজিছে ভোক! মনৰ ভোক, হৃদয়ৰ ভোক আৰু আটাইতকৈ বেছি মোৰ দেহাৰ ভোক। না না সৱ ছোৱালীৰ লগতে মোৰ তেনেকুৱা একো হোৱা নাই। সঁচা ক’বলৈ গ’লে পত্নীৰ বাহিৰে আজিলৈকে আন কোনোৱেই ৰিয়েলত মোৰ কাষত বহিয়েই পোৱা নাই। কলেজতো কোনো ছোৱালী মোৰ কাষত বহা নাছিল। বহিবলগীয়াকৈ মোৰ কোনো আকৰ্ষণীয় ব্যক্তিত্বই নাছিল বুজিছে। কথা-বতৰা, চেহেৰা, খেলা-পঢ়া সৱতে এটা মস্ত ‘ঙ’ আছিলো। ফ্রেণ্ড চার্কোলত বোলে মোৰ চিক্রেট নাম ‘ভোমসিং’ আছিল। এইটো পিছে মই ফেচবুকত ফেমাচ হোৱাৰ পিছতহে লগৰ এজনে মোক এদিন কৈছিল। যিয়েই হওঁক সেই তেতিয়া কোনো ছোৱালীৰ সংস্পর্শলৈ আহিবলৈ নোপোৱাৰ ভোকটোৱেই মোৰ থাকি গ’ল। আৰু সেইটো ভোক মাৰ নিয়াবলৈকে আজিকালি বার্তামেহনৰ আশ্ৰয় ল’লো।\nকি? কেনেকৈ গম পাওঁ কোনজনী ছোৱালীৰ লগত সেইবোৰ কৰিব পাৰি? আপোনাৰ কুৱেশ্যনটোৱেই ভুল হৈছে। আপুনি সুধিব লাগিছিল কেনেকৈ মই সেইবোৰলৈ আগবাঢ়োঁ। কৰোতে সৱ ছোৱালীৰ লগতে সেইবোৰ মেচেজ কৰিব পাৰি বুজিছে। ডিপেণ্ড কৰে আপুনি কেনেকৈ আগুৱাইছে। চাওঁক নাৰীৰ মনৰ ভিতৰত সোমাবলৈ দুটা ফর্মুলা আছে “নাৰীৰ মন দেৱতাইও নুবুজে” আৰু “নাৰী প্রশংসাৰ ভোকাতুৰ।” বচ! সেই কথাকেইষাৰ মনত ৰাখি আপুনি ফর্মূলা এপ্লাই কৰিলেই হ’ল।\nআৰু এটা কথা হা, এইটো কামত অলপ ধৈর্যৰ দৰকাৰ। একদম বৰশী বোৱাৰ দৰেই। সঠিক সময়ত সঠিক টোপ, সঠিক চিপ, বচ মাছজনী আপোনাৰ খালৈত। অকণমান অধৈর্য হ’লেই মাছে ফুট পাব।\nবাৰু এতিয়া কওঁ শুনক নাৰীৰ ইনবক্সত খোজ কেনেকৈ দিব। আপুনি যদি কবি টাইপ মানুহ হয় তেন্তে কামটো বহুতেই উজু হৈ পৰিব। মোৰ সমীক্ষামতে নাইণ্টি নাইন পার্চেণ্ট ছোৱালীয়ে কবিতাবোৰ বুজি নাপায়। বাকী ওৱান পার্চেণ্ট কেইজনীৰ আগত তল পৰিব নিবিচাৰিহে কবিতাৰ গুণগ্রাহী হৈ দেখায়। নহ’লেনো সেই তাহানিৰ দিনৰে পৰা ‘তোমাৰ মেঘালি চুলি/কাজলসনা মায়াময় চকু’ এই দুটা লাইনেই এতিয়ালৈকে চলি থাকেনে? গতিকে আপোনাৰ প্রথম কাম হ’ল এনেকুৱা বাজে কবিতা দুটিমান গোটাই লৈ, লাইনবোৰ ওপৰ তল কৰি, দুটামান শব্দৰ সমার্থক শব্দ লিখি দি দিয়ক ইনবক্সত। এতিয়া আপুনি ধৈর্য ধৰিব লাগিব ৰিপ্লাই অহালৈ। ৰিপ্লাই সদায় ‘ৱাহ সুন্দৰ, বঢ়িয়া, মন পৰশা, চুই যোৱা’ এইবোৰেই আহিব। যদি ৰিপ্লাই নাহে তেন্তে গম পাব সেইগৰাকীক আপোনাৰ ‘চলাহী গদ্য’ৰে টোপ পেলাব লাগিব। আৰু যদি ৰিপ্লাই আহি যায় তেন্তে প্রশংসা দেখি আকৌ আপোনাৰ আচল উদ্দেশ্য মানে চিকাৰৰ কথা পাহৰি একানপতীয়াকৈ সাহিত্য চর্চাত লাগি নধৰিব। সেইবোৰ কৰিবলৈ টেলেণ্ট থকা মানুহ আছে তেওঁলোকক কৰিবলৈ দিয়ক। আপুনি আপোনাৰ টেলেণ্টটোত মন দিয়ক। চৌ, ইয়াৰ পিছত আপুনি দুদিনমানৰ মুৰত হৰিণীজনীৰ দুই এটা খবৰ লওক। ফর্মেল আৰু। বৰ বেছি পার্চনেল হ’ব নালাগে। আপোনাৰ বিষয়ে বেছি ক’বই নালাগে। হৰিণীয়ে আপোনাক কিবা প্রশংসা কৰিলেও বেছি ফুলা যেন নেদেখুৱাই ‘আমিনো কি আৰু’ ‘আল্লা কা সাধাৰণ বান্দা’ টাইপ ফাণ্ডা এটা দি অফলাইন হৈ যাওক। মই জানো আপোনাৰ পিছদিনা ৰাতিপুৱাই উঠি হৰিণীজনীক মেচেজ এটা দিবলৈ মন যাব। মোৰো গৈছিল। পিছে সাৱধান এনেকুৱা ধৰণৰ কামবোৰে আপোনাক কামোৰ, দেস্প’ বুলি হৰিণীজনীৰ আগত পৰিচয় কৰি দিয়াৰ আশংকা থাকে। গতিকে নিজকে সম্বৰণ কৰক। দুদিনমান টৌটেলী হৰিণীজনীক ইগন’ৰ কৰক। উৱা কিয় নোৱাৰিব আকৌ! এই দুদিনমানত আপোনাৰ কাম হ’ল বেলেগ হৰিণীবোৰৰ খা-খবৰ লোৱা, আপোনাৰ ফেন এগাল যে গোটাই থৈছিল, সেইগালৰো খা-খবৰ লোৱা। কৰবাত যদি চচিয়েল ইভেণ্ট চলিছে আৰু তাত ফেচবুকৰ কেইজনমান নামজ্বলা মানুহ লগ পোৱাৰ আশা আছে তেন্তে সেইসোপাও এটেণ্ড কৰি আহক। এইবোৰ এটা, এটা ষ্ট্রেটেজী বুজিছে। ভগৱানে নকৰক কেতিয়াবা কোনোবা এজনী হৰিণীয়ে যদি আপোনাৰ মুখা খুলি দিওঁ বুলি জেদ ধৰি লয়, তেন্তে এই মানুহখিনিয়ে সেইটো সময়ত বৰ সহায় কৰে। আপোনাৰ সপক্ষে একো নক’ব পাৰে কিন্তু বিপক্ষেও একো নকয়, সেইটো নিশ্চিত থাকক। মনত ৰাখিব, সেইটোও এটা কম ডাঙৰ সহায় নহয় কিন্তু। বাকী ফেন-ফল’ৱাৰবোৰেটো আপোনাক উধাই-মুধাই সমর্থন দিবই।\nবাৰু আপোনাৰ বনবাস শেষ কৰি আহক এতিয়া। নেক্সট আপুনি ‘তোমাৰ ভাৱনাত বিনিদ্র ৰজনী’ টাইপ মস্ত কামোৰ কবিতা এটা লিখি প’ষ্ট কৰক। কবিতাটোত হৰিণীজনীয়ে পিন্ধা কিবা এপদ অলংকাৰ বা চুলিৰ ষ্টাইলৰ মিহি হিণ্ট এটা দিব পাৰে। পিছে চাব আকৌ, ভাৱনাত উটি ভাহি ভৰিৰপৰা মূৰলৈকে গোটেইখিনি বর্ণনা কৰি নেপেলাব। বচ এনেকুৱা এটা ভাব ফুটাই তুলিব যে তেওঁ ধাৰণ কৰিছে কাৰণেহে সেইবিধ বস্তু ধুনীয়া লাগিছে। গুণগ্রাহীসকলৰ মন্তব্যৰ উত্তৰ দি দি অলপ দেৰিকৈ হৰিণীৰ খবৰ লওক ইনবক্সত। এটা কথা নিশ্চিত থাকক তেওঁৰ অভিমানী ৰিপ্লায়েই আহিব। বচ আপোনাৰ ছিক্সটি পার্চেণ্ট কাম হৈ গ’ল। আপুনি এতিয়া তেওঁক যেনেকৈ পাৰে মনাওক, পতাওক। পিছে ৰ’ৱ! এতিয়াও আটাইতকৈ ৰিস্কি ফর্টি পার্চেণ্ট কাম আছেই। আপুনি এতিয়া আৰু এটা কবিতা লিখিব লাগিব। পিছে এইটো কবিতা ‘সুউচ্চ গিৰিশৃংগ জয় কৰিব খোজো/গহন উপত্যকাৰ বৃষ্টিৰে ভিজিব খোজো’ এনেকুৱা ধৰণৰ লাইনেৰে লিখিব লাগিব। আপোনাৰ ‘মন কি বাত’ একদম কবিতা কবিতা শব্দেৰে লিখি গেলাব, আই মিন পেলাব। পিছে এইটো কবিতা আপুনি অকল ইনবক্সতহে দিব দেই। এটাই লিখি থৈ দিয়ক প্রতিজনী হৰিণীৰ লগত খটুৱাব পাৰিব। এতিয়া ৰিপ্লাই কি আহে চাওঁক।\nযদি ৰিপ্লাই হিচাবে ‘ব্লাশ’ ইম’জী আহে তেন্তে কংগ্রেটচ, আপুনি হৰিণী গিৰাই দিলে। হৰিণীয়ে আপোনাৰ প্রতিটো লাইনেই বুজি পালে আৰু তেওঁৰ ফালৰ পৰা গ্রীণ চিগনেল।\nযদি কেনেবাকৈ ‘চাৰপ্রাইজড,শ্বকড ইম’জী বা মানে কি নো’ ধৰণৰ ইমজী ৰিপ্লাই আহিছে তেনে আৰু অলপ কষ্ট কৰি কবিতাটোৰ অর্থ বুজাই দিয়ক। নেক্সট ৰিপ্লাই হিচাবে গালি, ধমকি, ৱার্ণিং বা গ্রীণ চিগনেল যিকোনো আহিব পাৰে। সেইটো ডিপেণ্ড কৰিব আপুনি কিমান কাব্যিকতাৰে আপোনাৰ অশ্লীলতা বুজাব পাৰিলে।\nযদি ৰিপ্লাইত কেনেবাকৈ “এংগ্রী, হুহ, হোৱাট” ৰিপ্লাই আহিছে, তেন্তে বাপ আপুনি ইয়াতেই এই হৰিণীৰ আশা বাদ দিয়ক। তেওঁ আপোনাৰ কবিতা আৰু ইৰাদা দুইটাই বিৰাট ভালকৈ বুজি পালে। গতিকে ইজ্জতৰ মা-ফা হৈ যোৱাৰ আগতেই প্রিক’শ্যন হিচাবে ‘প্রকৃতিৰ লগত কবিৰ একাত্ম হোৱাৰ অৱচেতন মনৰ প্রকাশ’ বুলি নিজৰ কবিতাৰ সমালোচনা এডৰা লিখি তুৰন্তে সেই হতছিৰী হৰিণীৰ ইনবক্স ত্যাগ কৰক।\nগদ্যৰে কেনেকৈ হৰিণী চিকাৰ কৰিব? এইটো কাম বিৰাটেই টান কাম জানেনে! আগৰদিনৰ কাউবয়বোৰৰ যে ডুৱেল খেল এটা আছিল ঠিক তেনেকুৱা আৰু। সঠিক সময়ত সঠিক চাল খেলি সঠিক গুলী মাৰিব পাৰিলে সিপক্ষ ঘাইল, নহলে আপুনি ঘাইল। আৰু কেনেবাকৈ যদি কোনোবা এজনীৰ বিএফ/হাব্বীয়ে আপোনাৰ মেচেজ দেখিবলৈ পালে তেন্তে আপুনি সঁচাকৈয়ে ঘাইল হ’ব। গতিকে এইটো পদ্ধতি ব্যৱহাৰ কৰিম বুলি যদি ভাবিছে তেন্তে কৈ দিওঁ আপুনি মিউচুৱেল ফাণ্ডত ইনভেষ্ট কৰাৰ নিচিনা হৈছে। যদি পতি যায় তেন্তে আপুনি ঢেৰপতি, দিন বেয়া হৈ ধৰা পৰিলে নিজৰজনীয়েও পতি মানিবলৈ অস্বীকাৰ কৰিব পাৰে।\nআচ্ছা কেতিয়াবা যদি ধৰা পৰা নিচিনা পৰিস্থিতি আহি পৰে তেন্তে এটা কাম কৰিব পাৰে। লাইক মাইণ্ডেড কবি এজনৰ দ্বাৰা আপোনাৰ কবিতাত প্রেম, যৌনতা, তত্ত্ব খুচৰি সমালোচনা এটা লিখাই প’ষ্ট কৰাব। তেহে ধৰা পৰিলে সেইজনীয়ে আপোনাৰ কবিতা বুজি নাপালে বুলি ধুনীয়াকৈ বাচি যাব পাৰিব। লগতে ‘সবায় কবি নয়, কেউ কেউ কবি’ ধৰণৰ আপদেট এটা দি থ’ব। এইবোৰ কৰি আপুনি সেই হৰিণীজনীকে নেৰ’ মাইণ্ডৰ বুলি প্রতিপন্ন কৰিবলৈ বৰ সুবিধা হ’ব জানে। পাৰিলে তাইৰ অতীতৰ কিবা খবৰ উলিয়াব পাৰে যদি খবৰ কৰিব। সেইয়া পালেতো আপুনি কিম জঙৰ মিচাইলকেইটাই পাই গ’ল। আপোনাৰ ফেন পার্টিক লগাই দিয়ক কামত।\nএইবোৰ গুপ্ত গুৰুমন্ত্ৰ বুজিছে। কোনেও নকয়। আপোনালোকৰ সুবিধা হওঁক বুলিহে মই কৈ দিছো। গতিকে বেষ্ট অৱ লাক মাই ফ্রেণ্ড। হেপ্পী ইনবক্স হাণ্টিং।\nৰ’ৱ, ৰ’ৱ ক’লৈ যায়? ইমানসোপা যে জ্ঞান জাৰিলো, এইসোপা মোৰ বহুদিনৰ অভিজ্ঞতাৰ ফচল। ফ্রীতে এইবোৰ দিয়া নাই নহয় মই। হেৰি নহয় কথা পাতি থাকোতেই আপোনাৰ ফ্রেণ্ডলিষ্টখন চেক কৰিলো মই। এই যে নন্দিনী, কাকলি বুলি ধুনীয়া ছোৱালী দুজনী আছে বহুদিনৰ পৰা চাই আছোঁ মই। সিহঁতৰ বিষয়ে অলপমান ইনফর্মেচন দিয়কনা এতিয়া।\nআইঔ! মাৰিছে কিয়? .. আসস..নন্দিনী আপোনাৰ প্রেমিকা? কাকলি আপোনাৰ ভনী..\nআৰে এৰি দিয়কনা.. আই ঔ দুখ পাইছোঁ।\nতাতে কি হ’ল? অলপ আগতে বেলেগ ছোৱালীৰ কথা কৈ থাকোঁতে দেখোন মজা লৈ শুনি আছিল। এতিয়া আকৌ কি ভনী, প্রেমিকা গাইছে। আস! নামাৰিব..।\nআসস নাকটো ভাঙিব ঔ এনেকৈ নামাৰিব। :'(\nঅহ তামাম হে তামাম। টেলেণ্টেড ল’ৰা চোন\nবৰ ভাল লাগিল ..সুন্দৰ ব্যঙ্গ\nডেঞ্জাৰাছ দেখুন হে’


Logan(Rho) in Assamese ৰ ব্যৱহাৰ, পালি, পাৰ্শ্চক্ৰিয়া, উপকাৰ, ক্ৰিয়া-প্ৰতিক্ৰিয়া আৰু সতৰ্কতাবাণী - Logan(Rho) ar byavahar, ppali, parshwakriya, upkaar, kriya-pratikriya aaru satarkatabani\nLogan(Rho) की जानकारी\nLogan(Rho) ৰ লাভ আৰু ব্যৱহাৰসমূহ- Logan(Rho) Benefits & Uses in Assamese- Logan(Rho) ar laabh aaru byavaharsamuh\nLogan(Rho) ৰ পালি আৰু সেয়া কেনেদৰে ল'ব- Logan(Rho) Dosage & How to Take in Assamese - Logan(Rho) ar paali aaru xeya kenedore lobo\nLogan(Rho) ৰ পাৰ্শ্চক্ৰিয়াসমূহ- Logan(Rho) Side Effects in Assamese- Logan(Rho) ar parshwakriyasamuh\nLogan(Rho) সংক্ৰান্ত সতৰ্কতাবাণীসমূহ- Logan(Rho) Related Warnings in Assamese- Logan(Rho) xonkranta xatarkatabanisamuh\nঅইন দৰৱৰ সৈতে Logan(Rho)ৰ গুৰুতৰ ক্ৰিয়া-প্ৰতিক্ৰিয়া- Severe Interaction of Logan(Rho) with Other Drugs in Assamese- Oinor xoite Logan(Rho) ar gurutor kriya-pratikriya\nLogan(Rho) মতভেদসমূহ- Logan(Rho) Contraindications in Assamese- Logan(Rho) nishedhsamuh\nLogan(Rho) ৰ বিষয়ে সততে সোধা প্ৰশ্নসমূহ- Frequently asked Questions about Logan(Rho) in Assamese- Logan(Rho) ar bikhoye satate xodha prashnasamuh\nখাদ্য আৰু মদৰ সৈতে Logan(Rho) ক্ৰিয়া-প্ৰতিক্ৰিয়া- Logan(Rho) Interactions with Food and Alcohol in Assamese- khadya aaru modor xoite Logan(Rho) kriya-pratikriya\nLogan(Rho) ৰ লাভ আৰু ব্যৱহাৰসমূহ - Logan(Rho) Benefits & Uses in Assamese - Logan(Rho) ar laabh aaru byavaharsamuh\nLogan(Rho) তলত দিয়াবোৰৰ চিকিত্সাৰ ক্ষেত্ৰত ব্যৱহাৰ কৰা হয় -\nLogan(Rho) ৰ পালি আৰু সেয়া কেনেদৰে ল'ব - Logan(Rho) Dosage & How to Take in Assamese - Logan(Rho) ar paali aaru xeya kenedore lobo\nLogan(Rho)-ৰ উপাদানসমূহ - Logan(Rho) Active Ingredients in Assamese - Logan(Rho)-ar upadaansamuh\nLogan(Rho) ৰ পাৰ্শ্চক্ৰিয়াসমূহ - Logan(Rho) Side Effects in Assamese - Logan(Rho) ar parshwakriyasamuh\nগৱেষণাৰ ভিত্তিত, Logan(Rho) ব্যৱহাৰৰ ক্ষেত্ৰত তলত দিয়া পাৰ্শ্চক্ৰিয়া প্ৰত্যক্ষ কৰা হৈছে -\nLogan(Rho) সংক্ৰান্ত সতৰ্কতাবাণীসমূহ - Logan(Rho) Related Warnings in Assamese - Logan(Rho) xonkranta xatarkatabanisamuh\nLogan(Rho)-ৰ ব্য়ৱহাৰ গৰ্ভৱতী মহিলাৰসকলৰ বাবে নিৰাপদনে?\nগৰ্ভাবস্থাৰ সময়ত Logan(Rho)এ মধ্যমীয়া পাৰ্শ্ব-প্ৰতিক্ৰিয়া কৰিব পাৰে। আপুনি যদি ইয়াৰ ক্ষতিকৰ প্ৰভাৱ অনুভৱ কৰে, তেন্তে এই ঔষধটো গ্ৰহণ কৰা লগে লগে বন্ধ কৰক, আৰু চিকিতসকৰ পৰামৰ্শ অবিহনে Logan(Rho) পুনৰাই গ্ৰহণ নকৰিব।\nLogan(Rho)-ৰ ব্য়ৱহাৰ কেচুৱাক বুকুৰ গাখীৰ খুৱাই থকা মহিলাসকলৰ বাবে নিৰাপদনে?\nLogan(Rho) এ স্তন্যপায়ী মহিলাৰ ক্ষেত্ৰত কিছু পাৰ্শ্ব-প্ৰতিক্ৰিয়া কৰিব পাৰে। Logan(Rho) গ্ৰহণ কৰাৰ পিছত যদি আপুনি যদি অচিনাকি লক্ষণ দেখা পায়, তান্তে ইয়াক পুনৰ ব্যৱহাৰ নকৰিব আৰু আপোনাৰ চিকিতসকক লগে লগে কল কৰিব। আপোনাৰ চিকিতসকে আপোনাক সঠিক বিকল্পটো কব।\nবৃক্কত Logan(Rho) কি প্ৰভাৱ দেখা গৈছে?\nবৃক্ক ৰ বাবে Logan(Rho) সম্পূৰ্ণৰূপে সুৰক্ষিত।\nযকৃতত Logan(Rho) কি প্ৰভাৱ দেখা গৈছে?\nLogan(Rho)ৰ কলিজা ৰ ওপৰত পাৰ্শ্ব-প্ৰতিক্ৰিয়াৰ কেইটামান ঘটনাহে ৰিপৰ্ট কৰা হৈছে।\nহৃদযন্ত্ৰৰ ক্ষেত্ৰত Logan(Rho) ৰ কি প্ৰভাৱ দেখা গৈছে?\nLogan(Rho)এ হৃদয়ত ক্ষতিকাৰক প্ৰভাৱ পেলাব পাৰে। আপুনি যদি তেনেকুৱা প্ৰভাৱ অনুভৱ কৰে তেন্তে এই ঔষধটো গ্ৰহণ কৰা বন্ধ কৰক আৰু চিকিতসকৰ পৰামৰ্শৰ পিছতহে পুনৰ আৰম্ভ কৰক।\nঅইন দৰৱৰ সৈতে Logan(Rho)ৰ গুৰুতৰ ক্ৰিয়া-প্ৰতিক্ৰিয়া - Severe Interaction of Logan(Rho) with Other Drugs in Assamese - Oinor xoite Logan(Rho) ar gurutor kriya-pratikriya\nLogan(Rho) তলত দিয়া দৰৱৰ সৈতে লোৱা উচিত যিহেতু ই ৰোগীৰ ক্ষেত্ৰত গুৰুতৰ পাৰ্শ্চক্ৰিয়াৰ সৃষ্টি কৰিব পাৰে -\nLogan(Rho) মতভেদসমূহ - Logan(Rho) Contraindications in Assamese - Logan(Rho) nishedhsamuh\nআপুনি যদি তলত দিয়া যিকোনো এবিধ ৰোগৰ সমুখীন হৈ আছে, আপুনি তেন্তে ডাক্তৰৰ পৰামৰ্শ অবিহনে Logan(Rho) লোৱা অনুচিত যাতে -\nLogan(Rho) ৰ বিষয়ে সততে সোধা প্ৰশ্নসমূহ - Frequently asked Questions about Logan(Rho) in Assamese - Logan(Rho) ar bikhoye satate xodha prashnasamuh\nএই Logan(Rho)-এ অভ্য়াস বা নিচাৰ সৃষ্টি কৰে নেকি?\nনহয়, Logan(Rho)য়ে অভ্যাসৰ সৃষ্টি নকৰে।\nLogan(Rho) লোৱাৰ পিছত আপুনি গা়ড়ী চলাব নালাগে অথবা গধুৰ মেচিন চলাব নালাগে। এয়া বিপজ্জনক হ'ব পাৰে, যিহেতু Logan(Rho)য়ে আপোনাক তন্দ্ৰাচ্চন্ন কৰিব পাৰে।\nহয়, কিন্তু Logan(Rho) লোৱাৰ পূৰ্বে ডাক্তৰৰ সৈতে পৰামৰ্শ লোৱাটো গুৰুত্বপূৰ্ণ।\nমানসিক ৰোগ থকা ৰোগীৰ ক্ষেত্ৰত Logan(Rho) ৰ যোগাত্মক প্ৰভাৱ থকা দেখা গৈছে।\nখাদ্য আৰু মদৰ সৈতে Logan(Rho) ক্ৰিয়া-প্ৰতিক্ৰিয়া - Logan(Rho) Interactions with Food and Alcohol in Assamese - khadya aaru modor xoite Logan(Rho) kriya-pratikriya\nখাদ্য আৰু Logan(Rho)ৰ ক্ৰিয়া-প্ৰতিক্ৰিয়া\nখাদ্যৰ সৈতে Logan(Rho) লোৱাটো স্বাভাৱিক।\nমদ আৰু Logan(Rho)ৰ মাজৰ প্ৰতিক্ৰিয়া\nLogan(Rho) লোৱাৰ সময়ত মদ্যাপন কৰাৰ আগতে আপোনাৰ ডাক্তৰৰ সৈতে পৰামৰ্শ কৰি লওক যিহেতু ইয়ে পাৰ্শ্চক্ৰিয়াৰ সৃষ্টি কৰিব পাৰে।\nLogan(Rho) ৰ অনুকল্প - Substitutes for Logan(Rho) in Assamese\nআপুনি বা আপোনাৰ পৰিয়ালৰ কোনোবাই Logan(Rho) লয় নেকি? অনুগ্ৰহ কৰি এটা সমীক্ষাত ভাগ লওক আৰু আনকো সহায় কৰক\nআপুনি চিকিৎসকে নিদান আগবঢ়োৱা Logan(Rho) ব্যৱহাৰ কৰিছিল নেকি?\nআপুনি কিমান পৰিমাণে Logan(Rho) সেৱন কৰিছিল?\nআপুনি Logan(Rho) ভোজন কৰাৰ আগত নে পাছত সেৱন কৰিছিল?\nআপুনি কোন সময়ত Logan(Rho) সেৱন কৰে?


what is cryptocurrency - cryptocurrency assamese - Khagori : Assamese Jokes, Assamese Comedy, Assamese Quotes\nwhat is cryptocurrency - cryptocurrency assamese\nUp To Mark 23.1.18 assamese knowledge , cryptocurrency assamese0Comments\ncryptocurrency ৰ বিষয়ে সবিশেষ : what is cryptocurrency? : Details of cryptocurrency in Assamese\nআমি জানো যে গোটেই পৃথিবীত লেন-দেনৰ বাবে India ত Rupees , America (USA) ত Dollar, Europe ত Euro আদিবোৰ যি ব্যৱহৃত হৈ আছে সেইবোৰ হল কাগজেৰে তৈয়াৰী একো একোটা মূদ্ৰা/টকা/নোটৰ প্ৰকাৰ। ইয়াক আমি হাতেৰে চুব পাৰো। দৈনন্দিন লাগতিয়াল সামগ্ৰী সমূহ ক্ৰয় কৰিব পাৰো। ইয়াক আমি লগত লৈ ফুৰিব পাৰো।\nকিন্ত্ত cryptocurrency হল একপ্ৰকাৰৰ dital currency, যাক আমি লগত লৈ ফুৰিব নোৱাৰো। কিন্ত্ত ইয়াৰ জৰিয়তে আমি সকলো বিত্তীয় লেন-দেন কৰি সামগ্ৰী ক্ৰয় কৰিব পাৰো, আৰু অন্য লেন-দেনতো ব্যৱহাৰ কৰিব পাৰো। বিভিন্ন সেৱাৰ বাবেও আমি cryptocurrency ব্যৱহাৰ কৰিব পাৰো। ইয়াৰ বাবে আমি কোনো বেংকৰ সহায় নোলোৱাকৈ ইয়াক নিজে ব্যৱহাৰ কৰিব পাৰো।cryptocurrency ক আমি physically ব্যৱহাৰ কৰিব নোৱাৰো, ইয়াৰ প্ৰয়োগ কৰিবলৈ আমি online অৰ্থাৎ internet ৰ\nব্যৱহাৰ কৰিব লাগিব ।\ncryptocurrency হল peer electronic system যি internet ৰ যোগেদি regular currency ৰ দৰে ব্যৱহাৰ হয়।বাহিৰৰ বিভিন্ন উন্নত দেশবোৰত cryptocurrency ৰ ব্যৱহাৰ ইতিমধ্যে হৈ আছে। cryptocurrency ৰ সৰ্বমুঠ ১০০০ টা মান প্ৰকাৰ গোটেই পৃথিবীত আছে যেনে bitcoin, ethereum, litecoin, dogecoin, faircoin আদি। cryptocurrency ক Digital Currency,Internet Currency, E-currency, People's Currency, Virtual Currency আদি নামেৰেও বুজা যায়। এই cryptocurrency মূদ্ৰাবোৰৰ মূল্য (value) সাধাৰণতে আমাৰ সাধাৰণ মূদ্ৰা বোৰৰ নিচিনা একে হৈ নাথাকে, ই দিনকদিনে বাঢ়ি গৈ থাকে । আৰু এইটোৱেই ইয়াৰ মূল ধনাত্মক দিশ।\nভাৰতত বৰ্তমান কোনো ধৰণৰ cryptocurrency নাই। "Jio Coin" নামেৰে এক cryptocurrency অলপতে ভাৰতত মুকলি হোৱাৰ কথা সকলোতে চৰ্চা হৈ আছে।\nJio Coin কি? চাওঁক\nLabels: assamese knowledge, cryptocurrency assamese, cryptocurrency in india, cryptocurrency meaning, cryptocurrency news, Technology, what is cryptocurrency in assamese, অসমীয়া শিক্ষা


জুতি লগা আখল - অসমীয়াৰ সুখ-দুখ\nHome Unlabelled জুতি লগা আখল\nxukhdukh.com July 01, 2013\nদুশ পঞ্চাশ গ্ৰাম বুটমাহ\nআদা নহৰুৰ পেষ্ট এক চামুচ\nজলকীয়া গুৰি আধা চামুচ\nগৰম মচলাৰ গুড়ি আধা চামুচ\nমীট মচলা আধা চামুচ\nজিৰা গুড়ি আধা চামুচ\nপিয়াজ দুটা ডাঙৰ আকাৰৰ ৷\nনিমখ, হালধি আৰু মিঠাতেল আন্দাজ অনুসৰি ৷\nআধা চামুচ চেনী৷\nবুটখিনি বাচি লৈ, পৰিস্কাৰকৈ ধুই তিয়াই কোমলাই লওক৷\nকেৰাহীখন গৰম কৰি লওক৷ এতিয়া মিঠাতেল দিয়াৰ পাছতে চেনী খিনি তাতে দি ৰঙচুৱা হোৱালৈকে ৰওক৷\nতাৰ পাছত সৰু সৰুকৈ কুটি লোৱা পিয়াজ খিনি ঢালি দিয়ক৷\nপিয়াজখিনি ৰঙচুৱা হোৱাকৈ ভাজি থাকোতেই ওপৰত উল্লেখ কৰা মচলা সমূহ তাত ঢালি দি অকনমান পানী দি লাগি নধৰাকৈ লৰাই থাকিব, গেছৰ জুই চীমতে ৰাখক৷\nএতিয়া বুটমাহ খিনি তাতে দি দিয়ক৷\nভালকৈ লৰাই দিয়ক যাতে, সকলোখিনি মচলাৰে সৈতে মিক্স হৈ যায়৷ এতিয়া অলপ পানী দি পানীখিনি শুকুৱালৈকে সিজাওক৷ এইদৰে পানী শুকাই যোৱা দেখিলে আকৌ অলপ পানী দি দিয়ক৷ এইদৰে প্ৰায় ৪০মিনিটমান সময় ৰান্ধি বুটখিনি একেবাৰে কোমল হৈ যোৱালৈকে সিজাওক৷ (একেবাৰতে পানী দি নিসিজাব)৷ এইদৰে চানা মচলা ব্যঞ্জনটো খোৱাৰ বাবে উপযোগী হৈ উঠিব ৷\nএতিয়া গৰমে গৰমে খোৱা টেবুলত পৰিবেশন কৰক৷ ভাত, লুচি, ৰুটিৰ লগত ই বৰ উপযোগী খাদ্য ৷\nআজিৰ আখলৰ দিহা যুগুতালেঃ মনালী চি দত্তই\nশেহতীয়া ৰেচিপিৰ বাবে তলৰ শিৰোনামাবোৰত ক্লিক কৰকঃ\n১. তিল দিয়া কুকুৰাৰ মাংস\n২. হায়দৰাবাদী দম বিৰিয়ানী আৰু অন্যান্য\n৩. পনীৰ মছলা\n৪. চয়া চচ দি ৰন্ধা কুকুৰাৰ মাংসৰ আঞ্জা\n৫. মাটিদালিৰ সৈতে গাহৰিৰ ব্যঞ্জন\n৬. ভীমকলৰ কলডিল সৈতে কুকুৰাৰ মঙহ\n৭. ৰঙীন পোলাও\n৮. বাঁহগাজ আৰু গাহৰি মাংস\nজুতি লগা আখল পৃষ্ঠাত সকলো লেখা পাবলৈ ইয়াতে ক্লিক কৰক\nBy xukhdukh.com on July 01, 2013